
PREFACE. 



Herbert, surnamed de Losinga, born in Nor- 
mandy at a small village calted Exmes (gene- 
rally, but erroneously named Hiemes), in pago 
Oximensi, embraced the monastic life in the ce- 
lebrated abbey of Fecamp, of which he became 
Prior. From Fecamp he was invited to England 
by William Rufus, and made Abbot of Ramsay, 
1087. 

Four years after, in 1091, he was appoinled 
to the see of Thetford, which his economy had 
enabled him purchase. He also obtained the 
nomination of his brother Robert to fche abbey of 
Winchesler by the same scandalous means by 
which he himself had obtained the mitre, and 

which gave rise to the following bitter satire 
against both : 

Surgit in ecclesia monslrum genitore Losinga, 
Simonidum secta, canonum virtule relicta. 
Petre, nimis tardas, nam Simon ad ardua tental; 
Si prsesens esses, non Simon ad alta volaret. 
Proh dolor ! ecclesiae nummis venduntur et aere ; 
Filius est praesul, pater abbas, Simon uterque. 
Quid non speremus si nummos possideamus? 
Omnia nummus habct : quod vult facit, addit et aufert. 
He nimis injusta, nummis iit praesul et abbas. 

The appointment of Herbert to the episcopal 
Bench gives us no very favorable impression of 
the character of this prelate; still, less the des- 
cription of him by Harpsfeld, who portrays him 
as a man stooping to the very lowest and most 
servile flattery, which acquired for him the sur- 
name of Losinga, « a mendaci adulatione quu se 
ad Regis, potentiorum, ad aliorumque non modo 
sensum et voluntatem, sed quasi nutum atque 
vultum turpiter blandiendo convertebat, Losinga 
dictus est. » 

At length, regenerated by the Holy Spirit, he 
resolved to abandon a dignity acquired by such 
unhallowed practices. For thispurposc he pro- 
ceeded to Rome, where he deposed the emblems 
of his high ofiice at the feet of the Pope, who 
cvincing the greatest kindness towards him, res- 

tored him to his see, as William of Malmesbury 
says « indulgentia clementissimse sedis. » 

Herbert on his return to England transferred the 
episcopal seat from Thetford to Norwich (1094), 
where he founded* a monastery as celebrated for 
the numbers as the edifying lives of the monks. 
At Thetford lie established the monks of Cluny. 
In this manners Herbert laboured strenuously to 
redeem the faults of his youth , often exclaiming 
with St-Jerome, « Eravimus juvenes, emende- 
mus series. » In the year 1 1 02 he attended the 
national council which St-Anselm convoked in 
London in the church of St-Peter of Westmin- 
ster, when several abbots of England were de- 
prived of their dignities, which they had acquired 
either by simony, or dishonored by the irregu- 
larities of their lives. 

During St-Anselms sojourn at Lyons, on his 
return from his second journey to Rome, whither 
his quarrels with king Henry I st had compelled 
him to proceed, Herbert, with some otherBishops, 
wrote him a most urgent letter, pressing upon him 
the necessity of his presence in England, to put 
an end to the abuses in the church occasioned by 
his absence. These prelates declare to him that 
they are not only ready to follow him, but even 
tomarch first, and to sacrifice themselves, should 
he command the sacrifice. 

Anselm replied to the Bishops, regretting the 
evils of which they complained and his joy that at 
length they recognised the miseries brought on 
by their too great forbearance. 

From the moment the heart of Herbert felt the 
grace of the Holy Spirit, his whole life appears an 
untiring effort to eflace the stain attached to his 
(irst appointment to the episcopal Bench ; — his 
many good works, his zeal for the re-establish- 
ment of discipline among the priesthood, but too 
much addicted to lasciviousness and wantonness, 
his paternal solicitude in building churches and 
founding monasteries made , in the opinion of 
Barthelemi de Cotton — his name immortal. Thus, 
we may juslly apply to him what Giles dOrval 
said of Otbert Bishop of Liege — whose appoint- 
ment to the episcopal dignity was quite as irre- 
gular as that of Herberts : « licet aliunde quam 
per portam mtroirit, tamen indecora principia glo- 
rioso fine correxit. Praeelara enim permulta re- 
giminis sui tempore gessit. » But the praises of 
Herbert were not confined to Barthelemi de Col- 
ton, for many eminent writers, both of his own 
and subsequent times have borne their willing 
teslimony to his great worth. 

The precise date of Herberts death is variously 
given, but we are inclined to concur uith those 
authorities who fix it on the 22 lld July 11 4 9, in 

preferenco to 1120. as asserted by Du Cange. 
Fabricius and others. 



HIS WRITINGS. 

With respect to the writings of Herbert, the 
followingare ascribed to him by Possevin, Pitsee, 
Fabricius and the centuriators of Magdebourg. 

1° A letter adressed to St-Anselm against 
worthless priests. 

2° Eighteen sermons. 

3° A treatise on the duration of time. 

4° A treatise on the end of the world. 

5° Letters adressed to various individuals. 

We could have wished that the writers who 
ascribe these works to Herbert, had given us sa- 
tisfactory proofs that they were truly his, and 
that instead of drawing up a simple list, they had 
preserved the bases on which their opinions were 
formed. 

There exists in the catalogue of manuscripts 
in the abbey of Cambron two writings under the 
name of Herbert, « Herbertus de septem sacra- 
mentis, de situ terra Jerosolymetanae. » As we 
have not seen these works, we are unable to pro- 
nounce upon them. 

Through the kindness of my Rev d and learned 

friend D r J. Allen Giles L. L. D., whose rese- 
arches are so well known, and whose life of ihe 
venerable Bede would alone have ensured his 
reputation, I am enabled to edit the letters of Os- 
bert of Clara and Elmerius of Canterbury. 

Tho' all my efForts to throw light on the his- 
tory of these ancient writers have proved un- 
successful, I trust the letters will not prove totally 
without interest. 

I cannot conclude without recordingmy grateful 
acknowledgments to my friend Mons. Schayes, 
to whose kind assistance, I must in a great mea- 
sure ascribe any success which may attend my 
editorial labours. R. A. 

Bruisels, 1845. 

HERBERTI LOSINGJl, 

PRIORIS FISCANNENSIS IN NORMANNIA , 
ABBATIS RAMESIENSIS IN ANGLIA, ET PRIMI NORWICENSIS 

EPISCOPI. 



EPISTOLA I. — Ad Normannum jEdituum. 

HERBERTUS NORMANNO iEDITLO. 

Tuarum assiduitate literarum meam conaris 
corrigere, diligende frater Normanne, negligen- 
tiam, qua eas quas meis amicis factitavi literas. 
non retinui, atque registri forma uno in corpus- 
culo non collegi. Tuae simplicitatis dilectio im- 
pavidis increpationibus merito meam ignaviam 
arguit, sed temporalium perturbationibus negotio- 

rum distractus, tuae correctionis censuram atten- 
dere hactenus minime potui . Idque mecum saepius 
revolvo , ut qui juvenile robur perdiderim , aetatis 
ineptias senescentis non debeam annotare meo- 
rum successorum judiciis; quae enim hactenus 
scriptitavi, omnia manibus elapsa meis perenni 
silentio sepelivi. Quid igitur exigis a sene quod 
• neglectum condemnas a juvene? eflceto corpore, 
marcet animus, nec tenui mentis vivacitate archana 
phylosophiae penetrat, quem confractae aetatis de- 
liramenta incurvant. Abiit juventutis vigor et 
taediosus torpor membra obsidet senilia ; annosi- 
tatem provectus ad sexagenariam, praeteritarum 
articulos aetatum quos peccatorum sordes obscu- 
rant, successorum auribus audiendos minime ju- 
dico; fatuum est enim verbis innotescere velle, 
quem praeteritorum series actuum illustrem non 
reddit. Ridenda est illa Romani mimi facetia , 
a quo quum quaereretur cur Romam incendisset, 
intrepidus respondit : Quia bonis innotescere non 
poteram, innotesco vel malis. Haec, frater, non 
est mea sententia, qui in privato potius tenebras 
peccatorum elegi deplorare quam publice falera- 
tas orationes declamarc ; quoniam non eloquen- 

tiae nitor, sed mentis poenitentia et pura verbo- 
rum confessio reconciliant nos Deo. Unde et 
ego, frater, in praesenti vita sic volo fuisse, ut non 
remaneam risui; sic loqui eligo, ut nemini videar 
onerosus : non enim facundos et philosophos, sed 
idiotas et simplices noster Salvator elegit; unde 
est illud : Non veni vocare justos, sed peccatores 
ad poenitentiam, et alibi : si quis vult post me 
venire, abneget semetipsum, et tollat crucem 
suam et sequatur me. Haec igitur, frater, dili — 
genter attende, tuumque amicum continuis per- 
suasionibus commone praeterita peccata deflere, 
praesentem vitam corrigere, sanctis operibus in- 
sudare, non inanitate distendi verborum, quae in 
nullis utilia sunt, nisi ad subversionem audien- 
tium. Hoc scio, exclamas, et alacri vultunostrae 
verecundiae triumphaturus occurris. Dicis inquam 
canonicos libros, et illustrium tractatus virorum 
sanctae ecclesiae omnino esse necessarios. Nihil 
verius ; hi sunt ea luminaria quae Deus in firma- 
mento posuit, luminare majus ut illuminet diem, 
luminare minus ut illuminet noctem. • Hii sunt 
eae stellae quas Deus in firmamento posuit (et) 
constituit ut luceant supra terram. Verum haec, 

frater, sanctorum sunt, et eorum in quibus lo- 
quebatur spiritus sanctus, quorum conversatio 
in ccelis est, et quibus ore ad os loquebatur 
Deus, et quorum pectoribus caenaturus mortem 
recumbebat. Talia nostris non intersunt qui 
sordemusluto libidinum, qui incentivis suffocamur 
passionum feralium, qui infestamur anxietate cogi- 
tatuum . Super quem , Deus inquit , requiescit Spi- 
ritus meus , nisi super quietum et humilem et ti- 
mentem sermones meos? Spiritus sanctus effugit 
factum , et discedit a cogitationibus quae sunt sine 
intellectu. Quid circa, frater, \ieteranum amicum 
lacesere jam desine ad scribendum suasve scedu- 
las ad praepalandum , quem , ut praedixi , ad bona 
opera facienda informare, et ad deflenda mala 
praeterita debes continuo revocare. Non est 
aeque sanctis et peccatoribus collatio; ut enim 
sancti sanctis moribus suam colorant doctrinam . 
ita peccatores impuritate vitae suam deturpant 
loquacitatem ; unde illud divinum recte proclamat 
oraculum : Cujus vita despicitur, necesse quoque 
est ut ejtis doctrina despiciatur. 

EPISTOLA II. — Ad fratres Theodfordenses. 
Herbertus fratribus Theodfordensibus. 

Ego quidem, Domini mei, obediehtem conse- 

crationem atrii vestrae novae ecclesiae facerem; 

sed, amici mei, id fieri non laudantsine scientia et 

voluntate regis, ne facta consecratione novi atrii, 

de consuetudine atrii veteris ecclesiae inter nos dis- 

cordia oriretur. Audita enim hujusmodi vel levi 
commotione inter nos meae temeritatis merito rex 

irasceretur, qui imprudenti praecipitatione finem, 

quem ipse fecerat , per turbassem . Unde , obsecro , 

patienter expectate donec cum rege sive cum jus- 

titiariis ejus loquar , quoniamconsecrationem quam 

exigitis,non aliter incipere praesumo ; aut si translata 

libertate ad novam ecclesiam in veteri ecclesia, 

absolute et sine verborum involucro mihi anti- 

quas episcopales consuetudines restitueritis, tunc, 

ego, sine timore incunctanter vestris in jussionibus 

obedirem. 

EPISTOLA III. — Ad Willelmum capellanum 

« 

Herbertus Willelmo capellano. 
De matrimonio sororis vestrae non aliud 

respondeo vobis , quam id quod praesens ex orc 
meo audivistis, suo videlicet ut vivente viro. 
secundum evangelium et secundum sanctorum 
canonum usum, alii viro nubere non potest. 
Unde vestram obsecro religionem, ut hac in re 
consuetudinem sancti evangelii, cujus sacerdos 
estis, et non voluntatem muliebrem, respiciatis; 
quoniam mea sententia avelli non potest in hu- 
jusmodi negotio a lege Christi mei. 

EPISTOLA IV. — Ad Hugonem priorem. 
Herbertus Hugojni priori. 

Mittite nobis encaustum et unam sive duas 
pelles de pargomento ; plura dixissem, sed suf- 
ficit amanti dicere amato quod necessarius est. 

* 

EPISTOLA V. — Ad Rogerium abbatem 

FlSCANNENSEM. 

Herbertus Rogerio Fiscannensi abbatti. 

Ex utero Fiscannensis ecclesiae genitus, non 
indigeo meam vobis commendare obedientiam , 
cum ejusdem ecclesiae nostrum alter sit pater, 
alter filius; id unum obsecro, ut me ametis sicut 
pater, et mihi praecipiatis sicut abbas; quoniam 

et ego vos redamare sicut filius, et vobis desidero 
obedire sicut monachus. Suetonium , quem in 
Anglia invenire non possum, facite transcribi et 
transscriptum mittite mihi per Dancardum pres- 
byterum, vel per alium quem volueritis servien- 
tem. 

EPISTOLA VI. — Ad Normannum jEdititm. 
Herbertus Normanno ^Edituo. 

Sunt, ut audivi, qui meam abhorrent vehemen- 
tiam ; qui mearum disciplinarum accusant asperi- 
tatem ; qui etiam divinis detrahunt judiciis, pre- 
dicantes leve quod grave est, judicantes veniale 
quod Deus usque quaque abhominatur. Ii suis pro- 
cedant e latibulis, aciem dirigant, arma proferant, 
aperte dimicent, hosti resistant, spicula jaciant, 
non linguas accuant; ut si timent procedere, 
discant tacere, linguas refrenare, veritati succum- 
bere ; nostra enim arma non homines persequun- 
tur, sed peccata, nec victis praeparant captivita- 
tem, sed rcsurgentibus largiuntur libertatem. 
Vide, frater, quo mea procedat intentio, et quibus 
cupio te instrui disciplinis. Imperatori milita- 
mus cui omnia serviunt, cujus severitatem terra 

et infernus venerentur. cujus aula nulla vetustate 
absumitur, nulla immunditia decoloratur. Ei 
igitur servimus qui ubique est ; ibi servimus ubi 
nihil immundum est. Choruscantes gemmae et 
micantia metalla ipso sole ineffabiliter clarius 
fulgentia inhabitantium detegunt corda. produnt 
occulta, remunerant sancta, condemnant probra. 
Nulla ibi vostita vel clausa ubi ea lux fulget quae 
illuminet omnem hominem venientem in hunc 
mundum, cujus tanta claritas est, ut pertingat usque 
ad divisionem animae et spiritus. Ibi illa immortalis 
ara ad quam desideras ascendere, cum angilis 
deservire, cujusque participationi sociari quaeris. 
Suspice altaris excellentiam . et respice tuae 
carnis infirmitatem. Hoc in altari mactatur 
Christus; hoc in altari Christi corpus et sanguis 
conficiuntur, panis, inquam, verus qui de coelo 
descendit et praebet vitam mundo. Attende 
evangelium et ejus informare veritate : Si 
offers, inquit, munus tuum ad altare, et ibi recor- 
datus fueris quia frater tuus habet aliquid adver- 
sum te, relinque munus tuum ante altare et vade 
reconciliari fratri tuo, ettunc veniens, offeres mu- 
nus tuum. Non igitur audes offerre munus non 



EPISTOLjE HERBERTI LOSINGjE. 9 

paccato proximo. et audebis offerre irato Deo? 
Eamus, frater, eamus, cordiscontritione et fletuum 
amaritudinedivinam reconciliationem requiramus, 
mensaeque immortali immortalia munera mun- 
datis manibus offeramus. Habeamus prae oculis 
et apostoli doctrinam et evangelii historiam ; sic 
enim clamat apostolus : Qui enim manducat et bibit 
indigne judicium , sibi manducal et bibit non diju- 
dicans corpus Domini. Et Evangelium : Judas, in- 
quit, post acceptam buccellam statim exivit et 
tradidit magistrum, sed quem nesciebat Deum. 
Nos, vero, quieumetDeum scimus, etejuscorpore 
saginamur, ejus severitatem Judicii timeamus, se- 
veritas enim ejus metuenda, et judicia Abyssus 
multa. Fuerunt enim, frater, fuerunt illa obscena 
tempora/pene ab orbe condito usque ad adven- 
tum Salvatoris, quibus ignorabatur Deus, et 
immundi colebantur spiritus; immundorum templa 
spirituum immundas exigebant hostias, quae non 
nisi ab immundis poterant exhiberi sacerdotibus 
in templis ; Mercurii furta et Jovis adulteria so- 
lenni celebratione venerabantur et scenica scur- 
rilitate representabant in theatris. Haec erant illa 
obscena et abominanda sacrificia, quibus immundi 

Daemones pascebantur, et infelices homines fal- 
lebantur, suorumque ad imitationem numinum as- 
tuta malignitate informabantur. Venit Salvator 
et fana profana subvertit, Daemones expulsit, ex- 
pulsos alligavit, atque ineffabili triumpho suos co- 
heredes aeternae restituit civitati. Ardet Jupiter 
perpetuis condempnatusincendiis, ardet Venus, et 
ipsa igneis alligata catenis ; et, qui mundo abre- 
nunciavit, et Christum secutus est, luget Adonidem 
et Ganymedem colit. Vae ignominiosae turpitudini 
et sulfuri flagranti his qui sacro baptismate ex- 
tinctas deletarum urbium resuscitare nituntur fa- 
villas. Non nostrae excidant memoriae illarum 
arabum urbium, quas antiqui Pentapolim appel- 
lavere, exitia, quarum intuentes conflagrationem, 
imitari exhorreamus exemplum. Hiis, ut refert 
Pompeius interim, ut de nostro Moyse taceam, 
ex frugum varietate abundantia, ex abundantia 
luxus, ex luxu illa abominabilis inolevit libido, 
quam Deus tanta exterminatione delevit, ut non 
solum homines, sed etiam urbes et terras quas 
incoluerant homines, perpetuis conflagrationibus 
contraderet, futura praedocens saecula, ne eo- 
rum imitarentur flagitia, quos tali animadversione 

puniri recordarentur. Et vide subtile sacramen- 
tum : eo tempore protelatam esse ultionem incesti 
sororum cum patre impudicarum, quo praedictas 
urbes incomparabilis animadversio subvertit exci- 
dii, ut intelligas omne peccatum esse minus eo pec- 
catoquoconflagrabantillae, nonurbes, si (sed) offi- 
cinae praenotatarum turpitudinum. Certe originalis 
mundus, etsi ejus intolerabilia fuere delicta, non 
tantum est submersus quantum est ablutus, et 
illis originalibus maculis nostri figura layacri 
emersit baptizatus. Post illa, inquam, et originalia 
peccata, et velut originalia supplicia, terra foe- 
cunda apparuit ; vestita est herbis , colorata est 
floribus, variata est arboribus suisque omnium ge- 
nerum repleta est animalibus. At iis in infamo- 
sissimis locis ut culpa horribilis , ita et poena in- 
comparabilis, adeo ut non ibi terra, sed palus 
appareat stygia, lethale bitumen, noxium omni 
animanti, tartareus foetor, singulare malum super 
terram. Harum igitur elegationum prolata neces- 
sitate prudens calligat animus, quantum oboriatur 
periculum ea in sanctis renovare ecclesiis quie 
noster Salvator in profanis delevit templis. 
Subversa sunt fana, contrita suntidola, immundus 

daemonum periit cultus; abrasa est illa fceda et 
et abominabilis fornicatio gentium, et Dominus 
in eternum permanet. Gulosos ventricolas ap- 
pellat Apostolus; quare et libidinum sectatores 
libidinicolas non diceremus? Fallitur sua impu- 
ritate carnalis delectatio. In domo Dei duobus 
Dominis non servitur. Amator Dei contempnit 
libidinem, sectator libidinis nescit Deum. Sua eli- 
minat ab ecclesia filius virginis prodigiosos herma 
froditos, nullam eis viventibus Christianae com- 
munionis gratiam relinquens. Is igitur severis- 
simus judex et praesentissimus inspector qui de 
patre sine matre, et de matre sine patre, incor- 
ruptibiliter conservata virginitate, processit, no- 
biscum est , suorumque abactione fidelium nulla 
intercapedine separatur; sic enim ascensurus ad 
patrem, suorum moestitiam amicorum blanda elo- 
cutione consolatur : vobiscum, inquit, ero usque 
ad consummationem sanculi. 

EPISTOLA VII. — Ad Stephanum priorem. 
Herbertus Stephano priori. 

Qua^dam negotia oboriuntur mihi, quibus co- 

gor vestri atrii accelerare consecrationem ; timeo 

enim ne si iterum prolongarem eam , magis in- 

genio quam necessitati meae imputaretis. Unde, 
secundum vestram voluntatem, die Dominica, et 
capellae et atrii vestri agatur consecratio, et hoc 
facite proclamari in vestrae vicinitatis circumja- 
centibus, impuriis hoc praecedenti quatriduo. 

EPISTOLA VIII. — Ad Willelmum monachum. 
Herbertus Willelmo monacho. 

De donanda silva Torpi infirmis vel aliis homi- 
nibus nihil tibi praecepi, nec praecipio neque prae- 
cipiam; custodem enim silvae te constitui, non 
extirpatorem. Infirmis autem non ligna, sed de- 
narios donabo, quum venero Norwicum, sicut feci 
praeterito anno. Responde iis haec, nihil aliud. Tu 
vero custodi silvam sanctae Trinitatis sicut vis cus- 
todiri a sancta Trinitate, et habere meum amorem. 

EPISTOLA IX. — Ad Ottonem et Willelmum. 
Herbertus Ottoni et Willelmo. 

Taedet me vestrarum morarum, et valgiantibus 

buccis vestrae ignaviae torporem et inertiam re- 

prehendo . Quousque in sedulis delitescitis? Magna 

quidem sunt sacramenta sedulii,sed eaMatthaeus 

et Marcus , Lucas et Joannes luculentiori exse- 

quuntur stilo. Solidus cibus est evangelicus 

EPISTOLA X. — Ad Ricawhh aiba-tem. 

HkBBBBTUS RlCABDO ABBATl. 

Quorum fluctuum difficuitatibus praesens annus 
meae infinnitatis cymbam quassaverit , non ves- 
tram arbitror iatere pateroitatem. quae in iittoris 
securitate sedens , et meae navi^ationis iaborem 
et naufragii perspectavit asperitatem. Multa 
concurrerunt incommoda, sed ea vehementiori 
amaritudine meam animam allligunt quae meo 

amori meorum amatorum redamorem subripiunt. 

Dira crudelitas et ipsis undis intolerabilior, in con- 

versione rerum et amicitiam converti factus sum 

peregrinus filius matris meae et ab amicorum 

illuminor oculis, quibus incolumis et voluntatis 

compos fragrabam dulcissimus. Sic se habent 

humana ingenia, sic humanorum animorum incon- 

stantia alternatur. Sola in rebus nostris colitur 

felicitas; ea abeunte, aufugiunt universa; solus 

amatur habens; suarum privatus facultatum, igno- 

ratur; plane verum est illud poeticum : Cum fueris 

felix, multos numerabis amicos ; tempora si fue- 

runt nubila, solus eris. Multa declamarem, et 

digna eructuarem convitia, sed refrenabo stylum, 
et armatam continebo linguam, ne videar in vos 

invehi vestramve carpere dissimulationem , qui 

praesenti anno non vidistis amicum, vestra vide- 

licet viscera, nec vestris salutastis litteris, nec 

vivo confovistis sermone. At ipse in vobis et 

vos in ipso tanto fcedere condescenderatis, ut haec 

animorum unitas nullarum adversitatum pertur- 

bationibus dividi debuerit . Verum , jam respiran- 

tibus auris laetioribus, et nostrarum cursu rerum 

reformatoadmeliora,invito 7 resumitespiritus,ves- 

trum recognoscite amatorem , et obhteratis prae- 
teritis, meus reviviscite, et reformamini amicus 
qui olim in meo et in cujus ego totus requies 
cebam pectore. Mittite mihi Josephum, de quo 
frequenter fecistis excusationem propter dissolu- 
tionem libri. Nunc autem correcto et ligato 
libro, nulla vobis relinquitur excusationis compo- 
sitio. Epistolas Augustini et Epistolas Hieronimi , 
vel alteras vel utrasque, accommodate mihi; hoc 
magnopere ut faciatis obsecro; sed id obnixius, 
ut alterum de lectionariis quos noviter vestra dili- 
gentia ordinavit, accommodetis mihi. 

Ad haec exigenda mitto vobis Gregorium ves- 
trum, et filium et servum, qui et quaedam in lit- 
teris meis tacita indicabit vobis, et mihi vestram 
reportabit responsionem. 

EPISTOLA XI. — Ad Henricum regem. Domino 
et Regi suo Henrico Herbertus suus Norwicensis 

SACERD0S. 

Ago gratias vestrae munificentiae, optime Rex, 
et vestrae patriae pater. Ago , inquam , gratias, 
et tot gratias, quod meae animae gaudia fuerunt 
in suscepta consolatione vestri muneris. Regale 
quidem munus erat, et tanti largitoris dignum, 

meoque sufficiens desiderio , sed eo ampliori gra- 
tia et alacriori jucunditate exhibebatur, quod in- 
ter militares tumultus et bellicos apparatus, atque 
inter Regalium negotiorum curas et sollicitudines, 
vestra Celsitudo meae parvitatis alio in orbe me- 
morata fuerit. Huic igitur quid retribuam gra- 
tiae? Ego vester, et omnia mea vestra sunt, et 
vobis de vestris continuo serviendum, etiamSi 
novi muneris nulla arrideret accumulatio; unde 
ergo mihi aliena tantis beneficiis responsura plane 
nulla, omnia quippe mea vestra ex gratia collata 
sunt et vestra tuitione conservantur. Quod igi- 
tur rebus deest, vota suppleant et jugis oratio 
representet quod facultatum impossibilitas negat; 
ante igitur dominici corporis et sanguinis quoti- 
dianum sacramentum lachrymis, interminis depre- 
cationibus nostri Redemptoris et Salvatoris exoro 
clementiam, ut qui vestrum in cor mei immisit 
recordationem, idem vobis dignam vestrse mihi 
collatae gratiae restituat retributionem. Et Rex 
Regum qui ab hominibus propter homines, ar- 
chano humanae redemptionis consilio, ineffabili pa- 
tientia spinis coronari voluit, iisdem inter suos 
Constantinos. Theodosios, Gratianos aliosve sane 

fidei Imperatores ac patricios, post diutumos feli- 
ces annos, in triumphantium gloria Sanctorum, in 
ccelestium curia senatorum, in sublimi throno, in 
aeterna amo&nitate, in suae conspectu praesentiae. 
in generali beatorum splendore, terrenae conver- 
sationis excessibus absolutam, vestram coronet 
animam diademate impassibilitatis, vestram ultima 
in die renovaturus et investiturus carnem gloria 
resurrectionis et stola immortalitatis. 

EPISTOLA XII. — Ad Normanmjm jEdituum. 

HERBERTUS NoRlklANNO jEdITUO. 

Humanorum immemor casuum, velut improvi- 
dus gubernator in peregrinas barbarasque regio- 
nes delatus sum. Credidi aurae leni, et tranquil- 
lum pelagus meam fefellit temeritatem. Cirtes 
ignorabam et latentes scopulos non praecavi, 
adderant piratae et nesciebam, et fracta sentina 
latex ingrediens, fragilem summersit cimbam. 
Non Charibdin non Scyllam evasi, iisdem absor- 
btus, sed nondum ab iisdem evomitus. Aurae le- 
nitas et aequoris jucunditas commutatae sunt . Im- 
pellor flatu immaniori affrico et pertumescentes 
fluctus excurrens Palinuro illidendus, meam jam 

proximam mortem prospecto. H\c dolor, h\c la- 

menta, hic omnium ultima malorum execrabilis 

desperatio. Heu mihi ! a quibus evulsus sum 

littoribus, et in quae perditionis naufragia mea 

infelicitas illata ! Juventutis et senectutis meae stu- 

dium evacuatum est. Quas vigiliis, algoribus 

caumatumque squalloribus collegeram divitias, 

uno naufragio amisi. Fracta navis vestes et 

margaritas omniumque rerum nobilium comertia 

perdidit : habet mare divitias quas collegi, possi- 

det hostis barbarus sumptuosas exuvias quas con- 

texui. vitae humanae infelicem sortem! 

rerum mortalium abominandam commutationem! 

Fulgebam opulentus, et deliciarum omnium eruc- 

tuabam abundantiam; ecce vilis naufragus se- 

deo, et alga peregrinarum arenarum ejectus, mei 

servitii gladios barbarorum impendere video. Et 

revera, quanto excellentiora et dulciora perdidi, 

tanto graviori et tetriori conficior luctu; mihi 

dies tenebrosa convertitur in noctem, et nox in. 

somnis convertitur in lugubrem diem. 

Concidit spes revisendae patriae, et alieno ex- 
positus solo, mori vivere, vivere mori commuto. 
Conceperam, pepereram, dulcius maternis uberi- 

bus collactaveram. Amplectebar cunas . altricis 
forma sedens in sterquillinio et intimis ex visce- 
ribus lac extrahens, vagienti foetui sufficiens 
praehebam pabulum. Vere, inquam, meos cibos 
in carnem, meam carnem in sanguinem, meum 
sanguinem convertebam in escam, meis, ut 
dixi, ex visceribus meis conceptibus sufficientem 
alimoniam praeparans. Unde conquerar? Im- 
precabor ventis? At ego imprudens parvam et 
onustam navem inexpertis commisi flatibus. Dis- 
cernenda temperies, et nubium inconstantia perno- 
tanda foret. Dira navigatio, sed ea magis cui in- 
consultus praesidet guberna tor . Homo inconsulte . 
quare peregrinarum nationum accusas pericula? 
Quare mundi condempnas elementa, et non 
potius tuam redarguis conscientiam, qui thesauros 
quos tanta amaritudine defles, virili cautela non 
conservasti? Exhortus est sol in conscientiae tuae 
latibulis, et quas exterius somniabas, intus in 
anima tua tuarum lachrymarum abyssus repe- 
risti. Abeant rerum extrinsecus accusationes : 
nulla maris , nulla Scyllae vel Charibdis condem- 
natiomihi. Jesubone, tuacommendaveras sacra- 
menta; mihi tua revelaveras arcana: vivos latices 

quibus sordes mentium abluuntur, conservabam; 
tui spiritus distributiones subministrabam , tuum 
corpus et sanguinem conficiebam. Haec quidem 
magna, et meae peccatoriae animae omnino indigna. 
Tu tuae ecclesiae fundamentum posuisti, parietes 
erexisti, tectum desuper compaginasti; ex te mihi 
omnia bona, ex meae imprudentiae incuria, prae- 
sentia malamihi obhorta sunt. Verum, jam cas- 
tigata digressione , anima mea ad tuas lachrymas 
revertere, tuisque conciatibus delectare. Ma- 
neat in te dolor quem infigat Christus, manent 
lachrymae quas irriget Spiritus Sanctus ; clamor 
cordis coelum penetrat, et pietatis fletus divinae 
clementiae portas reserat. David et Petrus uter- 
que peccaverunt , uterque poenitentiam egerunt . 
uterque lachrymis peccatum suum deleverunt: 
unde et David in regno , et Petrus in apostolici 
senatus considet solio. Vere mitis Dominus, qui 
dixerat ante negationem : quodcumque ligaveris 
super terram, erit ligatum et in coelis, eidem 
adjecit post negatiohem : Petre, pasce oves 
meas; ut ostenderet Petrum non perdidisse gra- 
tiam ob timoris negationem, quam ante prome-' 
ruerat ob confessionis veritatem.' Haec tibi. di- 

lectissime frater, compendiose perstrinxi, ut 
intelligas et delinquentibus exhibendam severi- 
tatis disciplinam, et poenitentibus adhibendam 
misericordiae mansuetudinem. 

Quanto enim Paulus incorreptus crudelius sae- 
vit, tanto correptus ferventiis in sanctae lucro re- 
ligionis profecit. Unde igitur omnis bonus tanto 
alacrius resurgit, quanto se a veritate effemina- 
tius exorbitasse recognoscit. Unde est illud : us- 
que in Babyloniam pertransibis, et ibi liberaberis. 
Mirares, in Jerusalem capitur et in captivitate 
Babylonica liberatur ! Sed id ejus est, qui et in 
confusione peccati veri Dei immemor non est. 
Et alia manu scripta tibi et tuis familiaribus res- 
cripta perscriptis exigo, contuli. 

EPISTOLA XIII. — Ad Odonem. 
Herbertis Odoisi. 

Conflectere, dilectissimefili, tuae visitationiscon- 
solationem quam dum scriberem, non cornu sed in 
corde calamum intinxi, meis te instruens visceribus 
(jueminvisceribusecclesiaenorwicensisincorporari 
concupisco. Tuae rudimentis militiae praeparanda 
sunt arma, quibus et munitus inccdas et tuorum hos- 



EPISTOLjE HERBERTI LOSIXG£. 23 

tium latentes insidias evitare pervaleas; torace pec- 
tus et galea tuum muniendum est caput, ne tuis cogi- 
tationibus antiquus serpens suae maliti» virus infun- 
dat, tuaeve mentis excellentiae quidlibet diffidentiae 
saxum illidat. Fili, miRtia est vestrae religionis 
vita, et praesente Deo, prospectantibus angelis. in 
circo hujus mundi invisibilibus et ideo crudelio- 
ribus bestiis exponimur. Arripe clypeum obe- 
dientiae, accingere gladio patientiae, vibra provi- 
dentise lanceam, sed eam cui insolubiliter alligetur 
Dominicae crucis vexillum. Ascende fortitudinis 
currum, et veritate auriga, ad constitutum evola 
branium. Adscriptus es militiae victoriosi Im- 
peratoris cujus regnum immortale omnia mortalia 
extenuat regna. Sua ditione singulis imponens 
metas, suo jure singulorum fragiles subruensexcel- 
lentias egressus saeculo, in castris ecclesiae quaeris 
pacem? Sed pax multa, inquit Spiritus Sanctus, 
diligentibus nomen tuum, Domine, pacem quaeris? 
Sed pugnatum ingressus es contra invisibiles spi- 
ritus, eo immaniores quo occultiores, eo exerci- 
tatiores quo ab exordio peccati eorum obortae 
sunt inimicitiae et perseverabunt usque ad finem 
mundi, tuo parcet tirocinio veteranus et immor- 

talis inimicus qui et ipsius Creatoris superbae 
aequalitatem ambivit, et Paradisi incolas primos 
humani generis parentes invide expulit, eorum- 
que sobolem novae peregrinationis exilio erra- 
bundam Divinae severitalis inopinato cathaclismo 
obscoenitatis intemperantia fraudulenter supposuit. 
Fili, peregrinatur in hoc mundo civitas Dei, et 
ab Abel justo usque ad ultimum electum nemo 
coronatur. nisi qui legitime certaverit. Ante 
legem et sub lege laboriose nostri praeliati sunt 
patres, sui Salvatoris a longe salutantes praesen- 
tiam, et nostrorum temporum suarum virtutum 
insigniis praefigurantes plenitudinem. Suis labo- 
rantibus copiis expectatus supervenit imperator, 
hostilibus irruit manibus, cedit, expugnavit, 
afflixit, extinxit. ipsumque primum paricidam 
et peccati patrem igniominiosa condemnatione 
perpetuis in incendiis colligavit. Ardet Satha- 
nas inferni carcere condempnatus , et Sathanae 
assentit suggestionibus anima quam liberavit 
Christus. Nostri exercitus solos deficientes 
aflligit lixas et quam in praelientibus non prae- 
sumit in f lassatorum exuviis , suam Sathanas 
exercet iracundiam. Magnus ille et vere singu- 

laris athleta Paulus nostri inimici vires effemina- 
tas sufficienter noverat, quarum dejectioni sui 
triumphi securus victoriose exprobrat : Bonum, 
inquit, certamen certavi, cursum consummavi, 
fidem servavi ; de reliquo reposita est mihi corona 
justitiae, quam reddet mihi Dominus in illum 
diem justus judex ; et alibi : Mihi vivere Christus 
est, et mori Iucrum. Narrant tibi iniqui fabu- 
lationes suas, sed tu innixus Dominicae passionis 
ligno, super aspidem et basilicum ambulabis et 
conculcabis leonem et draconem, et cadent a 
latere tuo mille et decem millia a dextris tuis, ad 
te autem non appropinquabunt. Fastidium tem- 
poris exhorres, sed tuae expectationi aeternitas 
repromittitur. Paupertatem times, sed Christus 
pauperes beatos appellat. Lauta laudas convi- 
via, sed escae ventri et venter escis; peus autem 
et haec et illas destruet. Jucundarum recor- 
daris libidinum, at tuarum deliciis voluptatum 
vigor apostolicus rcspondet : qui seminat in 
carne, de carne metet corruptionem ; qui autcm 
seminat in spiritu, de spiritu metet vitam aeter- 
nam. Gravia sunt haec, sed leviter superat ea 
timor mortis et amor vitae. Non poteris quod 



26 EPISTOLJE HERBERTI LOSINGjE. 

pueri possunt et puellae? Anna virgo Romanae 
praefecturae contempsit gloriam , et facta est 
sponsa Christi; tui contribules et compatriotae 
primarii catervatim convolant adhabitumreligionis, 
et tu pristinae^ conversationis obscenitatem mc- 
ditaveris? Abeant preces, conticescat depre- 
catio. Audi, fili : non potes hic gaudere cum 
saeculo, et postea regnare cum Christo. Suffi- 
cienter dives est qui cum Christo ; pauper pulla 
tunica et cibario pane et acti assiduitate claustri, 
praesentiam Dei et latitudinem promereberit cce- 
lorum. Audi ubi et quando et quam suis^ asse- 
clisChristuspromittat retributionem : Inregenera- 
tione, inquit, cum sedebit filius hominis in sede 
majestatis suae, sedebitis et vos super duodecim 
sedes, judicantes duodecim tribus Israel; et : 
Omnis qui jreliquerit domura, vel agros, vel pa- 
trem, vel matrem, vel uxorem, vel filios propter 
nomen meum, centuplum accipiet et vitam aeter- 
nam possidebit. Hiis, frater, absolvere nexibus, 
et arreptae difficultatis labor totus conviluit (sic). 

EPISTOLA XIV. — Ad Ingulfum Willelmum 

ET StANUM. 

Herbertls Ingulfo Willelmo et Stano apparibus. 

Meae animae anxietates patienter dissimulare 
non possum , et quibus uror interius flammas , 
exterius vultus judicat ; non enim ego sum ex illo- 
rum hominum genere qui in corde et corde lo- 
quuntur, sed quod intus concipio, continuo extra 
facies et sermo parturiunt. Maxime id contin- 
git cum ea quae tracto ex amore veritatis et ju&- 
titiae me initiari recognosco. Volo ludere, sed 
non in rebusDei, cujus oculi ubique sunt et cujus 
sermonis vivacitas, nostrarum intuens intentionum 
medullas, pertingit usque ad divisionem animae et 
spiritus. Inde timor, sed utinam tantus? ut 
mei corporis et ignaviae somnolentiam excitaret, 
meamque vigilantiam divinis operibus sufficien- 
tem redderet. Initium sapientiae , inquit sapien- 
tia, timor Domini, et beatus qui timet Deum, et 
in mandatis ejus cupit nimis. Non amat Deus 
tepidos in servitio suo , qui amati discipuli veri- 
dica doctrina cuidam ignavo et negligenti taliter 
comminatur : Utinam esses calidus aut frigidus; 
sed quia tepidus es , incipiam te evomere ex ore 



28 . EPISTOL£ HERBERTI L0S1NG£. 

meo. Videtisne qualcm fervorem et qualem 
sollicitudinem omnipotens et severissimus judex 
exquirit a servis suis? damnatur ille evangelicus 
servus, non quia Domini sui pecuniam perdidis- 
set, sed quia eam ad usuriam non collocasset. 
Videte, fratres, et viva diligentia vestris coramen- 
date memoriis, quod Deus facile de propriis non 
patitur fraudem, qui tanta animi adversione ser- 
vum punit propter non exhibitam usuriam. Di- 
ligo vos, et de manibus severitatis divinae extra- 
here molior vestrae pigritiae tarditatem. Privatis 
commonitionibus et publicis frequenter vestram 
sollicitavi praesentiam, ut vestrae ecclesiae operi 
fervide et vigilanter. instaretis (sic), et coram im- 
mortalibus divini intuitus oculis solliciti appare- 
retis. Rogabam, suadebam, et utinam vestro 
intellectui persuasissem quanta veritate servien- 
dum est Deo. Languet opus, et in apparandis 
materiis nullus vester apparet fervor. Ecce regis 
et mei ministri fervent in operibus suis, lapides 
colligunt, collectos afferunt, campos et plateas, 
, domos et curias implent ; et vos torpetis , et con- 
certis digitis ingelati negligentiae bruma, vili otio 
deficitis praevaricatores. Redite adcor, erigite ma- 

nus dissolutas et genua debilia roborate, in agone 
contenditis, laborate ad palmam. Non sunt con- 
digni labores hujus saeculi ad fuluram gloriam 
quae revelabitur in nobis. Venistis ad Deum ut 
serviatis Deo, non ut nutriatis filias vel filios ves- 
tros quos reliquistis propter Deum. Colligite pe- 
cunias et thesaurizate vobis thesauros in coelo et 
apud Deum quo fur non appropinquat , neque 
tinea vel rubigo corrumpit ; qui enim, ut ait 
Apostolus, sibi thesaurizant propria, thesauri- 
zant sibi iram in die irae et justi judicii Dei, quo 
reddit unicuique secundum opera ejus. Memores 
simus subiti interitus Ananiae et Saphirae quos 
damnavit Apostolus Petrus, non quia aliena de- 
fraudassent, sed quia communia suae singularitati 
conservarent, gravi eos increpatione arguens : 
Mentiti, inquit, estis Spiritui sancto. Videte, fra- 
tres, severitatem Dei: damnatur Ananias propter 
propriam pecuniam, et nos somniamus efTugien- 
dam vindictam si de sanctae ecclesise rebus com- 
miserimus fraudem. Naaman Syrus septies in 
Jordane tinctus, mundatus est a lepra propter 
fidem, et Giezi eadem superfusus est lepra prop- 
ter suae infidelitatis avaritiam. In scholas nostri 

Salvatoris nudi ingressi sumus, non ibi induamur 
alienis exuviis furti et anathematis, qui talem ve- 
nientes ad magistrum, temporalibus abrenuncia- 
vimus deliciis propter spem felicitatis aeternae. 
Quapropter, dilectissimi filii, vires resumite, vestro 
operi infatigabiliter insistite; non cesset manus 
velpesvester; algete frigoribus, aestuate caumati- 
bus, diebus laborate, noctibus vigilate. Accin- 
gimini, illorum Israelitarum memores qui, in refi- 
ciendis Jerusalem muris, altera manu pugnabant 
et altera aedificabant. Insistite viriliter, laborate 
fideliter, ferveat opus, et circumjacentibus sanctis 
vestri redoleant labores, donec veniat Dominus 
qui et illuminabit occulta cordium et latentes 
reserabit intentiones, et tunc laus erit unicuique 
justo a Deo. Sic enim verus promittit remune- 
rator : Euge , inquit , serve bone et fidelis , im- 
modico fuisti fidelis, supra multa te constituam; 
intra in gaudium Domini tui. 

EPISTOLA XV. — Ad Ingulfum priorem. 

Herbertus Ingulfo PRIORl. 

Vado ad curiam, pene sine equis et sine pe- 
cunia. sed Deus erit comes meus. Norwicensen- 

sem ecclesiam et opus ecclesiae et meum com- 
mendo tibi, et te commendo Deo. Si quae tibi 
defuerint, adquiremutuo, et ego rediens, restituam 
omnia tuis creditoribus. Pax tecum et omnibus 
fratribus qui in humilitate et veritate tecum con- 
servant nostrae regulae religionem in domo nostra. 

EPISTOLA XVI. — Ad Goffridum monachum. 
Herbertcs Goffrido MONACHO. 

Multorum religione cognovi te luis reditum no- 
gligentiis, ad antiquum remeasse torporem : ra- 
rus in claustro, continuus in auditoriis, tardus ad 
ecclesiam, velox in curia, et circumjacentibus 
plateis frequenter minueris et frequenter ban- 
nearis. Curas cutem, perdis animam, et non solum 
tuam, sed fortassis aliquas ex eis quas tuo regimini 
commendaveram. Haeccine est illa retributio 
quam mihi promiseras pro patre veterano et pro 
septenni nato quos ego collegi in domo Dei pro 
amore tuo? Erras multum, et mihi factus ino- 
bediens, inerti ignavia promissum violasti fervo- 
rem. Accingere, et saniori sublevatus consilio, 
corrigere ista et conservare in claustro. conver- 

sare in ecclesia, si meam visretinere amicitiam et 
promissa consistere in veritate. 

EPISTOLA XVII. — Ad Lngulfum priorem et 

CUNCTOS FRATRES SUOS. 
HERBERTUS LnGULFO PRIORI ET CUNCTI8 FRATRIBUS SUIS. 

Vulgare proverbium : qui multo abundat melle, 
ponit illud in pultes suas; ita et vos dicetis : 
quia multam habeo litteraturam, crebris littcris 
vestram fraternitatem inquieto. At ego respon- 
deo, non idprocedere ex litterarum supercilio, sed 
ex indeficientis dilectionis incendio , ut ex mulla 
dilectione et frequenti visitatione meae mentis vo- 
bis pateant viscera, mearumve intentionum rese- 
rentur interiora. Multa, confiteor, in mei animi 
recunduntur thesauris , sed ea sunt potiora quae 
extenduntur ad Deum et ad opus ecclesiae. Unde, 
obsecro, tanti amoris, tantae infestationis fulgete 
memores, et coepto infatigabiliter insistite operi. 
Quorundam fantasmatum in somnis conturbor vi- 
sionibus , quae utinam in somnis et in phantasiis 
sint, et non in exhibitione effectuum. Volo re- 
diens gaudere de vestro ferventi in ecclesia sancta 
servitio , de assiduitate claustri , de custodia 

et doctrina puerorum, et maxime de operibus 
ecclesiae, quorum curam vestrae industriae com- 
mendavi sub oculis Dei, et sub testimonio omnium 
electorum et beatorum spirituum contuli. 

EPISTOLA XVIII. — Oratio Regina: quam fecit 

Herbertus episcopus. 

Johannes, amice Christi, quem Chri^ras amoris 

privilegio dilexit, in cujus nuptiis aquam in vi- 

num convertit, ut te ex iisdem abstraheret nup- 

tiis, ne carnis contaminaris contactu, qui Verbum 

carnem factum mundo fueras praedicaturus ; Jo- 

hannes, inquam, amator Christi, qui in nostri Sal- 

vatoris ultimo cum discipulis convivio, et Dominici 

corporis et sanguinis immolationis et participa- 

tionis primo, super ipsius salutis pectus recubuisti, 

quievisti, ut ex ipsius pectoris archano fonte po- 

tares quod universis gentibus proedicares , ve- 

rum videlicet lumen, quod illuminat omnem homi- 

nem in hunc mundum venientem, eum in solem, 

more aquilae, tuos oculos infigens quo nullus mor- 

talium elevaverat mentem; Johannes, qui in 

cruce Christi et sub cruce Christi factus es frater 

Christi et filius matris Christi, cum et matri de 

5 

te diceret : Ecce filius tuus; et tibi de matre aeque 
conceditur : Ecce mater tua; Johannes qui in 
ferventi positus oleo non arsisti, tuae virginitatis 
praemerente refrigerio, ne saevienti flagrares in- 
cendio. . . Sed quo protraho, tua ancilla, meam ora- 
tionem quae tuam assequi non valeo admiratio- 
nem? Johannes, itaque, qui in exilio positus inter 
angelos vivebas, qui ad tui praesulatus civitatem 
relatus mortuos resuscitabas, virus bibebasetnon 
curabas, lapides in gemmas, ligna in aurum con- 
vertebas, itemque eadem ad propriam naturam 
reformabas; Johannes cui in veritate senescenti 
cum agminibus angelorum, et cum senatu apos- 
tolorum summus ille imperator, cui victoriosissime 
militaveras, ante tuum finem dulcissimus apparuit, 
tibiinquiens : Veni, dilecte mi, epulaturus in con- 
vivio meo cum fratribus tuis quorum collegium 
longis suspiriis expectasti ; Johannes qui tanta 
confortatus consolatione, sacras ad aras tuasinsu- 
latus insigniisaccessisti, tuum populum salutasti, in 
deficienti viatico, quod ipse tuis manibus confe- 
ceras , tua extrema communuisti , atque inde fos- 
sum tuae sepulturae locum incolumis introisti, ibique 
solemnibus in singularibus exsequiis compositus 

animam et corpus tuo amatori Christo reddidisti, 
tam immunis a dolore mortis quam purus vixeras 
a contagione carnis; Johannes, igitur, qui tantus 
ac talis es quantum praedixi, imo quantufn dicere 
volui, sed dicentis conatus tuarum gloriarum prae- 
clara materia suffocavit, obsecro, tuam respice 
ancillam, fatigatae mentis attende devotionem, cura 
aegritudinem , expectatam porrige medicinam ! 
Vide gemitus, vide suspiria, vide lamenta, et afflic- 
tae ancillae consolare praecordia. Virgo quidem es 
ut Virginis filius , sed et ille tuus magister virgo 
erat; peccatum non fecerat qui Mariampeccatricem 
colligebat , cujus unguentis caput subponebat, 
pedes lachrymis abluendos exhibebat, oscula non 
abnuebat, pcenitentem confortabat, murmurantis 
Pharisei cogitationibus respondebat : Dimissa sunt 
ei peccata multa, quoniam dilexit multum. Johan- 
nes, hujus ancillae prostratae et tuis pedibus advo- 
lutae miserere ; ne despicias jacentem pro qua 
amator tuus Christus suam impendit vitam. Tuis 
interventionibus exigo reconciliari Christo qui te 
suae dilectionis insignivit privilegio. Prae caeteris 
sanctis unum te decrevi, et decrevimihi patronum 
quem prae caeteris audio esse dilectum. Impetra 

veniam negligentiis meis , et releva desperantem 
visitationibus tuis.Habeastecum, oBeate Johannes, 
in his meis anxietatibus relevandis , omnes socios 
amicos tuos quos negligenter vivendo mihi prae- 
paravi inimicos. Age, Johannes, age, merentis 
ancillaa causam apud clementissimas aures aeterni 
judicis qui misericordiam judicio praeponit , et ma- 
vult nostrae resurrectionis vitam quam suae exer- 
cere punitionis indignationem. Non poterit tibi 
roganti meorum peccatorum negare indulgentiam, 
qui et tibi et tuis consodalibus praecepit, ut pro eis 
intercederitis quorum etiam patiebamini perse- 
cutionem. Veniam tandem, veniam, o Beate Jo- 
hannes, tuis meritis ad reconciliationem ! Divini 
vultus intuear tranquillitatem, complectar fruitio- 
nem; veniam ad regnum, veniam ad palatium, 
veniam ad convivium cujus deliciis beati Angeli 
atque eorum concives omnes electi reficiuntur, 
immortalique contuitu, divinae substantiae ineffabili 
dulcedine atque dulci ineflfabilitate satiantur. Illa 
igitur aeterna in civitate, o Beate Johannes, col- 
lecta, audiam canticum quod et tu cantas, et illae 
tecum cantant virgiries qui sequuntur Agnum quo- 
cumque ierit. Postremo. o Beatissime Johannes, ut 

et cordis et meae orationis tandem coricludatur cla- 
mor, redde et commoda ancillam tuam aBternaliter 
conservandam patrocinio DominaB et matris tuae 
virginis Mariae quaeet te misericorditer adoptavit, 
et Christum naturaliter genuit, filium suum, Do- 
minum nostrum, qui cum patre et Spiritu Sancto 
vivit et regnat Deus per omnia saecula saeculorum. 
Amen. 

EPISTOLA XIX. — Ad Rodbertum. 

SuO HOSPITI ET FIGULO RoDBERTO SUUS HOSPES ET 
FIGMENTIM HeRBERTUS. 

Angelis hospitio collectis et ad mensam huma- 
nitus invitatis, Sarae sterili fcecunditatem prome- 
ruit Abraham , cujus nepos Loth cum simili 
humanitate Sodomorum incendia evasit. Duo 
discipuli euntes in Emaus, Salvatorem suum 
hospitium intrare coegerunt eique mensam 
apposuerunt, et quem sacrarum scripturarum inter- 
pretatione non intellexerant , in panis fractione 
cognoverunt. Ita et tu, humanissime pontifex, 
meam parvitatem tuam domum intrare compu- 
listi, tuo in thalamo collocasti, tuarum deliciarum 
abundantiasatiasti; etrevera,quem aliquandoapud 

Wintoniam patrem sepelivi, recenter apud Lundo- 
niam resuscitatum inveni. Fragrabant tui hospitii 
claustra jucunda charitate, et stillabant penetralia 
exuberanti dulcedine; in susceptione, in commo- 
ratione et maxime in egressione, quidquid exhi- 
bebatur apparebat paternum, et nihil videbatur 
peregrinum. Onerasti clitellarios meos tantis 
escarum et potuum tuorum deliciis, ut revertenti 
mihi sufficere potuissent usque ad domum meam. 
Hae sunt tuae gratiae, non meis meritis, sed tua 
voluntate meis indigentiis collatae. Has, inquam, 
gratias, quoniam tibi retribuere non possum, 
retribuat tibi Dominus et Salvator noster Chris- 
tus, qui et cor tuum suo indulcoravit spiritu et 
meam indigentiam tuis gratiis consolatus est: Cae- 
terum de palefrido tuo diu cogitavi quid facerem, 
sequererve tui cdrdis voluntatem, an tui oris jus- 
sionem? corde enim volebas utpalefridum retine- 
rem, ore praecipiebas ut remitterem. Dissimulato 
igitur transitoriae vocis praecepto, tui cordis dis- 
crevi, et decrevi obedire voluntati. Palefridum 
retinui, quem reddet tibi aequissimus judex in flo- 
rido campo, in ultimo jubileo ubi omnibus sua 
omnia restituentur. 

EPISTOLA XX. — Ad Samsonem et Rogerhm 

CLERICOS SUOS. 

Herbertus Samsoni et Rogerio CLERICIS SUIS. 

Videte ne perdatis dies vestros et ne perdatis 
pecuniam vestrorum patruum, consumentes eam 
in vanitatibus et in luxuriis inutilibus; nisi vos 
discere, non ludere; mementote propositi vestri. 
Item dico vobis : videte ne revertentes, sitis risui 
sodalibus et dedecori amicis vestris; sunt apud 
nos quipoteruntexperiri peritiamvestram,necnos- 
tram latebit sagacitatem, quantum perfecerit ves- 
ter Iabor; quaproptcr jejunate, vigilate, laborate; 
tardi ad ludos et continui manete in studiis. Volo 
vos primum auctores legere , secundo trivium , 
tertio quatruvium ; aliter nulla audacia praesuma- 
tis redire ad me. De vestro dictamine et metrico 
et prosaico mittite mihi, et inde intellecturo quan- 
tum proficiatis. 

EPISTOLA XXI. — Ad Rogerium episcopum. 

Rogerio episcopo Herbertus suus Norwicencis 

presbyter. 

Vestrae salutationis visitatione suscepta, per Do- 

minum Radulphum de Bellafago , exultavit anima 
me# tanto gaudio, ac si mihi de ccelo per ange- 
lum Dei delata salutatio fuisset. Verum cum 
idem vir post salutationem adjecisset calumniam, 
exhorruit spiritus meus , et tam facie lachrymis 
quam mente doloribus superfusis, quid ad haec 
responderem penitus ignoravi. Interrogavi ta- 
men cogitationem, voluntatem, sermonem, actio- 
nem meam si alicubi peccassent; responderunt 
se nusquam peccasse, responderunt se nullo modo 
posse illuc absinthi virus refundere , inde lactis 
et mellis consilium et auxilium in omni mea ne- 
cessitate accepissem. Ita igitur, homo Dei, non 
animae corporisve motu peccavi in te, testimonio 
veritatis et puritate conscientiae meae, meam 
simplicitatem omni in loco defensurus. Aures 
solas non defendo meas quin quaedam non au- 
dierim quae digna sunt correptione, si, ut 
praecessit sermo, rei subsequitur effectus. Quae 
tamen distuli, nemini, meo communicato secreto, 
uni vobis referenda , cum et loci et temporis op- 
portunitas occurrerit. Walterium archidiaconum 
meum, obsecro, remittite mihi cum omni velocitate, 
quoniam adeo necessarius mihi est in sinodo quam 

habiturus sum ad ' 

ut eandem sinodum sine ejus praesentia nullo 
modo definire possim. Ego enim tanta molestia 
cruris ettibiae affligor f ut nunquam valeam proce- 
dere nisi nostrorum fratrum manibus deportatus. 

EPISTOLA XXII. — Ad Ottonem et Willelmum. 

Herbertus Ottoni et Willelmo. 

Infantiae et pueritiae torrentibus decursis, in 
adolescentiae pelagum evasistis, ingens periculum 
nisi Christus gubernator assit. Circumfluunt 
adolescentiam diversa pericula quorum numerus 
incertus et species horrenda referenti : hinc gula 
et ebrietas aggravant animam ; libido et inconti- 
nentia deturpant corpus, juxta illud Apostoli : Qui 
autem fornicatur, in corpus proprium peccat. Ava- 
ritia et ira corrodunt mentem ; tristitia et acidia 
suifocant intentionem ; senodoxia et superbia in- 
cautae mentis evacuant thesauros. Pessimum om- 
nium, adolescentiae inconstantiam omnisalternatio 
commutat. Haec sunt illa adolescentiae pericula, 
saxis surdiora, scopulis asperiora, Scylla et Cha- 
ribdi saeviora, Palinuro tristiora, syrtibus et piratis, 

• Deest nomen loci in Ms. 

undis et fluctibus crudeliora, magnum mare et 
spatiosum manibus adolescentia; illic reptilia quo- 
rum non est numerus. Gantus sirenum et tar- 
tarea bitalassa fallunt inscios ; et stationis similitu- 
dine decepti, adolescentes peregrinis illiduntur 
arenis, immundorum spirituum futuri preda. Ad 
haec quis idoneus? Tot et tantis periculis cujus 
reluctabitur animus? Lignum plane necessarium 
est, sed adeo (irmum et inseparabilibus tabulis 
compaginatum, ut talium periculorum immanitates 
nullas reformidet. Hoc igitur est Iignum quod 
in hujus mundi pelago Salvator ascendit, quo a 
passibilitate ad impassibilitatem, a corruptione ad 
incorruptionem, a mortalitate ad immortalitatem, 
a morte ad vitam, a terra ad ccelum transvectus 
est. Hoc lignum, filii mei, impigrafestinatione con- 
scendite, hujus ligni vehitione mundanae infideli- 
tatis naufragia superate ; venite ad navem Ghristi, 
quiescite sub gubernatore Christo et invenietis 
requiem in malis vestris; jugum enim Christi 
suave est et onus ejus lcve. Quid trepidatis? 
Quid marina pericula exhorretis? Vester gu- 
bernator imperavit ventis, vester gubernator 
plantis non sidentibus super fluctus ambulavit. 

Nulla opera suo reluctantur opifici ; nihil ei im- 
possibile in rebus qui eas ex nihilo creavit. Re- 
rum existentise causa una est voluntas Dei. 
Consurrexistis cura Christo; quae sursum sunt quae- 
rite, non quae super terram; seminate in spiritu et 
non in carne : nam qui seminat in carne, de carne 
metet corruptionem ; qui autem seminat in spiritu, 
de spiritu metet vitam aeternam. Adolescentiam 
praetenditis, sed non omnes adolescentes adole- 
scentes sunt; unde est illud : Laetare, juvenis, in 
adolescentia tua , et alibi : Cani sunt sensus ho- 
minis et aefas senectutis vita immaculata. Puer 
Samuel Heli deposuit, et Daniel adolescens in 
Babylonia presbyteros condempnavit. Exper- 
giscimini, fugite euripum libidinis. Vestne spei 
anchoram figite in sodalitatem pudicitiae. Cru- 
cifigite membra vestra cum vitiis et concupisceh- 
tiis; fidei erigite malum, suspendite carbasa vir- 
tutum. Colligite Sancti Spiritus flatus. Tenditc 
ad patriam et ad civitatem vestram, gubernante 
Christo; felici cursu coelestis littoris intrabitis por- 
tum. Ibi invenietis Deum patrem, invenietis et 
matrem sanctam, videlicet ecclesiam. Invenietis 
fratres et concives sanctos, angelos et omnes 

electosDei,atque omnium necessitudinum viscera 
quibus vestra innovabitur jucunditas, jucundabit 
aeternitas, aeternabitur felicitas; ditabimini merci- 
bus et deliciis quas oculus non vidit, nec auris 
audivit, nec in corhominis ascenderunt, quas ves- 
ter gubernator vestrorum negotiorum praepara- 
vit laboribus. Nusquam vestrae immemor in peri- 
culo , positionis , scripsi vobis hanc epistolam , 
vestram commonens dissimulationem. Mihi con- 
similia rescribere. 

EPISTOLA XXIII. — Ad Felicem. 
Herbertus Felici. 

Tuam, Felix, querimoniam tanta compassione 
audivi quanta simplicitate prolata est. Conque- 

* 

reris quod tibi non scribo, sed scripta mea solis 
suae regulse neglectoribus diriguntur. Scripta 
mea diriguntur gulosis, ebriosis, libidinum culto- 
ribus, avaris, iracundis, tristibus, acidiosis, glo- 
riosis atque superbis; iis diriguntur scripta mea 
qui contra veritatem ambulant, et erecta cervice 
Dei jussionibus impudenter resistunt. Tibi vero 
quare scriberem, qui veteribus et novis doctrinis 
eruditus, ea continuo operaris quae earundem 

veterum et novarum doctrinarum doctores fieri 
praecipiunt? Tractabo tibi de fide? sed credis 
inPatrem etFilium et Spiritum Sanctum, unum et 
trinum Deum, unum in indifferentia substantiae, 
trinum in personarum proprietate. Praedicabo 
tibi mores? sed requiescit in te charitas, gaudium, 
pax, patientia, bonitas, benignitas, mansuetudo 
modestia, continentia, castitas. Suadebo bene 
vivere? sed continuis permanes in ecclesiasticis 
officiis, matutinis, videlicet, primis, tertiis, sextis, 
nonis, vesperis, completoriis. Laboras in scrip- 
turis, et nulla intercapedine tuum studium cessat 
a religiosis operibus. Sedes in claustro, et lin- 
guam refrenans, tuos ctiam digitos ab inutilibus 
signis coerces. Quid igitur tibi scribam? Illis 
duodecim vere humilitatis gradibus ascensis, can- 
ticum graduum cantas, illo perventurus in virgi- 
nitate tua ubi inter suos virgines canticum cantat 
Agnus; ille, inquam, Agnus maximus qui tollit 
peccata mundi, quod nullus cantat nisi virgo et ii 
qui sequuntur Agnum quocumque ierit. Illuc 
igitur perveniens, non ultra recordaberis terre- 
narum deliciarum quas propter coelestes divitias 
dimisisti; non ultra recordaberis palris et ma- 

tris tuae, tuarum nec aliarum necessitudinum qui- 
bus propter Christum abrenunciasti ; non ultra 
recordaberis tuorum invisibilium hostium de qui- 
bus gloriosissime triumphasti. Sed erit tibi aeterna 
possessio, pro terra videlicet ccelum, pro carnali 
patre Deus, pro temporali voluptate aeterna bea- 
titudo, de qua canet in psalmis Spiritus Sanctus : 
Quam magna multitudo dulcedinis tuae, Domine , 
quam abscondisti timentibus te! Perfecisti eis 
qui sperant in te, in conspectu filiorum hominum. 
Age igitur, dilectissime fili, quod agis, operare 
quod operaris, non cessent manus tuae, non ces- 
sent pedes tui. Persevera in agone quem agres- 
sus es, quoniam non coronabitur quis nisi qui 
leeitime certaverit. Resurrexit a morte Salvator, 
ascendit in coelum; praeparat nobis mansiones, 
iterum at nos venturus; nos ipsos ad se ipsum 
recepturus, illis in gaudiis quae nemo tollet a 
nobis, quae nec oculus vidit nec auris audivit, nec 
in cor hominis ascenderunt. Quae tibi tuisve 
sodalibus praeparavit tuus Salvator, qui loti estis 
in sanguine Agni, ut non polluistis vestimenta 
vestra in carnali conversatione. Ea felicitate, 
Felix, eris felix et re et nominc. 

EPISTOLA XXIV. — Ad Othonem et Willelmcm. 
Herbertcs Otjioni et Willelmo. 

Bovum labore colitur terra; utilitas bovum 
stimulis exaucta exhibetur. Servitur Dominus 
obsequiis servorum, servorum obsequia non nisi 
flagellis adquiruntur. Ita et vos nihil scribitis 
nisi lacessili, nihil discitis nisi interrogati. Vel 
semel spontanei deberetis erumpere, meam pa- 
tientiam commovere, meuin sonum excutere, 
et ad vestrae responsionis audientiam paternam 
dissimulationem commovere. Inertissimi et piger- 
rimi omnium adolescentium , quamdiu infantili- 
bus saliviis fcedabimini? Quamdiu vestrae pueri- 
tiae feces ructuabitis? Quare dies jejuniis et 
noctes vigiliis non continuatis? Comeditis, 
bibitis, dormitis, et alias vestrae voluntatis dulce- 
dines confovetis. At haec non sunt via pervc- 
niendi ad sapientiam quam vos exsequuturi 
proposuistis. Ex ultimis et peregrinis muncli 
partibus gcmmae afferuntur ; ex terrae visceribus 
aurum et argentum extrahuntur ; ita ct sapientia 
non nisi voluntatis labore et mentis puritate con- 

quiritur. Conscendite Heliconem. Inebriamini 
fonte Pieridum. Indefessi et intermini scribitis 
mihi, donec vobis rescribam. Adolescentes, te- 
diosa est mihi vestra musa,quid scite? 

EPISTOLA XXV. — Ad Matildim reginam. 

Dominje svje et totius Anglle communi matri Matildi 
Regina: Herbertus suus Nqjtwicensis sacerdos. 

Sicut uber lactens, vel aquam sitiens, aut fessus 
quietem, vel exul patriam, ita anima mea ves- 
trae praesentiae desiderat refectionem. Oleum 
effusum nomen vestrum, in cujus fragrantias nos- 
trae patriae veritatis amatores insatiabili aviditate 
cucurrerunt. Ester quae potius pietate quam 
regni fastidio delectabatur, illa orientalis regina 
terrenam Jerusalem implevit vestibus et lapidi- 
bus, unguentis et aromatibus quorum excellentias 
Salomon admiratus, ultra non habuit spiritum. 
Sicet vos, beatissima Regina, nostrum occidentem 
tanta opulentia fidei et virtutum, morum et ac- 
tuum ditastis, ut ultra non habeamus cui consimili 
dilectione inhaerere velimus. Penetravit fines 
mundi vestrae religionis odor et circumjacentibus 

regionibus vestrae integritatis et pudicitiae solidi- 
tas cognita est. Astitit, inquit Propheta, Regina 
a dextris Dei in vestitu deaurato, circumdata va- 
rietate. Huic et vos Reginae astatis, cui non 
nisi Reginae serviunt, tanto feliciores quanto in 
ejus obsequiis inveniuntur devotiores. Huic, in- 
quam, Reginae astatis, ejusque filiis Christo et 
Johanni insatiabili desiderio deservitis, quorum 
tanta est potentia retribuendi, quanta fuerit vestra 
voluntas recipiendi. Regina cui servitis potest 
omnia, quia omnium potentissimum generavit, 
Christum videlicet suum filium, animae vestrae 
sponsum, speciosum forma prae filiis hominum. 
Pauca dixi, cupiens multa dicere; sed timui vi- 
deri onerosus regalibus negotiis quae laudabili 
sollicitudine administratis. Alta quaero, sed ut 
alta quaererem, vestrae munificentiae consueta be- 
neficia meam praesumptionem confirmaverunt. 
Vestra magnitudo salutet dominum Salesberien- 
sem episcopum ex parte mea, dicens ei ne 
meam fastidiens paupertatem, inveniat occasiones 
discedendi ab amore meo, et ne credat inimicis de 
amicis suis. Caeterum de infirmitate mea, de qua 
vestra excellentia dignorata est requirere, respon- 

debit vobis frater et filius noster Starnardus qui 
praesentes litteras vobis attulit. 

EPISTOLA XXVI. — Ad Rogerium Salesberiensem. 

ROGERIO SUO SaLESBERIENSI PASTORl 

Herbertus sua Norwicensis ovis salutem. 

Etsi omni tempore vestrae procurationis sollici- 
tudo meis infirmitatibus necessaria est, hoc tamen 
articulo, quo et aegritudinis alligor vinculis, et 
vehementior adversitas saevit, vestram paternita- 
tem obnixius exoro ut quem hactenus stare fe- 
cistis, prostratum modo nullorum occupatione ne- 
gotiorum despiciatis. Clamo ad patrem, clamo ad 
pastorem, et eis clamoribus quos sanciiis animus 
emittere solet. Penetrent, obsecro, meae voces 
anxietatis vestrae pia praecordia paternitatis. Con- 
fractis caulis, crudelium pateo dentibus bestia- 
rum, et nisi vestra munitio clementer succurrerit, 
exhibeor dilaniandus irruentibus inimicis. Videbit 
vestra miseratio quid suae ovis allegationibus 
relatura sit ; ego plane mearum anxietatum con- 
silia omnino relinquo vobis. In terris meis exi- 
guntur quinquaginta librae pro placitis, cum earum- 

dera terrarum mei homines nec in responsionem 
nec in facto peccaverint. Item pro militibus 
sexaginta librae quos tanto difficilius cogor red- 
dere, quanto annis praeteritis mea substantia gra- 
vius attenuata est. Gravissimum omnium, quod 
mei vicini conantur contrahere thorpum in con- 
suetudinem, quod Dominus noster Rex ita liberum 
suae construendae donavit ecclesiae, sicut erat in 
manu sua et sicut sunt sua alia maneria; unde 
et cartam et iterata brevia frequenter aspexistis. 
Hic standum, hic ingemiscendum, hic votis et om- 
nibus meae animae exoro medullis, ne vestra ec- 
clesia suam perdat libertatem, quoniam hactenus 
et Regis gratia et vestro consilio integrum obti- 
nuit; praecipite, obsecro, ut thorpum suo more 
sit quietum, aut donant indutias donec Dominus 
noster Rex veniat; aut si aliter fieri non potest, 
spatiosum concedite terminum, quo possim mit- 
tere ad Dominum nostrum Regem et suam re- 
quirere misericordiam. In his concedendis et 
exequendis Dominam nostram Reginam confido. 
De Domini pietate minime invenietis difficilem 
quae et ex sua misericordia mihi facta est mater, 
et vestris ubique fruitur consiliis. Vivo igitur si 



52 EPISTOLjE BERBBRTI LOSING^. 

jubetis, Jesu nostri Salvatoris continuis lachrymis 
imploro misericordiam ut jubeatis. Cujusdam 
fratris nostri rogaturi misericordiam vestram pro 
suo fratre incarcerato, obsecro, audite depre- 
cationem ea compassione qua vestras orationes 
exaudiri desideratis a Deo. 

EPISTOLA XXVII— Ad Godwinum et Willelmum. 

Herbertus Godwino et Willelmo. 

Habete consolationem, et omnem de cordibus 
vestris eradite rancorem et moestitiam. Sanus 
est pater vester et incolumis, atque sui voti com- 
pos in omnibus. Mandavi ei ut veniret ad me, 
et W., ut mitteret eum, vestris timide obtempe- 
rans allegationibus ; sed, confirmata pace inter 
eos, respondit mihi pater vester quia hoc tem- 
pore nollet redire domum, ne vel ipse levitatis 
notaretur inconstantia , vel suo fratri scandalum 
vel invidiam genuisse reprehenderetur. Sua 
igitur voluntate illuc ivit et sua deprecatione ibi 
manet, nullorum indignus. sed sufficienter quoti- 
dianis abundans necessariis. Hic finis et moero- 
ris vestri et sermonis nostri. 



EPISTOLjE HERBERTI LOSING^. 53 

EPISTOLA XXVIII. — Ad Otonem Willelmum. 

Herbertus Otoni Willelmo. 

Cogitanti mihi de studio et doctrina vestra, et 
quaedam elegiaca cantitanti noctis sub cujusdam 
silentio subrepsit somnus, tanto gravior quanto 
attentius vestris utilitatibus invigilabam : occupa- 
vere rerum praecedentium actuum similitudines. 
animam resolutam et spiritum laborantem veris 
passionibus phantasmatum vanitas opprimebat. 
Dira mortalium conditio, ut abstractos a praesen- 
tibus larvae imaginum corporali anxietate atrocius 
excrucient quiescentes! Laborabat animus, et 
frustrato labore , turbas phantasmatum mentis 
contuitu expellere nitebatur, sed suas residens in 
passiones, infesta et perplexa phantasmata nullo 
abjicere vigore praevalebat. Adest imago revc- 
rendae majestatis et metuendae visionis, ad cujus 
ingressum tota illa phantasmatum turba erubuit, 
et meum quem infestabat spiritum inopinata erup- 
tione dereliquit. Tum illa diu cunctans et velut 
alia et alia profunda mente revolvens, tale tan- 
dem exordium auspicata est : Heus tu, inquit. 
cujus te dignitatis confiteris esse sectatorem? 

Ad quas : Ego Christianus, inquam, sum, vestrae 
sanctitatis servus. At illa : Non, inquit, de reli- 
gione tua , sed de dignitate quaero ; aliud est 
enim dignitas qua caeteros excellis, aliud religio 
qua Deo alligatus es. Tunc subintelligens quod de 
episcopatu faceret quaestionem, erubui confiteri me 
episcopum, ne tali professione arrogantiae notarer 
invidia. At illa suis insistens percunctationibus, 
adepti dignitatem officii sibi apperiri frequentius 
exigebat. Tunc ego meos conatus minime posse 
latere conspiciens : Nomen, inquam, episcopi ve- 
nerabilis, domina, indignus porto. Tuncilla : Scie- 
bam, inquit, a juventute tua usque ad praesentes 
senectutis tuae canos, te sacerdotalibus militasse 
officiis; verum inter manus tuas, unde Ovidianae 
falsitates et Virgilianae adinventiones? indecenter 
enim eodem ore Christus praedicatur, et Ovidius 
recitatur, nec cor recte Evangelii veritatem prae- 
dicat, quod poetarum obscenitates inquirat; non 
est purus a pollutione flagitii qui flagitiorum cantu 
delectatur. Tui recordare officii, et quod immo- 
las, et cui immolas impigro collige intellectu; 
non animal immolas corruptibile , sed Agnum 
aeternum qui'tollit peccata mundi et reddit vitam 

mundo, opima victima et tuis infirmitatibus neces- 

saria si digne mactes, dignis si mantbus attrectes : 

aliter praesumptum officium judicium praesump- 

toris efficilur, et mortem operatur indigno con- 

sectori. Adhuc ego conturbatus et tantae majes- 

tatis objurgationibus confusus, ccepi meditari quid 

referrem, qualive responsione convictam levita- 

tem defenderem. Verum illa, turbato vultu et 

mutato sermone, saeviore ore increpitans : Non 

potes, mquit, fallere Deum, nec aliud respondere 

Deo quam quod est in opere et conscientia tua. 

Debueras rctinere quibus te ex stercoribus erexit 

Deus, et ad quos celsitudinum erexit gradus quam 

non habueras ex natura, ex gratia Dei consecutus, 

et generis claritatem, corporis incolumitatem, di- 

vitiarum abundantiam, dignitatum celsitudinem , 

summorum virorum notitiam et familiaritatem. 

At haec parva si tua in te respicis interiora : a 

Deo cordi tuo pietas qua Deum recognoscis, amor 

quo Deum diligis, prudentia qua tuis provides 

actionibus , temperantia qua passionum incentiva 

refrenas, fortitudo cujus robore mundanos fluc- 

tus mitigas , justitia qua et Deo sua et tibi tua , 

et civili consideratione unicuique reddis propria. 

Restat spcs quaB tuam consolatur dilationem, do- 
nec ad veritatis quam expectas pervenias fruitio- 
nem. Sunt et illae in tua mente scientiarum 
divitiae quas nec praedo potest auferre, nec fures 
possunt asportare, nec tinea vel rubigo praevalent 
demoliri. Haec omnia tibi, ex uno et per unum 
et in uno conferuntur Deo, a quo tjbi et esse 
et intellectuale et rationale esse, ubi tu imago et 
similitudo Dei insignitus es ad exemplum tui con- 
ditoris. Videsne quanta a tuo conditore bona 
acceperis? et quanta rerum et gratiarum pulchri- 
tudine tuae parvitatis obscuritatem tuus auctor 
illustraverit? Ingratissime omnium hominum, 
praesentem perpende causam, et librata veritate 
veram de tuis insolentiis promulga sententiam. 
Tum ego illa presbyteri Jeronimi flagella memo- 
rans, et Boetii consolationem philosophiae diligenti 
memoria recogitans, meam confessus sum igno- 
rantiam, meaeque ignorantiae diutinis concre- 
tam fatuitatibus reservavi turpitudinem. Vera 
sunt, inquam, Domina quae exsequeris, et nullius 
repugnantiae obstaculo possunt refelli. Peccavi, 
fateor, et non solum in lectione gentilium aucto- 
rum, verum etiam in eorundem imitatione tur- 

pium et morum et actuum. Restat ut praecipias 
quod velis et ego exsequi laborafyo quod praece- 
peris. Non quaero . impunitatem , sed dignam 
exoro exercere correctionem ; eo mihi tua cor- 
rectio apparebit fructuosior, quo tua manus circa 
negligentis animae latus desaeviet asperior. Age, 
inquam, o serenissime judex; apostolico enim sce- 
mate judex mihi videbatur dignam exquire vin- 
dictam; puni levitatem, castiga lasciviam, adver- 
sarium disciplinae restitue veritati. Tum ille : 
Sufficit, inquit, te tua vapulare poenitentia, tuaeque 
recognitionis et confessionis puritate tuorum de- 
lictorum, perfectam promereberis absolutionem. 
His dictis, absessit suaque absessione meam absen- 
tiam praesentibus reddidit. Unde, dilectissimi 
filii, exinde deliberavi sacris codicibus insudare, 
sanctorum patrum sententias investigare, meorum 
studiorum informitatem reformare, et ad veritatis 
sigillum mores et actus meos reportare. Vobis 
deinceps de Christo loquar, de Christo scribam, 
verbis et scriptis Christum vestris mentibus im- 
primam, hoc singulariter agens, et propter id 
dogma aliud vobis minime proponens. 

EPISTOLA XXIX. — Ad Thurstinum monachim. 

Herbertus Thurstino monacho. 

Tuam obhorrenshaereditatem, fraterThurstine, 
peregrinis delectaris divitiis, et nostra arundinea 
condempnens tuguria, marmoreis habitas in pa- 
latiis ; elegans tuae prudentiae consilium , si inter 
tuarum abundantias deliciarum nostne recorderis 
paupertatis. Fratres sumus, tuam exhereditatem 
non quaerimus, paternorum penatibus larum quan- 
doque reddendus es. Provide tibi et nostrae ex- 
pectationi; tu militiae solides, tuaeve negotiationis 
merces expectamus. Spiritualis negotiator tuae 
domui referendas impigro studio pretiosas rerum 
compara commutationes. Non aurum, argentum, 
persicos lapides indasve requirimus vestes, sed 
solis unguentis et pigmentis delectamur ecclesiae 
quorum fragrantiis impletus est mundus. Tuam 
expectamus fidem, tuis condelectabimur moribus, 
tuis congaudebimus operibus. Prudentia et tem- 
perentia, fortitudo et justitia tua nostros subleva- 
bit affectus, et avidius delicatis obsoniis, tuam 

humilitatem, patientiam., sobrietatem, scriptura- 
rum diligentiam, obedientiae alacritatem epulabi- 
mur. Fili, conserva sanctimoniam sine qua im- 
possibile est placere Deo. Virgo Christus, virgo 
Maria mater Christi, virgo Joannes praecoChristi, 
virgo Joannes dilectus Christi, attende, et in sa- 
cramento nqstrae redemptionisinveniesomninovir- 
ginitam praevaluisse. Empti ex terra et carnali non 
contaminati contactu, ii sequuntur Agnum quo- 
cumque vadit. Felix collegium , commorari cum 
Christo et cantare canticum quod solae virgines 
cantant. Fili, cautus esto; redditus domui, inve- 
nies multos qui de tuis judicabunt promotionibus, 
nec nostram latebit intelligentiam quantum apud 
tuae optionis philosophos tua profecerit sollici- 
tudo. 

EPISTOLA XXX. — Ad Otonem. 

Herbertus Otoni. 

Scriptis cujusdam providi et frugi adolescentis 
responsurus, Jesum advoco adjutorem meum, 
ut ea inveniam quae sint digna ingenii tantae sub- 
tilitatis, et inventa tanto adornem judicio. quod 



60 EPISTOLjE herberti losing^. 

nou sit inferius tali inventione. Adesto Jesu! et 
dubiae linguae subministra vires, ut et mens digna 
relatu concipiat, et prolatam conceptionem me- 
diocris eloquentia coleret. Adsum igitur ille an- 
tiquus veteranus praeliator, cui non solum est 
pugna contra aerias potestates, spiritualia nequa- 
quam.in coelestibus, ut se dimicare gloriatur Apos- 
tolus; sed adversus carnem, sanguinem, adversus 
vice-comites, praepositos, adversus accusatores et 
bedellos, quorum tanta est copia quo vicini nostri; 
adversus hos vigilamus nocte, laboramus die, et 
nulla conceduntur tempora, quin eorum dolis aut 
fraudibus, aut rapinis reluctari cogamur. Eorum 
amicitiae spatae sunt, et si aliquando indulgent, ea 
indulgentia saevius nostra devorant; manus eorum 
sanguine plenae sunt, et nihil venerantur nisi mu- 
nus ; inferius minime impletur prseda, et eorum 
avaritiae nulla sufiicit pecunia. Capimur, riecti- 
mur, flagellamur, incarceramur et continuatis do- 
loribus, diurnis et nocturnis intervallis, nostras 
miserias lamentamur. Importuna musa in domo 
luctus et Pieridum modi a flenti animo extermi- 
nantur. Frater, eum ludere non licet qui vivere 
non potest. Venatio leonis, onager in agro. Sic 

ecclesia Dei immundorum canum efficitur cibus. 
Multa taceo, meis etiam verbis non habens fidem. 
Revelantur hodie cogitationes mortalium, et ac- 
cusatorum astutia totus mundus in maligno con- 
stituitur. Habes claustrum, et in claustro pacem, 
sed eam promerentur tibi nostri labores. Cir- 
cumstrepunt malignantium scandala tuum domici- 
lium, sed nostra objicitur sollicitudo, tuam per- 
muniens quietem, ut cadant a latere tuo mille, ct 
decem millia a dextris tuis, ad te autem non 
appropinquant. Oto, lasciviis, qui animam tantis in 
amaritudinibus gravidam ad tua mctrica decan- 
tanda lacessis , tuam attende artem , et signanter 
judica quod ludi et lachrymae non convenientcr 
in unam eandemque unimam coeunt. Arguis 
torporem, arguis sompnolentiam, arguis voracita- 
tem, sed haec tuam comitantur ignaviam et a 
nostris abiere penatibus. Nocte bruma et die 
afiligimur caumate, et squalidis comorantes in locis, 
divinurn singulariter suspiramus auxilium, cla- 
mantes cum Propheta : Heu mihi! quia incolatus 
meus prolongatus est, habitavi cum habitantibus 
Cedar , multa incola fuit anima mea. Verum jam 
ad praeclara scripta et ad meracam tuorum ver- 

suura cantilenam convertamur. XXX et sex mi- 
sisti mihi versus, incaute prospiciens quod XXX 
voluptatem carnis et senarius numerus hujusmundi 
significat labores. Tu enim qui omnibus mundanis 
abrenuntiasti et Christum secutus es , ipsistuis hu- 
meris debueras ostendere, solitae pudicitiae inser- 
vire; a temporalium actuum laboribus alienari. 
Peccasti numero, humeri significantiam minime 
intelligens. Primo versu fatue incipis, ipso tuo 
exordio insipienter reprehendens, cujus benevo- 
lentiam captare debuisses. Item aliud vitium in 
eodem versu : Admiror ponis in malum , quod 
nisi in bonum accipi solet. Lacessis in tertio 
versu, falsitatem ponens patrocinio ineptae re- 
gulae. Item in VII°, consimiliterpeccas. Item in 
IX , male ponis moneo cum me corripias. Item 
in X°, turpia verba male ponitur, cum turpitudo 
solvis [sic) animi sit. Item in XI , te nunquam 
vocavi juvenem, quia adhuc impuber es. Item in 
IV de vigincti, bona materia profertur de corde 
bono. Item in vigesimo secundo , musa tua sine 
sensu est. Item in trigesimo tertio, illiterate ponis 
namque post duas partes. Rescripsi , ut vides, 
tuis scriptis, meorumque verborum ludo me sa- 

nativum fieri tuce interrogationis desiderio, res- 

pondit : Age igitur quod agis, operare quod ope- 

raris, lege poetas, dicta ex poetis, quoniam et 

in sterquilinio ille ^Esopi gallus invenit margari- 

tam. Ego interim senex longevus sacerdos solo 

de Christo loquar tibi, et de suis externis et jo- 

cundis promissionibus. Quid est quod tuus collega 

Willelmus tacuit in tuo thomo et velut iratus 

nulla mihi dignatus est scribere? Amicitia non 

meretur iram quae praedicat veritatem, et quae 

imminenti morbo providet et adhibet medicinam. 

Gollisum Wiltelmus revelet animum, et quem 

hactenus me alterum habui in meis, permittat 

me se alterum haberi in suis. Scribat mihi si 

vult rescribi sibi. Contuli. 

EPISTOLA XXXI. — Ad Ricardum episcopum. 

Ricardo episcopo Herbertus episcopus. 

Oraturus pro presbytero Hunfrido, quibus 
inventis exordiar, clementissime pater, incer- 
tus sum, cum et injunctae mihi causae genus sit 
obscurum et vestrarum injuriarum querimonia 
sit patens. Sed episcopo loquor cujus ira non 

potcst permanere post occasum solis, et qui 
malum pro malo reddere non solet. Oramus 
quotidie pro nostris et populi peccatis : Sed 
dimilte nostris debitoribus debita, et dimitte 
nobis debita nostra, sicut et nos dimittimus de- 
bitoribus nostris. Principi apostolorum interro- 
ganti si peccanti in se dimitteret usque septies , 
Veritas respondit : Non dico tibi septies, sed usque 
septuagies septies. Hanc legem Veritas suis sub- 
secutoribus promulgavit, suaeque in articulo mor- 
tis memorabili exemplo confirmavit , ita suis pro 
interfectoribus deprecans : Pater, dimitte illis, 
non enim sciunt quid faciunt. Ita et tuam, cle- 
mentissime pater, nemini poenitenti et confidenti 
potes negari indulgentiam , cujus officii est pro 
commissis ovibus impendere animam tuam. Non 
praebet percutienti alterafm dextram maxillam, 
qui insatiabili odio exsequitur suarum injuriarum 
ultionem. Judex nequam, in Evangelio, qui ho- 
minem non timebat et Deum non venerebatur, 
victus taedio viduae justiciam fecit, ne iterum 
veniens sigillaret eum; et somnolentus amicus 
media nocte propter improbitatem pulsantis sur- 
rexit, et dedit illi panes quotquot habebat ne- 

cessarios. Ita et tu praesul Christi, et si non 
respeclu misericordiae, propter improbitatem ta- 
men hujus presbyteri, surge et redde ei gratiam 
tuam, tuos liberans. animos de tormento tantae 
loquacitatis. 

EPISTOLA XXXII. — Ad Otonem et Willelmum. 

Herbertus Otoni et Willelmo. 

Laboratis, dilectissimi filii, meumque proposi- 
tum crebris faligatis suasionibus ut vobis metrice 
scribam; sed divinis oraculis impium et sacris re- 
luctafi revelationibus sacrilegum est. Vellem 
quidem vestrae condescendere voluntati, et con- 
simili stilo vestris respondere scriptis, sed arrecti 
propositi severitas contradicit, meumque timo- 
rem vestros transire in ludos, nullius auctoritatis 
sententia , permittit. Vestrae adolescentiae con- 
ceditur ludere, et meis prsecipitur canis Scriptu- 
rarum archana et mistica sacramenta meditari et 
penetrare. Abrenunciavi poetis et poetarum fa- 
bulis, nullisque eorum delector scurrilitatibus. 
Non est episcopi sedere in scena, sed praedicare 
rn ecclesia; non in theatricas turpitudines , vel 

9 

circenses crudelitates , sed legem Dei et verba 
sancti Evangelii. Habemus et nos auctoresnos- 
trae veritatis, vestris auctoribus tanto .excellen- 
tiores quanto solius Dei inveniuntur amatores. 
Moyses ille niliacus fetus , cui in rubo Deus pri- 
mum apparuit, et qui Egyptiorum indurationem 
decies flagellavit plagis, adeo magnificus, ut et 
currus Pharaonis et exercitum ejus in mare Ru- 
brum submergeret, et populum Deus incolumem 
siccis vestigiis per idem mare educeret ; manna 
quidem in deserto populum Dei pavit, taberna- 
culum erexit, legem promulgavit; originem 
mundi usque ad repromissae haereditatis ingres- 
sum exposuit; nullis divinas sententias pedibus 
ligavit, sed propheticam narrationem prosaica ora- 
tione persecutus est. Sic Isaias et caeteri pro- 
phetae fecerunt, qui non in opacitate foliorum sed 
in gravitate sententiarum immorati sunt. Sic 
Evangelistae et Apostoli, velut mel in fragilis "cerae 
fano, Verbi incarnati dulcedinem mundo pro- 
pinaverunt, non orationis leporem, sed tanti mi- 
raculi attendentes veritatem. Modernos videte 
patres, Jeronimum, Augustinum, Ambrosium, 
Gregorium, aliosve sacrae fidei defensores, et inve- 

nietis eos non musarum cantu, sed veritatis intel- 
lectu sanctam illustrasse ecclesiam. Unde et 
nostra optio, dilectissimi filii; vestrae importunitati 
manifesta sit quod nostros numeros ulterius non 
videbitis, sed ex nostris responsionibus divirio- 
rum pocula fictilibus haurietis vasis. Portamus 
enim Christianae sapientiae thesauros, non in tipo 
sublimis eloquentiae, sed in puritate conscientiae et 
religione morum et sanctimonia carnis. 

EPISTOLA XXXIII. — Ad Robertum fratrem et 

FILIUM. 

« 
« 

HERBERTUS EPISCOPUS ROBERTO FRATRl ET FILIO. 

Te immemorem antiquae familiaritatis et dilec- 
tionis nostrae, ego earundem memor, dignis que- 
rimoniis accuso et patentibus indiciis condempno 
quem nullorum advenientium salutas sermone, 
nullarum litterarum relevas visitatione. Scio qui- 
dem hanc tui moris ex antiquo fuisse consuetu- 
dinem, ut novis amicitiis semper gaudeas, et 
veterum amicitiarum obliviosus existas. Fuit 
hoc tolerabile in mobilitate pueritiae et adolescen- 
tiae tuae; sed jam evadens in juventutis robur, 

pristinos recoghosce amicos tuos, et recollige 
eos in corde tuo, et in ea parte cordis tui qua 
antiquitus prae deliciis et omnibus dulcedinibus 
tuis eos fovere consueveras. Ego vero deinceps 
tibi talis reddor amicus qualis aliquando fuerim. 
Pronus ad omne consilium et auxilium tuum; si 
tua indigentia vel voluntas elegerit, nullas patiaris 
angustias, nullasve cujuslibet obhorreas simul- 
tates; meae divitiae mihi et tibi sufficere possunt, 
quas tanta facilitate invenias quanta voluntate ut 
volueris. Omnibus abundamus praeter vinum; 
vinum mediocriter, caetera sufficienter invenies 
apyd nos. 

EPISTOLA XXXIV. — Ad Fiscannensem abbatem. 

R. FlSCANNENSI ABBATI HeRBERTIS NoRWICENCIS 
EPISCOPUS, SALUTEM. 

Fratrem Stanardum quem nostrae legationis 
partitorem ad Regem mitto, vestra paternitas ha- 
bcat commendatum et antiquae familiaritatis et 
dilectionis recordatione , si alicubi sua necessitas 
expostulaverit; in suo consilio et auxilio vestra in 
praesentia nostram praesentiam inveniat, Usus ot 

consuetudines Fiscannensis ecclesiae sciatis teneri 
a fratribus nostris apud Norwicum, in quantum 
potuimus eas extrahere a Domino Balduino, vel 
in quantum eas ego ipse possum recolligere; sed, 
ut vestra experientia novit, sensus divisus ad 
temporales necessitates minor est ad retinendas 
hujusmodi ecclesiasticas consuetudines , unde 
frequenter proposui unum vel duos fratres mittere 
Fiscannum , qui ipsis discerent rebus , quae nos- 
tris fratribus deferenda elegissent. Hoc tamen 
vestra praesentia et concessione faciendum judi- 
cavi. Relinquitur igitur vestrae voluntati quid 
inde nostrae deprecationi responsura sit. M^tto 
vobis servientem unum, in coquingi vestra ali- 
quanto temporis commoraturum ; retinete eum. 
et jubete eum instrui doctrina illius disciplinae. 
Postremo certissime cognoscite professionem 
quam super Fiscannense altare feci, et benedic- 
tionem quam ex codem altari acccpi, nullis tem- 
poribus, nullarum divitiarum affluentiis in corde 
meo posse extingui ; sed quantum promoveor 
aetate, tantum sum devotior et ferventior in ob- 
sequiis et jussionibus vestrae patcrnitatis. 

EPISTOLA XXXVI. — Ad fratres 
Thedfordienses. 

HeRBERTUS EPISCOPUS R. VICECOMITI ET CUNCTIS PARO- 
CHIANIS DEI ET SUIS DE NoRFULCHiE ET SuTFULCH^, 

# 

SALUTEM. 

Si praecepto veritatis constringimini, alterutro- 
rum onera vestra portare et mutuis condolere 
injuriis, tunc maxime vestri capitis contumelias 
obhorrere, et suis afilictionibus totis visceribus 
debetis condescendere. Magna sunt charitatis 
viqpula quibus astringimur, et utinam tam utilia, 
quam divinae dispensationis ordinatione sunt con- 
nexa ; quam enim legem inter sponsum et spon- 
sam corporaliter Deus protulit, hanc Christus inter 
episcopum et populum suum spiritualiter promul- 
gavit, et eo majorem, quod illa de carnali conju- 
gio, haec vero de spirituali condita est. Quod 
ideo vestrae represento intelligentiae, ut veraciter 
perpendatis, et officii labores quibus vobis servio 
omni die , immolans corpus et sanguinem Christi 
pro vobis, et vestrae dilectionis obedientiam qua 
meis debetis respondere officiis. Ifec praedixi, 

necesse habens apud vos clamorem facere de qui- 
busdam malis hominibus qui praeterita hebdo- 
mada parcum meum fregeruntapudHumeresFeld, 
et unum quem ibi habebam cervum nocte inter- 
fecerunt, et projecto capite cum pedibus £t in- 
testinis, dampnabili furto asportarunt. Unde ego 
et dominum vicecomitem, et omnes fideles et 
Christianos Dei horum comitatuum suppliciter 
exoro, ut si quid inde audierint vel praesentire 
potuerint, mihi indicent, et occultos adversarios 
laudabiliter prodant. Ego interim excommunico 
eos qui parcum meum fregerunt et cervum meum 
interfecerunt eo anathemate quo Deus iratus 
percutit animas impiorum. Interdico eis ingres- 
sum ecclesiae, et corpus et sanguinem Christi, et 
communionem totius Christianitatis. Maledicti 
et excommunicati sint in domibus, in viis et in 
agris, in silvis et in aquis, et in omnibus locis 
quibus inventi fuerint. Computrescat caro eorum 
qui carnem cervi mei devorarunt, sicut tfompu- 
truit caro Herodis, qui pro Christo fudit sanguinem 
innocentem, cum Juda traditore et Anania, et 
Saphyra et Dathan et Abiron. Habeant anathema 
maranatha , nisi cito resipuerint et fecerint mihi 

satisfactionem. Fiat, fiat, fiat. Hanc excom- 
municationcm, dilectissimi fratres, facio, non quia 
mihi sit multum de uno cervo , sed -qtiia volo eos 
poenitere et ad confessionem venire et deinceps 
eorrigi a tali furto. Qui sciunt vel consentiunt 
vel cos deportant, eodem damnabuntur anathe- 
mate. Quibus non sit leve quod dicimus, quoniam 
apud Deum quod ligamus, ligatum est, et quod 
solvimus, solutum est veritate ; ita dicente primo 
episcoporum Petro : Quodcumque ligaveris super 
terram, erit ligatum et in ccelis, et quodcumque 
solveris super terram , erit solutum et in ccelis. 

EPISTOLA XXXV. — Ad Athselinum 

PRESBYTERUM. 

Herbertus episcopus Athselino PRESBTTERO, SALUTEM. 

Multum vellem tecum loqui et tuam corrigere 
vehementiam ; dicuntur enim tam crudelia de 
te, quae etiam honestum laicum dedecerent. 
Erubescis coronam habere et missam psallere, 
sed qui Christum erubuerit et sermones ejus, et 
Christus erubescet eum coram patre suo in coelis. 
Joseph et Daniel, alter in Egypto, alter in Babi- 
lone, administraverunt rempublicam, sed neuter 

veram perdidit religionem. Ita et tu age ter- 
rena negotia, ne tui presbyteratus dignitas deco- 
loretur. Mando tibi episcopus presbytero, ut 
permittas Deum et ecclesiam nostram habere 
consuetudines suas apud Tedford, quas hactenus 
habuit meorum et antecessorum temporibus, sine 
calumpnia et sine secularium inquietatione pla- 
citorum. Ama Bundum decanum meum, et habe 
cum eo pacem, et nullis placitis inquietes eum, 
donec veniam Tedford et audiam causas vestras 
canonice, et confirmem in vobis amicitiam et ve- 
ritatem pacis. Fili, si mihi credideris, ita eris 
praepositus apud Tedford, ut non desinas esse 
sacerdos Dei. 

EPISTOLA XXXVII. — Ad fratres et filios 

SUOS APUD TEDFORD. 

Herbertus episcopus fratribus et filiis suis apud 

Tedford, salutem. 

t 

Sciatis meBundo decano reddidisse scholas suas 

apud Tedford, sicut unquam melius et integrius 

habuit , et praecipio ut aliae scholae non habeantur 

ibi a nisi suae vel quas ipse haberi promiserit. 

10 

EPISTOLA XXXVIII. — Ad Radllfim. 
Radulfo maximo sacerdoti Herbertls, MINIMIS 

PRESBTTER, SALLTEM. 

Frequenter minamini vestrum adventum ad 
nos, sed vestra familiari negligentia minas ves- 
tras hactenus enerviter confregistis. Nunc de- 
mum corrigite sermones vestros, et vestram com- 
plete promissionem. Visitate vestros fratres 
Norwici , et qui praeterito nostros effugistis labo- 
res, anno praesenti circa imminens equinoctium 
congratulamini quieto et deliciis nostris. Ad- 
ventum vestrum praedicat nobis aliquis vester 
serviens, vel octo diebus ante, ut alicubi positus 
vestro possim occurrere adventui. 

EPISTOLA XXXIX. — Ad Willelmum et 

Otonem. 

HERBERTUS EPISCOPUS WlLLELMO ET OtONI. 

Vestris ultimis praecepistis versibus ut vobis 
metro responderem, et conformi stilo vestras 
cantilenas aut approbarem aut reprehenderem. 

Sed non est sacerdotalis propositi nugas com- 
ponereet poetica imitari phantasmata, cujus panes 
lachrymse sunt, et cujus conversatio in ccelis est 
mel in cera labia sacerdotis manantia charisma- 
tibus et coelestibus sacramentis. Non indigent 
aurum vel gemm» exteriori adornatu, quibus 
propria sufficit pulchritudo. Meis indictamini- 
bus pedes quaeritis, sed sufficit eis eloquentiae 
nitor et sententiarum pondus. Vestras solvite 
salivas, et vestris invenietis in versibus asinum 
coopertum leonina pelle. Taedet me vestrorum 
enervium versuum qui, velut flosculi sola super- 
ficie et nulla intus emicant solida gravitate. De- 
cidentibus nova succedunt tempora, sed vestra in 
sua deformitate studia continuantur. Quales in- 
fantes tales pueri, quales pueri tales adolescentes; 
eisdem vestris sinalimphis et barbarissimis infan- 
tiliter inhaeretis. Non est multum loqui de Ovi- 
dio, si non discatis loqui ex Ovidio. Aliud est 
enim de arte, aliud loqui ex arte. Ex Ovidio 
deinceps meo judicio loquimini, quoniam vestris 
non applaudo pedibus. Si sententiarum nervi 
defuerint, percutitur aer, et figuratur modus; sed 
anima sapientis sententiarum impinguatur pane, 

et verbo delectatur Dei. Evanuit timor vester; 
quadrincentenis vel quincentenis, biduo vel tri- 
duo , solebatis me pascere versibus ; ecce post 
duos vel tres menses veniunt viginti vel triginta 
versus, tanto incultiores, quanto praedictis numero 
impares. Cavete vobis, non stipiti sed homini 
scribitis acutissimo et perspicacitissimo , qui uno 
vestro audito verbo, totam animam vestram pe- 
netrat et contuetur. 



EPISTOLA XL. 



Vester Zacheus decurio factus est, nostrosque 
curules [sic) vestro praefuit eliconi. Expergisce- 
mini, studete, ejus expectatione nulla interponatur 
intercapedo, quoniam suo nutu invinculatus citra 
principis Apostolorum vmcula minime remeabit ad 
vos. Meae displicet sollicitudini vestrorum multi- 
tudo sabbathorum, et qui nec ipsis parcere debue- 
ratis saturnalibus, quotidianas celebratis expecta- 
tiones, vanis pacentantes manibus, dum studiorum 
enervetis rigorem. Indorum gignosophistarum 
fuitconsuetudo subdivonudosphilosophari, etciba- 

rio pane et vili isopo vitam non nutrire sed potius 
sustentare. Ita et Egypti quos primos hominum 
confirmant, suam philosophiam ali esurie dispu- 
tabant. Nostri quoque academici stantes come- 
debant, cibos potius praegustantes quam suos 
aqualiculos escarum multitudine onerantes, ne 
gravatis crapula stomacis, philosophantium acies 
intellectuum obnubilaretur vel obtunderetur. 
Habuit et synagoga Heliam, habuit et Joannem, 
habuit et filios prophetarum quorum numerus non 
minorabatur, licet inter eos nullus nasceretur. 
Oliva fructifera, ecclesia videlicet, sponsa Salvato- 
ris, suorum continentium decoratur agminibus, 
eo latissime dilatata, ubi nomen Christi fuerit in- 
vocatum. Habeat et nostra domus celibes gigno- 
sophistas, nostros scilicet bigas, quos de corde 
meo genui, et de meee mentis lacte materno 
affectu educavi. Ii eluceant cum fratribus suis, 
exemplum parcimoniae sobrietatis et pudicitiae, 
humilitatis et patientiae. puritatis et obedientiae, ut 
nostrorum adolescentum celibatu provocati,nostree 
grandeviores ecclesiae vera in religione confir*- 
mentur. Mitto munus, non munus, sed muneris 
arram, missurus munus conspecto munere vestro. 

EPISTOLA XLI. — Ad Willelmum Tcrbinem. 
Herbertus Willelmo turbini. 

Tuorum pcenitentiam excessuum tanta ego cum 
majori audio exultatione, quanta tu eos defles 
majori amaritudine : ut enim qui minima spernit 
paulatim decidet, ita is qui minima abhorret ad 
majora ascendere facile minime praesumet. Tuis 
igitur poenitentia et confessione impetrantibus, 
sis absolutus ante tribunal Christi ab omni ana- 
themate et ab omnibus peccatis tuis, ea potes- 
tate qua dicitur Apostolum principi : Quodcumque 
ligaveris super terram, erit ligatum et in coelis, et 
quodcumque solueris super terram, erit solutum 
et in ccelis. De his hactenus ceterum vestrae lec- 

tionis deliciarum taedet sollicitudinem meam 

ut tantae difficultatis summam percurrentes, ar- 
reptae disciplinae laborem praegustaretis, et postea 
eandem repetentes, in ejusdem studio diligen- 
tius immoraremini. Vestro familiari torpore 
meae praeceptionis utilitati obedire dissimulatis ; 
irascerer juste , sed pater sum qui etiam naevos in 
liberis suis gratanter tolerat, nec potest negli- 
gere procurationem prolis, qui eam vero com- 

pleclitur amore. Legite ergo dialecticam, idus 
ordinationem meam, altiori eam studio repe- 
tituri continuo, si vester neglectus non obstiterit. 
Scribe mihi frequenter prosaice, et proprietatem 
dictionum et sententiarum diligenter attende in 
scriptura tua. 

EPISTOLA XLII — 

Herbertus Norwicensis. 

Conquereris de me, et velut meam accusas in- 
vidiam quod te non permitto legere, nec nos- 
trorum lectionibus juvenum interesse. At ego 
nec tuae invideo scientiae nec te lectionibus juve- 
num prohibeo interesse. Non mutor tibi, neque 
extraneus fio; qualis fui hactenus, talis tibi ma- 
neo, excepto quod quantum religiosior efficeris, 
tantum circ^ te mea dilectio quotidie excrescet , 
Lege igitur et disce quantum vis, et ubi vis, et 
de peccato tuo peccatum meum non facias. Sub- 
intelligo unde* claudices et unde exorta est haec 
tua aegritudo. Vides tibi exequari socios tuos, 
et dedignaris habere pares quibus non potes esse 
major. Ne timeas non vinceris, si quidem te 
non habueris in fratribus tuis charitativ^ et humi- 

liter dilexeris? Dicis quosdam meae fieri ingratos 
doctrinae, sed ego diem hominis non attendo: 
de meis omnibus bonis apud Norwicum solius 
Dei expecto retributionem. 

EPISTOLA XLH. — Ad Willelmum Turbinem, 

HeRBERTUS WlLLELMO TURBINI. 

Juste irascor tibi, et condigna stomachatione 
tuam reprehendo insolentiam, quod non tuo, sed 
ore alieno, tui cordis voluisti meis auribus reve- 
lare secretum. At tua et mea anima non isto 
amicitiae vinculo conglutinabantur. Scribe mihi 
igitur ex tui cordis incausto et linguse et tuarum 
manuum calamo, quidquid vis, et quibus tuus 
animus sollicitetur motibus. Medico morbus, et 
sacerdoti revelanda est conscientia; sic ex medico 
salus et ex sacerdote recipiendum est consilium, 

EPISTOLA XLIII. — Ad Felicem. 

Herbertus Felici. 

Herbertus pater, Felici filio. Egregie cceperas, 
et tuam adolescentiam honestis occupabas studiis. 
Scribebas Augustinum et tanti doctoris confirma- 

baris pane, et inebriabaris vino divinarum scrip- 
turarum, speculatione tuo reformandus Salvatori. 
Ista negligens, ad grammaticam descendisti, gram- 
maticis, ut decebat, cupiens instrui regulis ; lauda- 
bile studium, si in proposito perseverasses, sed 
totius nostrae domus fatuitatum scriptor factus es, 
et velut in sentinam omnis impudicitiae navis, ita 
in te omnium fatuorum opuscula confluunt. Tu 
martirologia, tu psalteria, tu breviariola, tu om- 
nium furtiva scripta componis. Hac tuae indolis 
inclinatur expectata maturitas, ut nihil facias in 
domo nostra nisi quod non erit faciendum. Audi 
consilium patris tui, et prioribus renovare studiis : 
aut scribe Augustinum, aut tuam disce gramma- 
ticam, quoniam qui omnibus appetit placere, ne- 
mini placet. Ama Christum, et in ejus confir- 
mare veritate, eos velut serpentes evitans qui te 
a Christo avellere moliuntur. 

EPISTOLA XLV. — Ad Joannem. 

Herbertus Joanni. 

Herbertus suus Joanni suo, salutem. Tua in 

epistola, Joannes, mihi multas gratias agis, velutin 

quo multae sint gratiae : sed tuis prapconiis munus 

11 

et munificentia mea tanto inferiora sunt, quanto 
tua praeconia et rerum inventione et eloquii sua- 
vitate nostrorum temporum oratores praecellunt. 
Senecae cola et Tullii comata tua mihi scripta re- 
formarent, nisi qui tua eo meo videntur judicio 
elegantiora, quo et legis vino et evangelii infun- 
duntur lacte. Vera loquor, nulKs tuis adulans 
divitiis, mihi miraculo est ingenium tuum, qui et 
extra cubile philosophiae in philosophia requiescis, 
et extra spiritus domicilium spiritualiter delecta- 
ris. Age igitur quod agis, operare quod operaris ; 
insiste stilo, vaca lectioni. Qui in te hujus ingenii 
collocavit gratiam, quid inde facturus sit praesci- 
vitante mundi constitutionem ; patienter expecta, 
tibi operandi materiem praeparat praeclara qui 
contulit instrumenta. Majora dicerem, sed vota 
suppleant quod rationi deest. Propino tibi ; cum 
bibis de cuppa mea, duplum pro simplo meo pro- 
mittis. Meis in necessitatibus tua labia efficiun- 
tur holocaustum, verba cordis si cordi sonent, 
et inspiciat intellectus quod pronunciat intellectus. 
Exaggeras parva, extollis modica, paternorum af- 
fectuum imitator qui liberorum maculas pulchri- 
tudinem appellare solent. Promitti c morem,sed 

amore tuo meum exequare non potes redamorem, 
cum in carne post Henricum Regem nihil dulcius 
est amore tuo. Esto igitur tu ego, ego tu, tua 
mea, mea tua, non ut in Amphitrione Mercurius 
simulavit Sosiam, sed ut in Christo Joannes Heliam , 
et Helias representat Joannem, ac in communione 
vinum excipio ut tua praelatio meae praecipiat sub- 
jectioni, et mea obediat subjectio tuae praeceptioni. 
Nostram non exhorreas paupertatem, quoniam 
Christus pauperes reges ccelorum appellat, et in 
omnibus abundat divitiis cujus animus est plenus 
veritate dilectionis. Contuli. 

EPISTOLA XLVI. — Ad F. (Fklicem?) 

* 

HerbertusF. (Felici?) 

Herbertus F. Mandas tuum psalterium vel 
pactum pro tuo psalterio reddi tibi; at ego non 
psalterium, sed pactum pro psalterio reddo tibi, 
tres videlicet soliJos, in ligno et atramento, 
quos etiam in nummis reddidissem tibi, sed non 
est monachorum habere argentum, et non est 
patris nato porrigere scorpionem piscem petenti. 

EPISTOLA XLVII. — Ad Otonem et Willelmum. 
Herbertus Otoni et Willelmo. 

Sunt quaedam genera ferarum quae desinunt 
parere cum sui fcetus incipiunt concipere ; aliter 
enim mansueta animalia ferinas non sustinerent 
injurias. Ita et ego , dilectissimi filii , vobis 
factis poetis proscripsi poetriam, vile judicans eis 
me occupari studiis quibus vestrae adolescentiae 
indolem exerceri praecipio. Scribite igitur mihi 
poetice, figurate versus, componite odas, psallite 
rhithmos, et omnium genere musarum vestrum 
delectate senem. Ego deinceps arbiter resi- 
debo, et vestra discutiens poemata, victori pal- 
mam, neglectori praeparabo punitionem. Venio 
domum ab aliis necessaria, a vobis singulariter 
poemata receplurus. 

EPISTOLA XLVIII. — Ad .... 

Turmas armentorum et ferarum omnium gre- 
ges fertur habuisse Jacob cum reverteretur Me- 

sopotamia Siriae ad Isaac patrem suum in ter- 
ram promissionis. Is vehementiae et sugges- 
tioni fratris sui Esau volentis secum pergere, 
respondit : Frater, nosti quia habeo parvulos 
et mulieres et oves foetas; si plus quam pos- 
sibile est fecero laborare in ambulando, scio 
qui omnes morientur una die. Ita et ego, fra- 
ter, non impono vobis onus quod vestri humeri 
ferre non possint, nec quaero gloriam de auste- 
ritate et adinventione mandatorum; una sufficit 
mihi vestra salus.- Vitia et facultates peccandi 
excludo, et soiius vestrae regulae religioni vos 
religare contendo; habetis licentiam loquendi in 
claustro vestro, sed determinatis et consuetis 
horis ; habetis licentiam loquendi in auditoriis 
vestris, sed de honestate et utilitate ecclesiae 
vestrae vestrarumve necessitatum competentiis. 
Porro sermo detractorius et murmuratio mordens 
procul sit ab ore et a corde monachi, et in audi- 
torio, et in atrio, et in omni suae consistentiae 
loco; detractores et murmuratores Apostolus Deo 
odibiles appellat. Judicate quantum malum sit 
et monachum vacare vitio quod Deus omnino odio 
habet. Unde sequitur neque murmuraveritis sicut 

quidam eorum murmuraverunt et a serpentibus 
perierunt. Loquimini igitur more et consue- 
tudine religiosorum virorum in vestris concessis 
auditoriis, sed, ut praedixi, de honestate et de uti- 
litate vestra. Ego certissime nihil aliud prae- 
cepi. 

EPISTOLA XLIX. — Ad Willelmum. 
Herbertus Willelmo. 

Si te amas et de meo vis exultare amore, la- 
bora terminare topicas differentias, et diligenter 
accipe praedicamenta Aristotelis antequam ve- 
niam dornum. Non attendas tui collegae delicias 
cui sufficit nosse nomina librorum quos legit, et 
suae lectionis nominare folia; tu vero antelu- 
canus surge , contiiiua noctes diebus et dies noc- 
tibus in auditu et meditatione dialecticae disci- 
plinae. Cupio te meo informari exemplo, et tuam 
mentem meae mentis sigillo iraprimi, paternae 
aviditatis expectatione flagito. Ferve igitur stu- 
dendi incendio, et tanto impigrius ad epulas phi- 
losophiae festina quanto de iis non hominibus sed 
Deo famulaturus es. Tuo cordi <ui propositi re- 

veletur archanum, et invenies quantum sit impar 
tuus labor ad futuram quietem quae tuae praepa- 
ratur expectationi. In domo Dei te constitui lu- 
cernam, accendere luce sapientiae, illuminare 
scientiarum claritate. Praepara inexhauriendos 
thesauros, ut habeas unde proferas nova et vetera 
tuis auditoribus. Tuo desiderio trivium com- 
mendo et quadrivium , septem videlicet liberales 
artes, quoniam qui harum eruditionis est expers, 
frustra se philosophum profitetur. Saluta tuos 
discipulos, ita tamen si sibi injunctam summam 
versuum reddiderint mihi. Felicem volo abundare 
leguminibus et pulmentis. Contuli. 

EPISTOLA L. — Ad Gislebertum. 

Herbertus Gisleberto. 

Idem cor et eandem animam. Misisti mihi 
quinque pira et quinque cotana, grande munus, 
sed si sub sacro continerentur numero. Sed, ut 
nosti, simplum quinque corporalia, et duplum 
legem significat Judeorum, qui et ipsi sub ele- 
mentis hujus mundi servientes erant. Unde 
libet igitur inspicias nullam in tuis perfectionem 

invenies quinariis; debueras saltem misisse tre- 
decim propter Salvatorem et Apostolos, vel vi- 
ginti quatuor propter illos Apocalipsis senatores, 
aut centum quinquaginta tria propter Evangelii 
piscinam, vel maxime CXLIIII milia propter mar- 
tyrum infinitatem. Hac summa tua flagra- 
ret oblatio et mittentis gratias cornu vernaret 
abundantiae. Verumtamen tua mihi attenduntur 
exenia (sic) non quantitate dati, sed affectu donan- 
tis, qui tantum dedit quantum habere potuit; in 
dandis enim recipiendisque muneribus, non mu- 
nerum quantitas sed animorum qualitas colli- 
genda est. Ibis igitur et aequora transfretabis 
securus, officii nostri auctoritate absolutus ab om- 
nibus peccatis tuis de quibus confessionem fece- 
ris, et a quibus deinceps abstinere volueris. Re- 
cordaberis nostri et ages causam nostram apud 
Regem Angelorum, et ego tui recordabor et agam 
tuam causam apud Regem ccelorum , quotidianis 
exorans holocaustis, ut tuae patriae et nostris ocu- 
lis reddat te incolumem omnipotens et misericors 
Deus, adolescens omni jocunditate temporali mihi 
suavior. 

EPISTOLA LI. — Ad Ingulphum priorem. 
Herbertus Ingulpho priori. 

Proposueram Alexandrum alienare a nobis et 
a conversatione nostra, sed suae importunitatis 
constantia meum propositum emolluit. Oppone- 
bam ei girationes et suae vagationis circuitus, sed 
ipse in suorum ignaviam praelatorum hujus cri- 
minationis reserebat invidiam. Arguebar solidos 
quos pro suarum scripturarum laboribus expostu- 
laverat; at idem hoc abnegans, in nostro victi- 
tuum claustro, solo cibo et vestitura se contentum 
fore confirmavit . Unde , obsecro , colligite fratrem 
in communione et obsequio vestro, quoniam ut 
ex veterani indurata fatuitate desperatio, ita ex 
adolescentis lenitatibus expectari potest correc- 
tio. Vivat igitur et servat Deo frater Alexander 
in domo nostra, et sit obediens praeceptis nostris, 
quoniam sicut beatus Benedictus evangelica con- 
firmat astipulatione , ubique uni Domino servi- 
tur et uni militatur Regi. Facimus professiones 
et loco et Deo, sed loco propter Deum; quod si 
contigerit locum deviare, adeo ut cogat vos a Do- 

mino peregrinari, mutandus et locus et uni inhae- 
rere Deo, juxta veram prophetae sententiam : 
Mihi autem adhaerere Deo bonum est , ponere in 
Domino Deo spem meam. Fundamenta turrium 
tanta invadite alacritate, quanta devotione in 
Christo quaeritis quiescere, qui est turris nostrae 
fortitudinis. Pax vobis et cunctis fratribus nos- 
tris. 

EPISTOLA LII. — Ad eundem et cjeteros 

NORWICENSIS ECCLESIiE PROCURATORES. 

Herbertus episcopus Ingulpho priori et CATERIS 

NoRWICENSIS KCCLESliE PROCURATORIBUS, SALUTEM. 

Quantum mihi vestra honesta et commoda cara 
sunt, tantum mihi vestra contumeliosa et dede- 
cora displicent, nec meus requiescit animus quan- 
diu vestrae religionis habitus in sinistram opinio- 
nem transfertur. Ecce, ut audio, nihil est tutum 
in domo vestra, sed intestinis latrociniis sancta 
ecclesia coinquinatur. Perditis libros, sciphos, 
coopertoria, et omnia nisi ea quae vestrorum uti- 
litati furum necessaria non sunt. Nesciebam Ju- 
dam latere inter vos, sed et ut Judas de furto ad 

proditionem descendit, et post proditionem sui 
ipsius execrabilis factus est parricida, sic et is 
vestrae suppellectilis inimicus infra paucos dies, 
Dei districto judicio, merito anathemate condemp- 
nabitur ; ut enim putredo est in corpore et tamen 
iion est de corpore, ita fur iste inlra vos est, et 
de vobis non est. Sed incuria et ignavia vestra 
inter vos delitescit; ecce colloquia clericorum; 
ecce familiaritates famulorum ; ecce pullos quos 
quidam Domini nostri in curia et extra curiam 
nostram quotidianis rapinis alunt. In coelo Sa- 
thanas, inParadiso serpens, in archa Cham, inter 
apostolos Judas, inter diaconos Nicolaus fuerunt. 
Sic et inter vos quidam non monachi sed demo- 
niaci subintraverunt , vestrae libertatis explora- 
tores et religionis attrilores et absumptores. 
Negligentissimi et tepidissimi pastores, quare 
ovile Christi dirissimis lupis apparuistis? Certe 
Christus sua morte suas oves redemerat, quas 
bestiarum dentibus exponitis dilaniandas. Non 
ut homo irridetur Deus; nullas ei praetendatis 
excusationes , quoniam vestrae inertiae et incuriae 
deputat quidquid in domo sua inique et contume- 
liose perpetratum est. Meos quidem oculos eva- 

dere potestis, sed Deum conscientiarum arbitrum 
vestrarum sollicitudinum studia minime latent. 
Plura declamarem, sed corrigibili animae sufficit 
recognoscere quod neglectum est. Eae litterae 
coram omnibus in capitulo publice recitentur et 
exponantur. 

EPISTOLA LIII. — Ad W. G. et W. apares. 

HbRBERTUS W. G. ET W. APARIBLS. 

Scribo paribus, dispar licet causa singulos con- 
stringat; aliter enim praeceptor, aliter discipuli 
commonendi sunt. Praeceptori praecipitur, ut sol- 
licite praesit exemplo, potius quam verbis instruc- 
turus discipulos suos. Discipulis aeque dicitur 
ut invigilent suum exequare magistrum, quoniam 
tunc discipulus perfectus erit, si scierit sicut ma- 
gister ejus. Aspernatur philosophus opiperata 
convivia et fecunda pocula; abstinentiarum et 
vigiliarum continuatione delectatus , voluptatis 
servus philosophus effici non potest. Liberandus 
est nexibus vitiorum qui liberales artes assequi 
desiderat; non enim ab re liberales, sed ob id 
maxime quod studentium animos erigunt in liber- 

tatem. Laborate finire dialecticam, quoniam pa- 
tefacto hostio interioris domus, penetralia facili 
labore inveniuntur. Attendite quae dico; nulla 
enim latent quem dialectica illuminat ; verum dia- 
lecticae subtilitas non nisi sollicito animo et abste- 
mio corpore et vigilantibus oculis obtinetur. Et 
alia manu, taediosa est mihi Ovidiarum fabularum 
annua prolixitas; finite has ineptias, ut saltem 
in civitate dominica cognoscamini in aliqua utili 
lectione. Abeant preces, paternus conticuescat 
affectus ; judicis et magistri deinceps severitatis 
districtionem inclementis expectate. 



EPISTOLA LIV. — Ad G. fratrem unicum. 
Herbertus episcopus G. fratri unico, salutem. 

Tuam multis deprecationibus dapsilitatem exoro , 
ut accommodes mihi buxeas tabulas quas tibi tuus 
amicus Ricardus archidiaconus donavit, cujus in- 
dicio hoc ipsum scio quod has tabulas habeas, 
eo signo quod tuas tabulas ludo suo cuidam Oerico 
dedit, et pro eis istas tibi reddidit. Ne timeas 
tenacitatem meam, quia non curo debere cuidam 
aliquid praeter solius charitatis fructum. 

EPISTOLA LV— AdG. 

Herbertus G. 

Dira conditio, impossibile mulari. Quid factus 
es? Lotus Ethiops, Ethiops est, nec dealbatur 
baptismate, quem naturalis infuscat nigredo. Multa 
Britonum colloquia, sed nullus exequitur promis- 
sionem suam. Quam prompti ad invadendum, tam 
leves ad fugiendum Britanni. Aut sanus debueras 
exequi laborem quem incoepisti nobiscum, aut 
infirmus nobiscum supplicare Deo pro infirmitate 
tua ; neutrum faciens, tuas omnino promissiones 
falsificasti. Expulimus pro te quem habebamus 
magistrum, et tuis inebriatus avenis, foecundis ca- 
licibus vacas, propositae philosophiae totius imme- 
mor. Factus concivis et conclaustralis noster, 
quare rure habitas ? Apud nos Deus et sanctorum 
angelorum continua conyersatio. Poti coelesti 
nectare, obhorremus foedari carnalium fecibus 
negotiorum. Levissime et fallacissime omnium 
Britonum, aut festina venire domum, aut praepara 
te excipiendo anathemate quod tibi praeparatur. 

EPISTOLA LVI. — Ad Widonem anachoretam. 

HERBERTUS EPISCOPUS WlDONI ANACHORETjE, SALUTEM. 

Ex abundanti quaeris nostrarum colloquia lit- 
terarum, dilectissime fili, cum tua conversatio in 
ccelis sit , et linguis angelorum loquens, humanis 
minime consolationibus indigeas. Tibi lex et 
gratia florentis eloquentiae componuntur orationes. 
Inter prophetas et apostolos recumbens, coelesti- 
bus pabulo et potu reficeris et inebriaris. Non 
desunt tibi coelestium conviviorum moderni admi- 
nistratores, quorum tanta copia, quanta tuae dili- 
gentiae legendi voluntas exarserit. Nostros igitur 
furfures quare repetis, qui talium abundantiis simi- 
laginum delectaris? Non est purus sermo con- 
cionatoris quem libidinum sordes commaculant, 
et quem mundanorum negotiorum aculei conti- 
nuis punctionibus lacerant. Unde, dilectissime 
fili, noli me appellare Noemi, sed appella me 
Mara, quoniam multis peccatis et multorum pec- 
catorum poenis meis promerentibus flagitiis sub- 
jectus sum. Verum, quia excellentiores cedros 
diriora feriunt fulmina, verecunde et humiliter 

tuam deprecor cautelam, ut tuae puritatis et sim- 
plicitatis thesauros custodias a rapacitate arro- 
gantiae, invidiae, iracundiae, tristitiae, vanae gloriae; 
quoniam qiianto isti inimici ex inferno inferiori 
procedunt, tanto tibi et aliis magnis praeliatoribus 
coelestis militiae metuendi sunt. Omnes quidem 
metuendi sunt hostes, sed ii maxime qui ex cel- 
situdine virtutum et ex gloria triumphorum oriri 
solent. Plura dicerem, sed membrana deficit, et 
meis invitantibus complicibus, officinae camalium 
negotiorum reddi cogor. Et alia manu jacenti 
obsecro, mihi peccatori tuarum orationum porrige 
manus. 

EPISTOLA LVII. — Ad fratres Norwicensis 

ECCLESIjE. 

Herbertus Norwicensis ecclesle fratribus, salutem. 

Mea fuit hactenus consuetudo, ut a vobis cor- 
pore abiens, animo et verbis vobiscum remane- 
rem, nec possent dividi alternatione locorum, 
quorum erat cor unum et anima una. Sed 
ut malus abolendus est usus, ita et bona con- 
suetudo conservanda est. Scribo itaque vobis 

ut id ipsum discatis omnes, et non fuerint in vobis 
scismata. Perfecti in fide, veritate, charitate, 
obedientia, humilitate, pudicitia, simplicitate, pa- 
tientia, paupertate, aliisque hujusmodi officiis, 
quibus alienati temporalibus, externis recipimini 
palatiis; ecce ego coram Deo loquor, non Do- 
minus sed vester servus propter Deum; tenete 
regulam vestram, aedificate vestras domos, fre- 
quentate ecclesiam, nullis absentes obsequiis, si- 
lentes in claustro, aliisve regularibus officinis. 
Ubi omnes, ibi singuli, etubi singuli, ibi omnes; 
omnia communiter fiant, et nullus singularitati 
relinquatur locus. Deus lux est, et nullae sunt 
in eo tenebrae; qui sequitur veritatem venit ad 
lucem, et afficitur filius lucis, juxta illud Evan- 
gelii : Omnes filii lucis estis, et non filii tene- 
brarum. Mei filii, utinam aut vester in meo, aut 
meus in vestro spiritus esset; plane videretis qui- 
bus laboribus vestram parturio salutem, pio 
timore sollicitus, et pia sollicitudine timidus^ ne 
et inter vos Sathanas aliqua praesumat. Quid 
purius ccelo? sed et in angelis suis reperit Deus 
pravitatem. Quid Paradiso felicius? sed Adam 
in Paradiso praevaricatus est mandatum Dei. Bre- 

vis archa, sed et ibi Cham magicae et idololatriae 
conservavit artes. Apud Judaeos crucifixus est 
Deus, et quem ab orbe condito Deus aluerat, 
is plus persequitur Deum per universum orbem. 
Madet mundus sanguine martyrum, et aposta- 
tarum continuis persecutionibus ubique sancta 
laborat ecclesia. Nullus Sathanae invius locus. 
Mille annis solutus est Sathanas, caminus noster, 
si tamen in eo non ut paleae comburamur, sed 
velut aurum purgemur. Maxima res monachatus, 
sed monachatus non est pulla tunica, sed humi- 
litas et obedientia, castitas et imitatio vestigiorum 
Salvatoris nostri. Clamat Veritas : Qui omnibus 
abrenuntiat, is est meus discipulus. Subjungit 
Petrus : Ecce nos reliquimus omnia et secuti su- 
mus te, quid ergo erit nobis? Vos, inquit Veritas, 
qui reliquistis omnia et secuti estis me, sedebitis 
super sedes duodecim, judicantes duodecim tri- 
bus Israel; et omnes qui reliquerunt domum, vel 
patrem, aut matrem, aut servum, aut fratres, aut 
sorores, aut agros propter nomen meum, centu- 
plum accipient, et vitam aeternam possidebunt. 
Videte, filii, propositum et pignus quibus Deo con- 
federati estis. Nostrorum Deus scrutator est 

cordium, et nostra penetrans viscera, pervenit 
usque ad divisionem carnalium atque spiritualium 
cogitationum nostrarum. Nulla media relinquun- 
tur monachis : aut enim nihil habebit monachus 
et habebit Deum, aut aliquid habens perdet Deum ; 
arcta via, sed iis gradibus ascenditur ad Deum. 
Prior, vado ad curiam, domum Dei commendo 
tibi, et te commendo Deo. Praepara materiam 
futuro operi, et maxime lapides, tuum exalacri- 
taturus patrem per omnia, si meam non neglexe- 
ris ordinationem. Domini, sedete in claustro 
vestro et quiescite, soli vacantes Domino. et prae- 
caventes ne turpis vel inanis, aut detractorius 
sermo linguas vestras coinquinet. Agite gratias, 
quod non mihi in deliciis scripturarum Deo ser- 
vire cogemini. Adolescentes, non dedignemini 
vestri pedagogi correctionem, et praeparate ab- 
sentes quid meae praesenti condignum respondea- 
tis. Postremo toti conventui nostro gratia. Pax, 
perseverantia veritatis a Deo patre nostro et 
Domino nostro Jesu Christo in Spiritu Sancto, per 
omnia saecula saeculorum. Amen. 

EPISTOLA LVIII. — Joankes ad Herbertum. 

HSRBERTO EPISCOPO JoAXXES. 

F. Domino patrique suo Herberto episcopo 
suus J. omnem salutem et obedientiam. Oportuno 
tempore, licet sero, tuam aecepi, mi pater, epi- 
stolam. Cum enim Roma redissem, et cum coe- 
qualibus meis tanquam receptus in patriam exulta- 
rem, nuntiatus est mihi repente recens et inspera- 
tus matrismeae decessus, qui, nimirum, eo gravius 
me gravavit, quo mihi est miserabilius inducalus. 
Ante mihi mors quam ejus infirmitas est narrata, 
priusque mortem quam mortis causam agnovi 
Confudit gaudium meum subitus dolor, totumque 
praecedentis risum laetitiae sequens in luctum ita 
mutavit, ut eodem pene momento lachrymarum 
rivulos admirarentur quo risum audierant qui 
astabant. Contuli me sine mora in cubiculum 
meum, ut dolori licentius satisfacerem et vacarem. 
Post triduum autem oblata est mihi tuae pagina 
charitatis, ex qua menti meae tanta tuorum est 
eloquiorum infusa suavitas. ut tua meum videretur 
oratio mitigare dolorem, et nisi Deus humilitatis 

in me gratiam conservasset, tanlarum poteram 
laudum praeconiis superbire. Delectatus sum 
usquequaque in orationis tuae deliciis, et quia cibis 
abstinueram, tuorum sum confortatus alimento 
verborum. Admiratus sum litteris tuis nullum 
genus nullumque modum deesse dicendi, in qui- 
bus utique pinguedo resultat in floribus, et sensus 
longos brevis assignat versiculus. Gratias igi- 
tur Deo, et gratias tibi, cujus mihi gratia quam 
ex meis meritis non habebam, perpetui contulit 
nominis dignitatem. Inscriptus sum factis tuis 
tanquam annalibus Romanorum ; quod jam super 
me et plausibiliter declamasti, annosa prorsus non 
poterit abolere vetustas; operis enim tui bene- 
ficio memoriale meum in saecula prorogasti, ut 
tuo munere prerogativam laudis accipiam, qui de 
meis nullam habeo titulis claritatem. Nunquam 
esse potest obscurus cujus tu praeconia praedica- 
bis. In verbis sane tuis philosophica resonant 
rudimenta, et utraque duum scola canonis ape- 
ritur. Tu enim et in Christi curiam susceptus, 
et mamillis evangelicis es lactatus, et in omnem 
morum et fidei sanctitatim coelesti pane nutritus. 
Amorem igitur quem promisi, si non custodio, 

non sum dignus quepi iterum tuae litterae visitent 
aut extollent. Quae tam inter Orestem et Piladem 
habita est de morte contentio, habet inter nos 
de praeiatione futuram altercationem non ambigo, 
nisi citius eam et ordini simul et aetati annuas ; 
praecedis enim me sapientia, aetate, ordine. et 
gratia apud Deum et homines. Vale qui potes. 
Memor esto matris meae, Domine pater, et roga 
fratres nostros ut intercedant ad Deum pro ipsa. 
Ambrosianum illud quod tu etiam tuis subjunxis 
litteris, non omitto : Contuli. 

EPISTOLA LIX. — Ricardus abbas ad 

Herbertum. 

Herberto episcopo suo charissimo patri Ricardus 

abbas. 

Vitam consequi sempiternam, sicut humanae 
propaginis adversarius, totius religionis emulus, 
homini ex quo illum Deus creavit, invidit, sic 
idem in terris quoque per alumnos et sequaces 
suos in posteritatem sobolis vetus odium ne- 
quaquam desinit exercere. Immo etiam paci 
charitatique contrarius, eadem compulsus invidia 

qua ejecit protoplastum de Paradisi amoenitate et 
gloria, ingerens orthodoxis patribus tranquilla con- 
templatione de gentibus scismata, dissensiones, in 
sanctam eos infestat ecclesiam, ne regni coelestis 
gratulentur beatitudine, qua exul abiit temerarius 
hostis execranda sua praesumptione. Erigunt 
enim sese quasi in conflictum nostrae militiae; sed 
vestra securus loquor tuitione : nonnulli perversae 
mentis canonicae feritatis oblatrantes, monachicae 
invidentes religioni, livorius quippe succensi fa- 
cibus quibus exaestuant, in typum sese elationis 
extra et per instigationes pravae locutionis mona- 
chatum vituperant et opprimunt, suarumque jac- 
tationum nubilo, intimam contemplationis nostrae 
serenitatem obtundunt. Asserunt namque, sed 
inani verborum profusione, digniores gradus ei 
monachatu, et ad salutem animarum parum vel 
nihil proficere alicui saeculo renuncianti nostrae 
conversationis habitum; liquet autem falsissimum 
esse, quia irruente mortis districtione, sacerdotes 
et laici et Reges etiam et cujuscumque sint socie- 
tatis, necessitate compulsi, monachi efliciuntur, 
non sacerdotes nec canonici. Eorum igitur omni 
detestatione floccipenda est sententia, qui vitam 

spernunt et irrident eamquam investigandam, se- 
quendam et charitatis studio subtiliter intuendam, 
sacratam misteriis patribus admiranda? sanctita- 
tis, in mundo Redemptor noster misericorditer 
intimavit, ut et prius magister hanc innocentiae 
viam sua conversatione suos fideles edocuit. Illa- 
tas porro perversorum secura tamen mansuetu- 
dine contumelias toleravimus; juxta quod fidelis 
Deus qui non patietur vos temptari supra quam 
potestis, sed faciet etiam proventum ut posset 
sustinere. Sed quia patronum nostrum amisi- 
mus Anselmum, tutorem et defensorem servo- 
rum, quem etsi defleamus vita temporali caruisse 
in terris, de eo tamen consolationem percepimus, 
quem exitum carne scimus spiritualiter epulan- 
tem in ccelis. Solum Dei gratia vobis restat 
asylum. Tu tamen, scilicet ingens contra timores 
invidentium, arma contra ictus persequentium. 
Assultus nequaquam pertimescimus exercituum, 
illud, ergo, quod dicitur considerantes : Quod 
cumque petieritis in nomine meo, fiet vobis. Ergo 
vestrae conservus et paternitatis amicus, et omnes 
totius Angliae condolentes mecum, habitu mona- 
chili RegiRegum, Deo militantes. vestram depo- 

simus charitatem, quatenus de fonte superno, quo 
prse caeteris inebriamini, prout vobis Spiritus sanc- 
tus effundere gratiam permiserit, cipho pietatis 
ovibus Domini diserto sitientibus propinare di- 
gnemini. Novellum opus ad praesens edite; 
musarum novo modulamine resonate; tractatum 
perutilem et cunctis fidelibus necessarium nobis 
componite, quod et vires resumant claustrales 
adversantibus angustiati, et pudore prae nimio re- 
fellantur inimici, quo in liquido patescat quid et 
aut quantum, aut quibus valeat nionachatus. Hoc 
agite et ad hoc agendum pro Deo aliquandiu va- 
cate. Hoc enim precamur, etsi locis dispersi, 
mente tamen unanimes; nec in mensa opus est 
superni fluminis inundatione, sed stillas impetre- 
mus aliquas nectarea dulcedine. Pia mater eri- 
gatur ecclesia, ut quae orbata fuerat Anselmi 
patris ad ccelos emigratione, Herberti episcopo 
corroborata suffragio, equipollenter vigeat, ejus 
munita defensione, ut quemadmodum supernis 
civibus admiscetur AnselmuS, sic in ccelesti re- 
quie, si non sede pontificali, Anselmo succedat 
Herbertus. 



u 

EPISTOLA LX. — Ad Ricardum abbatem. 

Herbertus episcopus Ricardo abbati, salutem. 

Vestra virlus ardore nimio quae monachatus 
religionem praecaeteris abbatibusAngliae strenuis- 
sime defendit, meae praecipit humilitati ut contra 
clericos eandem religionem defenderem, quorum, 
ut dicitis, corrusionibus injustis insatiabiliter mo- 
nachatus impetitur. Sed absit, prudentissime 
pater, a vestra jussione et a mea obedientia ali- 
quid moliri contra clericos qui sacri sunt ministri 
altaris, coelibibus manipulis corpus et sanguinem 
Domini conficientes, et quorum excubiis ovile Dei 
custoditur et doctrinarum deliciis ovcs pascuntur 
Christi. Maximae hujus dignitatis praerogativa , 
sed ea ad monachos tota translata est. Videte 
ecclesiae officia, et vestri praelii praeparatam col- 
ligite victoriam : apostolici, primates, archiprae- 
sules, episcopi, presbiteri, 'diaconi, subdiaconi, 
caeterave inferiora ecclesiae officia in monachicae 
dignitatis provinciam redacta sunt. Insulsum 
esset damnare quod sumus ; monachus id ipsum 
est quod clericus ; nam si monachus monadem et 

clericus significat fortem, utriusque finis in unius 
Dei consistit theosophia. Non ergo . . . exho- 
norandi clerici boni propter vitia delinquentium, 
quomodo nec honorandi monachi propter religio- 
nem monachorum bonorum; ordinis utriusque 
meritis reddatur justum judicium. Veneremur 
clericatum et in laicis et in monachis, quoniam 
utrorumque par dignitas, nisi morum et vitae dis- 
paritate confundatur. Mittite mihi libros, sicut 
promisistis, Augustinum et lectionarium, per ser- 
vum et monachum vestrum Gregorium. Nude 
impera, sed perfectio amicitiae nostrae de vestrae 
amicitiae perfectione confidit. Vale. 

EPISTOLA I. — Innocentii epistola ad Henricum 

WlNTONIENSEM. 

Innocentius episcopus, servus servorum Dei, vene- 
rabili fratri Henrico Wintoniensi episcopo, 
apostolicce sedis legato, salutem et apostolicam 
benedictionem. 

Ex parte filiorum nostrorum monachorum 
beati Petri Westmonasterii, per dilectum filium 
nostrum Osbertum querelam accepimus, quod 
videlicet ecclesiae possessiones et bona ipsius 

monasterii a multis in partibus illis iis auferantur 
et violenter detineantur. Et quoniam ad hoc 
vices nostras in terra illa obtines, ut injuriam 
patientibus, praecipue personis ecclesiasticis, jus- 
titiam facias, per apostolica tibi scripta manda- 
mus, quatenus querimonias eorum audias et de- 
bitam iis justitiam facias exhiberi, et nullam iis 
injuriam vel molcstiam permittas irrogari. Data 
Laterani V idus Decemb. 



EPISTOLA II. — Ad Albericum. 

Innocentii summi Pontifcis sanctceque Romance 
et apostolicce sedis legato venerabili, totiusque 
religionis ac famce viro in omnibus prcecellenti 
Domino et patri serenissimo Alberico, Deigra- 
tia ecclesice Ostiensis episcopo, frater Osbertus, 
Westmonasterii prwpositus usurpato indigne 
vocahulo appellatus, salutem et obedientiam et 
debitum ubique terrarum tantce personce reve- 
rentiam. 

Quia tibi, antistes Dei electe, nihil deesse cog- 
noscitur ad doctrinae salutaris integritatem et ad 

justitiae plenitudinem, beatissimus Petrus, prin- 
ceps ordinis apostolici et clavicularius regni, tuo 
credidit ministerio suae fidei firmitatem. Unde 
beatum judico omniumque penetrale virtutum 
reverendum censeo pectus tuum, de quo veluti 
ex adytis divina prodeunt oracula et aromatum 
pigmenta coelestium dulcedine spirant gratiosa. 
Aura namque exsurgens ab oriente salubris per 
te fines toxicatos invisit occidentis, in quibus 
corruptus aer morum offendiculam peperit, ani- 
mabusque multorum virus aeternae mortis infixit. 
Igitur medicinalis virtus apostoli aggredietur in 
te avertere desolationem regni, in quo quisquis 
tantae paternitatis reverentiae detrahit, Romani 
nominis dignitatem minuit et offendit. Gladio 
proinde Sancti Spiritus omnis est apostata coer- 
cendus, induendique sunt manu tua lorica justi- 
tiae, quos rigorecclesiasticaecircumdatdisciplinae. 
Balthasar enim ad dispergenda vasa domus Do- 
mini manus jam ubique extendit pollutas in sce- 
lere, quem tanquam Malchum saevientem in 
Christum, auctoritatis apostolicae persequaris ul- 
tione. Ozia titubantem undique apud nos arcam 
Domini indigne manu quasi sustinet. Sed tu, 

qui angelus Domini Sabaoth appellaris, age ut 
citius praefocatus expiret ignis Domini succensus, 
Nadab et Abiu non in ira furoris sed rationis 
devoret, dum ignem uterque alienum in sacrificio 
offerre non timet. Dathan et Abiron terra vi- 
ventes absorbeat, et Oziam sacerdotium usurpan- 
tem lepra percutiat, magusque Simon corruat, 
indigno volatu tendens ad sidera, et haereditas 
Domini per te respiret jam usque ad interitum 
pene consumpta. Exosa enim vivit, sicut Sym- 
machus dicit, ut opem desiderantes ad suffragia 
probata confugiant. Ad te itaque confugimus. 
qui mala superiora annis pluribus experti sumus, 
quem et claritas commendat ex nobilitate generis 
et majestatis potentia ex auctoritate legationis. 
Respice ergo, pater pie, respice pietatis intuitu 
ecclesiam nostram, et super candelabrum erige, 
quaediutius in pulvere, lucernam nostram. Do- 
minus enim et princeps patriae nostrae rex insignis 
Edwardus, ccelestibus mundo miraculis toties 
ostensus, dignus est attestantibus signis celebri 
festivitate inter homines in terris, cujus copiosa 
apud Deum merita coronantur in ccelis. Lege 
itaque ejus vitam et nobis in auxilium salutare 

porrige dextram, ut et tibi ante Deum hoc deputet 
in munere, quod mundo gaudere detur de prae- 
clara tanti regis festivitate. Oleum enim effu- 
sum nomen tuum, cujus de longinquo ad nos 
usque pervenit opinio, et nunc odorem circum- 
quaque celebrem spargit in proximo. Sit igitur 
ager noster, ager ille, cui per te benedicat Domi- 
nus, et sub tanto cultore sterilis ficus redeat in 
gratiam, quae hactenus non floruit, nec fructus 
suavitatem protulit gratiosam. Seneca namque 
dicit : Habet hoc optimum in se generosus ani- 
mus, quod concitatur ad honesta. Neminem 
excelsi ingenii virum humilia delectant et sordida, 
magna quam rerum species ad se vocat et extollit. 
Intende proinde, sacerdos egregie, generoso la- 
bori tuo ; labor tuus consolatio sit ecclesiae ; offi- 
cium tuum exaltatio sanctorum est. Vocat ergo 
te ccelitus ad suum Christi Dei Edwardus obse- 
quium, cujus species integritatis adhuc hodie, ut 
confidimus, ostendit in carne quanta virginitatis 
titulos mentis coluerit puritate. Ejus temporibus 
exaltatuni est solium justitiae, ita ut vitia hunc 
experirentur judicem, et mores generosi inter 
domesticos provisorem. In persona totius ec- 

15 

clesiae nostrse, tuae aggressus sum majestati scri- 
bere, et tanti patris authentica subsidia postulare. 
Ex diversis namque hoc opus fratrum imperio 
coHectum est schedulis, quas sancti patres nostri 
nobis reliquerunt scriptas, qui eas viderunt et au- 
dierunt, sicut referimus, perpetratas. Tuae ita- 
que celsitudini novum regis opus sacrandum diri- 
gitur, quia, inspirante spiritu veritatis, sic retexere 
ordimur historiam, ne mens officiosa lectoris eam 
sentiat impolitam. 

EPISTOLA III. — Ad. Henricum Wintoniensem. 

Sanctce Romance et apostolicce sedis, summo Pon- 
tifce Innocentio prcesidente, venerabili legato, 
serenissimo Domino et suavissimo patri, Hen- 
rico Dei gratia Wintoniensis urbis episcopo, 
sanctitatis ejus et gratice servus, frater Osber- 
tus de Clara, Westmonasterii prcepositus, debi- 
tam tanto regali sacerdotio reverentiam et 
canonicam secundum decreta Patrum obedien- 
tiam. 

Ingenuus sanguis et innata nobilitas regii gene- 
ris egregiae majestatis vestrae, pater excelse, ma- 

gnificant praeconia, dum ex officio vobis injuncto 
cunctis responsio redditur gratiosa. Confluunt 
undique ad desiderata tam praecellentis personae 
praesidia agmina certatim ecclesiastica, et quem 
fama virtutis et titulus laudis ad coelos usque su- 
blimiter extulit, triumphare solenniter in virtuti- 
bus sanctorum attollendis indicit. Cui regnum 
duplici diademate debetur aeternum, quoniam sa- 
pientia Dei per quam reges regnant, prudentiam 
vestram ad informandos orbis principes efficaciter 
imbuit, et regia sanctitate ab annis puberibus abs- 
que raorum offendiculo triumphaliter adornavit. 
Sceptrum namque regalis dextrae vestrae nequa- 
quam ex auro fabricatur aut ebore, sed discreta 
facundia et sanctorum operum praecipua claritate ; 
ac per hoc virga directionis, virga regni, virga- 
que sacerdotii, quod imperante Domino a vobis 
ad perfectionem administratur fidelium, quorum 
acquisitio labori vestro cumulat spiritualium in 
supernis copiam thesaurorum. Protendatur ergo 
tantae potentiae dextra ad opera justitiae efficaciter 
explenda, et quem regii sanguinis parentalis ad- 
mixtio per nos hortatur ut floreat, secundum Do- 
mini confessorem et regem Edwardum ne patia- 

mini ulterius, ut inglorius delitescat; cujus tot 
et tanta in temporali vita et post transitum ejus 
ad superos visa sunt in mundo radiasse miracula, 
quae si per singula scriberentur. volumina inde 
cuderentur infinita. De quibus pauca quaedam, 
sed relatu digna ad Dei laudem et gloriam per- 
strinximus, sicut rei gestae opere probat effectus. 
Plurima namque ad monumentum viri Dei reli- 
querunt post se scripta nostri praedecessores in 
ecclesia, qui ei in regno temporali officiosa sedu- 
litate ministrare soliti, studuere diligentius sanc- 
titatem vitae ejus sollicita investigatione perscru- 
tari. Nonnulla vero didicimus ab his, qui ea 
propriis meruerunt oculis cernere, qui usque ad 
annum quartum, quo Stephanus frater vester re- 
gnavit, superstites extiterunt. Quaedam autem 
ab iis, qui haec in semetipsis senserunt audivi- 
mus, quaedam in nobismetipsis, teste Deo et an- 
gelis ejus, experti sumus. Praeterea causa in 
propatulo manifesta subnectitur, cur ei vestro in 
tempore, justa reverentia debeatur. Avus enim 
rex vester Willelmus, Angliae triumphator egre- 
gius, Roberti Normannorum Ducis, qui in Nicaea 
urbe pro Christo peregrinus obiit, filius extitit, 

ex amita cujus, illustris regina videlicet Emma, 
sanctus Edwardus procreatus exivit. Praefatus 
autem victoriosissimus princeps Adelam genuit, 
quae preciosa et insignis virago ex Stephano co- 
mite Palatino sponso suo liberos suscepit, ponti- 
ficesque et reges et consules in lucem temporalis 
ortus effudit. Haec, depositis inflatae carnis fas- 
tibus et purpura gloriae saecularis abjecta, apud 
Martiniacum et saeculum vicit et sexum. Eo in 
loco sibi statuens Jerusalem, tanquam Regina 
Saba, regem adiit Salomonem, auro et argento et 
gemmis onusta, et sincera mentis aromata defe- 
rens pretiosa ; quae locuta est ei omnia quae habe- 
bat in corde suo, et a tanto rege diversis mune- 
rata donariis praemiorum spiritualium, in aetcrnum 
regnatura cum Domino, introducta est in terram 
viventium. « 

Igitur, quia prolixitas epistolaris finem debitum 
postulat, moveat officinam pectoris vestri ad 
amorem tanti regis consanguineus carnis afTectus, 
et per vos ejus celebritas in mundo manifestetur 
hominibus, qui in coelestibus apud superos regnat 
cum angelis Deo gratus et carus. Et quia digna- 
tio majestatis vestrae sententia alloquenda est 

philosophia, quum virtus in vobis constet sita, 
Deorum Herculeaque manu vestra gigantes coelis 
irrumpere attentantes propulsati decidant ; robore 
fortitudinis vestrae coelestibus gaudiis admixti et 
supernis sedibus digni, in terrae pulvere sine ho- 
nore deinceps non arescant. 

EPISTOLA IV. — Henrici Winton. epist. ad 

Innocentiim papam. 

fnnocenlio summo Pontifici Domino et patri sanc- 
tissimo Henricus Dei gratia Wintoniensis ec- 
clesice minister et suce sedis legatus, salutem et 
debitam in omnibus obedientiam. 

Pro praesentium latore, fratre Osberto, bonae 
siquidem opinionis viro, sanctitati vestrae, pater 
reverende, preces porrigimus; qui, quanta de- 
votione ecclesiae, in qua Deo militat et sancto 
regi Edwardo, qui in ea miraculis coruscat, sub- 
sternatur, labor ejus et propositum et vita viri 
Dei et mors pretiosa manifestant. Supplicamus 
itaque reverentiae vestrae, ut negotium ipsius be- 
nigne audiat, et secundum quod ei desuper datum 
fuerit, effectui mancipare dignetur. Dignus est 

enim idem sanctus Dei in terris veneratione ho- 
minum, quem in coelestibus castris gloria et ho- 
nore rex coronavit Angelorum. 

EPISTOLA V. — Conventus S. Pauli epist. ad 

Innocentium Papam. 

Venerabili Domino et patri suo Innocentio summo 
et universali Pontifici conventus beati Pauli 
Londoniaz debitce subjectionis reverentiam. 

Latoris praesentium personam vestrae majestati 
commendare nos condecet, tum pro opinionis suae 
bonae siquidem reverentia, tum pro suo cui mili- 
tat et laborat venerando monasterio, tum pro ve- 
nerandae et sanctae memoriae, qui in eadem 
miraculis coruscans quiescit, rfcge Edwardo. 
Excellentiam igitur vestram, reverende pater, 
obnixe postulamus ut praefati viri negotium au- 
diendo benigne suscipiat, et secundum Dei volun- 
tatem et vestram discretionem, et praedicti regis 
dignissima merita, nullatenus inexpletum relin- 
quat. Dignus enim est honore hominum, qui 
honorem in coelo meruit Angelorum. 

EPISTOLA VI. — Stephani regis epist. ad 
Innocentiim papam. 

Innocenlio summo Pontifici excellentissimo Domino 
suo et dulcissimo patri, Stephanus rex Anglo- 
rum et dux Normannorum, salutem et obedien- 
tiam et omnem honorem et gloriam. 

Quia sanctorum regum instantia, pater excelse, 
* multum profecit Anglorum ecclesia in religione 
Christiana, ut beatis Apostolis Petro et Paulo, 
omnibus regnis specialius annua tributa persol- 
veret, hoc adjecit Omnipotens Deus ut Romano- 
rum Pontificum grata benedictio eandem gentem 
familiarius confoveret. Unde innata pietas vir- 
tutis et sanctimoniae tanta in sanctis Anglorum 
regibus, Deo donante, consuevit excrescere, ut 
quosdam Deo placuisse sciamus per martyrii me- 
ritum, nonnullis vero ad Ghristum pervenisse 
per sanctae virginitatis insignem triumphum; in 
quibus gloriosus Dei famulus et rex praeclarae no- 
bilitatis Edwardus solenniter rutilat, et ad sepul- 
crum ejus signorum frequentia coelestium clari- 
tatis suae radios coelitus vibrat. Tam densis enim 

floruit et floret et in vita et in morte miraculis, ut 

uxori sacramentis ecclesiasticis alligatus, a virgi- 

nitatis candore non recederet, et diversis aegritu- 

dinibus pressos allevans, post triginta sex annos 

suae regalis sepulturae integra carnis gloria re- 

pertus appareret. Hic ex amita Roberti, patris 

Willelmi regis, triumphatoris Angliae, natus pro- 

diit, qui matri, quae me genuit in carnali genitura, 

pater fuit. Ea de causa vestram majestatem, 

gloriose pater et Domine, humiliter et suppliciter 

submissa petitione convenio, ut vestra instauret 

auctoritas diem sancti Regis natalitium celebrari 

solenniter in Anglorum ecclesias. Qui princeps 

dives opum beneficia contulit ecclesiae copiosa, 

ccenobium beati Petri, quod Westmonasterium di- 

citur, vetustum renovavit et celsis reparavit edi- 

ficiis, et possessionibus ditavit et ornamentis. Et 

quia illa est regia sedes mea et specialis sanctae 

Romanae ecclesiae filia, mittunt ad vos et abbas 

et conventus ecclesiae seniorem religionis et famae 

Osbertum nomine, qui per quinque annorum 

tempora congregationi in prioratu jam praefuit, et 

eam utiliter ad honorem ordinis Dei regulariter 

rexit, vitam sancti regis et quae necessaria sunt ? 

16 

ad solennitatem vobis mittimus, ut omnia in nuntii 
redeuntis adventu authentica cum gaudio susci- 
piamus. Cogit me ad postulandum ab auctori- 
tate sedis Apostolicae sanctitas beati viri, cujus 
honorem et gloriam, qui tanto tempore quaerere 
distulimus, cruentos quotidie prosequentium gla- 
dios cervicibus nostris imminere sentimus. Ita, 
pater sancte, pater excelse, ita, Dei princeps 
egregie, et firma columna et stabilis ecclesiae, ita 
suscipiat quod petimus vestra dignatio, ut memo- 
riae nominis vestri per saecula resplendeat pro 
cunctis in regno Anglorum pro tanto talique nc- 
gotio. 

Custodiat Dominus personam vestram longo 
tempore salvam atque incolumem ad regendum 
populum sanctum Dei. Amen. 

EPISTOLA VII. — Innocentii epistola ad 
Abbatem et conventum Westmonasteriensem. 

Innocentius Episcopvs, servus servorum Dei, di- 
lectis filiis G. Abbati et fratribus sancti Petri 
Westmonasterii, salutem et apostolicam bene- 
dictionem. 

Quoniam religiosum virum, priorem Osbertum, 

a vestra fraternitate cum litteris vestris directum 
gratanter excepimus, eum pro merito probitatis 
et conversationis egregiae, ut dilectum filium nos- 
trum proprie et specialiter vobis commendamus. 
Cujus honesta importunitas adeo nos coegit vestro 
satisfacere desiderio, ut si sufficientia prae ma- 
nibus habuissemus testimonia episcoporum et 
abbatum, jam canonizatum in catalago Sanctorum 
a Romana secum curia reportasset regem ves- 
trum. Ea de causa, consulentibus fratribus nos- 
tris Episcopis ct Cardinalibus, petitionem vestram 
perficere hac vice distulimus, quia quum tanta 
festivitas debeat fieri ad honorem et profectum 
totius regni. ab omni regno pariter debet postu- 
lari. In vestro igitur pendet arbitrio congrua si 
vultis testimonia quaerere, et eadem per instruc- 
tas monasterii vestri personas nostro conspectui 
praesentare. In his vero et in caeteris secundum 
Deum preces vestras libenter volumus exaudire 
et jura vestri monasterii vobis illibata servare. 
Inde est quod venerabili fratri nostro Henrico 
Wintoniensi episcopo, Apostolicae sedis legato, 
per apostolica scripta mandavimus, ut de his qui 
ecclesiasticas possessiones et bona vestri monas- 

terii injuste detinent, plenam vobis justitiam 
faciat. Vestra itaque interesse, dilecti in Domino 
filii, ita juxta professionem vestram religiose vi- 
vere et beati Benedicti regulam observare, ut 
vestrae bonae conversationis exemplum alios ad 
bene vivendum edoceat, et mater vestra sancta 
Romana ecclesia de vestris bonis actionibus valeat 
exaltare. Data Laterani V idus Decemb. 

EPISTOLA VIII. — Ad Anselmlm. 

Suavissimo Domino ac serenissimo patri Anselmo, 
Dei gratia sanctce Romance ecclesice filio ute- 
rino, servus ejus frater Osbertus, vivere et lce- 
tari in Domino. 

Quoniam diligentia sollicitudinis vestrae per di- 
versa mundi spatia multos ad amorem beatae et 
gloriosae Dei genitricis Mariae ferventer accendit, 
quae castis visceribus perpetuae virginitatis aucto- 
rcm cceli et terrae, Christum Dominum, concepit 
et peperit, et in multis locis celebratur ejus vestra 
sedulitate festa Conceptio. quam antiquitus apud 
patres referes celebrare non consuevit Christiana 
religio ; unde in ecclesia Dei quum a nobis ce- 

lebris ageretur illius diei festivitas, quidam post 
Sathan abeuntes, dixerunt esse ridiculum, quod 
usque ad haec tempora omnibus fuisset saeculis 
inaiiditum, et in livore ac felle suae malitiae per- 
durantes, duos episcopos, qui tunc in vicinio forte 
aderant, Rogerum videlicet etBernardum, adeun- 
tes convenerunt, ac de novitate solennitatis exorta 
facta relatione , animos eorum ad indignationem 
provocaverunt , qui hanc festivitatem prohibi- 
tam dicentes, in concilio affirmaverunt quod cas- 
sanda esset nec tenenda ista traditio; nos ta- 
men, ccepto Dei insistentes officio cum gaudio, 
gloriosam festivitatem exegimus et solenni tripu- 
dio. Postremo vero aemuli mei et qui canino 
dente bona invidentes erodunt aliorum, qui va- 
nas suas ineptias semper nituntur approbare et 
dicta et facta religiosorum moliuntur improbare. 
nescientes, secundum Apostolum, neque quaelo- 
quuntur neque de quibus affirmant, evomuere 
venenum iniquitatis suae, et in me sagittas linguae 
pestiferae jaculantes, asseverarunt tenendam non 
esse festivitatem 

Et quia dominus et pater noster Gilbertus, Dei 

gratia Londoniensis episcopus, vir admodum ca- 
tholicus, de his est sufficienter instructus, et vir 
vitae venerabilis dominus Hugo, abbas Radingen- 
sis, qui hanc festivitatem prece etiam regis Hen- 
rici solenniter celebrat, in divinis et humanis est 
liberaliter edoctus, hortor ut cum iis de hac ea- 
dem re sermonem instituatis, et ut eos adjutores 
et cooperatores habeatis 



EPISTOLA IX. — Ad 

Item domino, item amico, item viro aposto- 
lico scribimus. Scribimus quia cogimur deside- 
rio, etc 

Anselmum videlicet, Cantuariae urbis archiepi- 
scopum, cunctis nationibus per saecula toto orbe 
venerandum, quem tota Latinitas, tota Graecia 
ut dominum et patrem amplectitur, et in Tractatu 
de processione Spiritus Sancti magistrum recipit 
et profitetur; cujus morte affligimur, etc. 

EPISTOLA X. — Ad Hugonem priorem. 

Prcecordialissimo, reverendissimo ac dilectissimo 
patri domino priori Hugoni, Dei gratia fami- 
lice beati Pancratii in obedientice ministerio 
vera cwdis humilitate supposito, frater Osber- 
tus, municipio quod Clara dicitur oriundus, et 
altus a sacrarum liminibus cedium, tanquam 
in extera regna, injustitia cogente, proscriptus, 
sic in ecclesia Dei temporalem administrare 
prioratum, ut cum prioribus bonis in senatu 
ccelesti inter primos palatii ccelestem obtineat 
principatum. 

Lucius Annius Seneca Cordubiensis , patruus 
Lucani poetae, quem beatus Hieronymus in cata- 
logo sanctorum ponit doctorum, et nomen ejus 
inter nomina illustrium virorum scribit, multam 
nobis sui *memoriam et verbo reliquit et exemplo. 
Qui quum continentissimam ageret vitam et Ne- 
ronis magister esset et illius temporis potentis- 
simus, optare se dicit in epistolis suis ejus esse 
loci apud suos, cujus Paulus apostolus erat inter 
Christianos 

De caetero, quoniam prolixior quam proposuc- 
ram epistola jam modum excessit, ad illud redeo. 
quod in principio res ipsa coegit : de amicitia exor- 
dium accepi, in amicitiam terminare disposui. 

Cum domino Rogero, altera anima mea, epi- 
stolam ipsam communica. 

EPISTOLA XI. — Ad 



Sol ab Eois partibus corusca virtute resplen- 
dens, et nebulas circuitus erroris nostri radiis 
suae claritatis perfundens, Oceani undas sulcare 
disponit et aerumnam nostram integra relinquere 
caligine desolatam. Ille honestatis exemplar et 
totius gratiae speculum, forma fidei et sanctae re- 
ligionis inexterminabilis disciplina, vir desiderio- 
rum meorum et gloria mea, deliciae regum et 
gratia principum, pater pauperum et mater or- 
phanorum, qui semper decus in clero et amorem 
indeficientem obtinuit in populo, quem Orpheus 
si vidisset, fidibus et Sibylla versibus prosecuti 
essent in nostram, proh dolor ! injuriam subita per- 
mutatione eripitur, et alienigenae plebi nova gau- 
dia cumulaturus abscedit. Hoc clamat vulgus, 



OSBERTI DE CLARA EPISTOL£. 129 

hoc per plateas et vicos publicatum accepimus. 
Plorant pueri, lamentantur juvenes, senes tur- 
bantur, gemunt viduae, virgines suspirant, plan- 
gunt pupilli; servuli dominum, filii patrem, milites 
ducem, domestici provisorem, et coetus monas- 
ticus abesse queritur protectorem. Sufficiebat 
etiam ad votorum copiam et totius laetitiae satie- 
tatem, quod nobis tam benigne praestabat fami- 
Hare contubernium, tam lepore verborum quam 
schematumoblectamentis audientium animos na- 
turalis musicae innata suavitate permulcens. Boni 
vultus et jocunda facies, escas locupletes et de- 
liciosas varietates apponebant. Et quod ad com- 
munem omnium nostrorum spectat injuriam, misc- 
riamque renovat singulorum, cogor dicere quod 
cum ratione nemo potest refellere, nescit optare 
Pieridas nec Sirenum investigare concentus , qui 
illius conspectui praesens assistit. Omne enim 
quod vivit, quod sapit, quod loquitur, quod agit 
Deo, sibi subditis, universae ecclesiae proficit. 
Non habet oculos Argi ut concupiscat, nec manus 
Briarei ut rapiat. Liberalitate coaequatur Tito. 
et misericordia copulatur Augusto ; facundia 
Ulysses exuberat. et rhetoricis coloribus tan- 

17 

quam Tullius exundat. Ei quid illius laudibus 
laudes innecto? quid ipsius favoribus favores ap- 
pono? Transcendit scientiam hominis dulcedo 
ipsius et bonitas, et quemdam divinum tanti viri 
mores sentimus spirare saporem. Testis enim 
mihi est ille cui humana patet abyssus nuda con- 
scientiae, quod, dum haec scribimus, fluunt ex 
oculis vivi, et anxiis curis exaestuat cor moerore 
confectum, quoniam in ejus absentia nullum in- 
festissimi doloris admitto solatium. Sed quum 
eum retinere non possint singuitus et suspiria 
graviter afflictorum, neque ab incepti itineris 
coercere aut retardare proposito, Angelus ille 
qui beato patri Tobiae in peregrinatione sua comes 
individuus extitit, hunc ad loca desiderata ita 
prospero cursu perducat, ut, peractis negotiis 
completisque in pace desideriis, ad pupillos, quos 
absque patre jam deserit, gaudio centuplicato feli- 
citer redeat ! Sit cum illo Jesus sacerdos magnus, 
qui in sanguine Testamenti eduxit populum suum 
de terra iEgypti, et qui dextram in mari porrexit 
Petro mergenti, suum ei misericorditer adminis- 
tret auxilium, et ad votorum suorum dirigat incre- 
mentum. Non est qui hoc magis desideret quam 

ego; non est qui eum magis diligat quam ego. 
Non me fallacem reperiet Sinonem ; non Laome- 
donta experietur perjurum , nec aliquando Protea 
designabit ambiguum. Non me adulatorio sen- 
tiet more palam oscula porrigentem et clam in 
viscera mergere fraude seductoria pugionem. 
Illius non quaero regnum, sed exilium, nec ex- 
pecto glorificationem, sed cum illo peregrinatio- 
nem , nec cum eo obtinere gloriam, sed salvam 
atque incolumem illius permanere personam. 
Sed quid cst quod inaniter laboro? quid est quod 
tot eum blanditiis delinio? Ismarus eum genuit 
et Rhodope parturivit. Nescio, nisi experimento 
didicero, eum ex praeclara progenie domini et pa- 
tris nostri Anselmi, Cantuariensis archiepiscopi, 
descendisse, qui et cunctis hodie viventibus sanc- 
titate praecelluit, et in largitate miscrieordiae prae 
caeteris praelatis specialius effulsit. Verum haec 
interim taceamus, et quum redierit, revocabitur 
in judicium : querimonia sibi fiet de seipso; ca- 
lumnias ordinabo, argumenta componam, illius 
teporem litteris accusabo, erectus in cubitum, in 
constantiam objurgabo, quod me qui tantundcm 
diligo, mutua vicissitudine tantundem non diligit. 

Apud Deum amplioris aestimatur gratiae qui am- 
plius diligit ; ipse enim dixit : Ego diligentes me 
diligo; et inter saeculi potentes majoris solet 
esse meriti, qui majori dilectionis arcetur desi- 
derio. Caetera enim sub secreto silentio consi- 
deranda atque examinanda relinquo. Vigeat , 
inquam, et valeat, et per longa saecula subsistat 
incolumis, audiatque famiiiarius revelationem fra- 
tris mei, et aurem ei tutam praecordialiter appli- 
cet, nullique ulterius quod didieerit manifestet, 
meumque in omnibus negotium fideliter per- 
tractet. 

EPISTOLA XII. — Ad H. abbatem 

WESTMON ASTERIENSEM . 

Reverendissimo dornino et patri H., Dei gratia 
venerabili Occidentalis monasterii abbati, filius 
ejus et frater Osbertus de Clara, sic cum acuto 
ferri delinquentes corrigere, ut cum reflexo 
pastoralis virgce pcenitentes in misericordia 
non aspernetur attrahere. 

Satis satisque, pater, et ultra quam expediat, 
in vulnera filii tui vinum infudisti. Superest ut 



OSBERTI DE GLARA EPISTOLjE. 4 33 

oleo permisceatur antidotum, cujus ope ad salu- 
tem convertas aegrotum. Sic debet pater pue- 
rum virga percutere, ut eum a delicto liberet et 
errore; ita convenit patri adhibere correptionem, 
ne delinquentem adducat in desperationem. Si 
aliquid in sipienter egi quod tibi displicuit, non 
livoris aut malitioe, sed simplicitatis fuit, et tamen 
illa simplicitas qua te provocavi, ad iracundiam 
lachrymarum pene quotidie fluctibus irrigat 
faciem meam. Non quod me conscientia arguat 
studio aut voluntate tibi quaesiisse detrimen- 
tum, sed quia quolibet modo paternae severitatis 
me incurrisse timeo maledictum. Non enim 
de generatione Cham mea generatio prodiit, qui 
patris nuditatem contemplando derisit. Proce- 
dant testes illi, si placet, idonei, qui me arguerc 
possint aut metas fidei transilisse, aut jurata in 
Christi sacramenta tirocinia votis mendacibus ex- 
cessisse. Veniat Jesus Naue , qui me revera 
cum Achar probet sacrilegium incurrisse, et ad- 
sistat Phinees, qui in scorto Madianitida adstruat 
veraciter adulterium commisisse. Tuque, vindex 
scelerum, extrahe veri Salomonis gladium, et 
inter duas dissidentes meretrices, proprium pro- 

priae matri reddere non differas filium. Et si 
seminecem deprehenderis, age quod noster Sa- 
maritanus egit, qui languentem illum omnino non 
confregit, sed ut curaret, imposuit in jumentum, 
et misericordia motus duxit in stabulum. Si 
prae ira turbatus est oculus animae tuae, non po- 
teris interdum juste judicare. Dc Domino Deo 
nostro in libro Sapientioe scriptum est : Tu au- 
tem, Domine, Sabaoth cum tranquillitate judicas. 
Tranquillitas enim mentis oculus est rationis; 
unde pastoralis virga non potest esse dilecta, 
ubi sententia praesidentis iracundiae fuerit stimulis 
agitata. Audi quid inde beatus Gregorius Leon- 
tio exconsuli inter ctetera dicit : Quoties animum 
ira invadit, mentem edoma, vince teipsum, differ 
tempus furoris. Quum tranquilla mens fuerit, 
quod placet judica. 

Hoc, pater, in me non fecisti, sed pravo quo- 
rundam usus consilio, quorum adversum me saevit 
invidia, justitiae praevalere nequivisti censura. 
Factum est mihi publicc praejudicium, quum sem- 
per me obtulerim judicium et justitiam in omni- 
bus subiturum. Interdicta est mihi omnis con- 
cordia et catholicae veritatis sententia denegata; 

quod tibi certe, reverende pater, non imputo, 
quia totum ex fomite processit alieno. Crimina 
mihi falso imposita, praecogitata calumnia, sunt 
adinventa, quum de hujusmodi accusatione idem 
Gregorius in haec verba scribat Joanni episcopo 
Panormitano : Si quid de quocunque clerico ad 
aures tuas pervenit quod te juste possit offendere. 
facile non credas, nec ad vindictam te res acccn- 
dat incognita. Sed praesentibus senioribus ec- 
clesiae tuae diligenter est veritas perscrutanda, et 
tunc si qualitas rei poposcerit, canonica districtio 
culpam feriat delinquentis. Si tali tractata res 
fuisset examine, tanta non sustinuissem opprobria 
fraterna vexatione. Unde beatus Augustinus in 
quodam sermone de verbis Apostoli inter caetera 
ait : Caetera pericula quiescere possunt, pericula 
a falsis fratribus quiescere usque in finem saeculi 
non noverunt. Credidit tibi Christus et custo- 
diendam commisit animam meam ; sed quod 
salva tua reverentia dictum sit, luporum morsibus 
exposuisti eam. Valde ergo, pater, timendum 
est ne dicat tibi Dominus per prophetam : San- 
guinem ejus de manu tua requiram. Cave ergo 
ne tua perditum iri videakir incuria, quae paterna 

susten^ari debuit disciplina. Praecepit Dominus 
in lege ut ubi post mortem summi Pontificis re- 
diret ad patriam, si quis captivitatis expertus fuis- 
set aerumnam. In morte sacerdotis nostri Do- 
mini et Redemptoris Jesu Christi, et quae in 
coelis, et quae in terris omnia sunt restaurata, et 
sanctorum collegia, quae in inferno tenebantur 
captiva, se ab eo gratulantur potenti virtute libe- 
rata. Inde sacrati temporis celebramus myste- 
rium, quo libertas omnium debet restitui capti- 
vorum. Restitui proinde deberem, et ego inter 
eos qui ab ^Egyptiaca servitute liberantur et in 
eorum sorte numerari, qui inter cives Hierusalem 
de Babylone educti numerantur. Sed videtur 
mihi illud de me ratum extitisse, quod de cceco 
scriptum est in evangelio : quia Christum ve- 
raciter voluit confiteri, jussus est extra synago- 
gam fieri. Et quoniam salvum ecclesiae volui 
esse senatum , et jura in omnibus ecclesiastica 
praevalere, damnatus sum tanquam flagitiosus cri- 
mine pessimo, et nota nefariae traditionis infamis 
per te factus sum mundo. Verum illa proditio 
nullo alio probari praevalet argumento, nisi quod 
sacrarum ruinas aedium, medias domesticorum 

domos conquassatas , scissuras reparandas, re«- 
tractas seniorum dapes, diminutas thesaurorum 
dapes, muros et maenia confractos et diruta, et 
fratrum necessaria absque discretione per manus 
alienas sine te male consumpta tacere non potui, 
quae omnia tuo imperio inquirentibus revelavi; 
cujus rei te ipsum facis indicem manifestum, dum 
quod ego solo sermone simpliciter retuli, in ope- 
rum videtur reparatione singulorum. Gratias 
Deo et tibi, jam reparasti et adhuc reparas, res- 
tauras et innovas veteres et novas scissuras et 
portas murorum, utinam et morum. Sed quia 
longum est universa repetere, conscientiae precor 
tuae omnes angulos diligenter perscrutare, et si 
male locutus sum, testimonium perhibe de malo; 
si autem bene, desine innocentem affligere, de- 
sistens ecclesiam membris Dei propriis spoliare. 
Omnes mortales sumus et mortis legibus subja- 
cemus; nescimus diem neque horam, prope est 
tempus ut Judex veniat, et unicuique secundum 
merita sua rependat. Illic rationem rediturus es 
pro me, et quod a grege non aberravi, sed vio- 
lenter cessi, deputabitur incuriae tuae. Esto igi- 
tur memor quanta pietate summus pastor infir- 

18 

mam ovem humeris suis imposuit, et ad pascua 
in aeternum virentia, ut eam sanaret reportavit. 
Hoc bonus pastor, boni pastoris factum universis 
pastoribus reliquit in exemplum. Vide proinde 
quid erga me, quia et palam et in occulta fidem 
semper integram tibi servabo. Nusquam et nun- 
quam post exorta scandala lapsus sum in verbo 
unde me recolam tuam offendisse clementiam, 
aut majestatem semel imminuisse paternam. Om- 
nipotens Deus det tibi spiritum consilii et forti- 
tudinis, ut ea intelligas quae tibi sunt sequenda. 
et opere fideliter impleas quae ad salutem pluri- 
morum tibi sunt facienda. Praesto adhuc sum 
cum obedientia et humilitate te venerari ut pa- 
trem , te supportare ut matrem, et puram tibi 
exhibere amicitiam, et sine depressione personae 
meae, tuae paternitatis apprehendere disciplinam. 
Nam, ut beatus Ambrosius ait : Pietatis custos 
amicitia est et aequitatis rriagistra, ut superior 
inferiori se exhibeat aequalem, inferior superiori 
humilem. Inter dispares enim mores non potest 
esse amicitia, et ideo convenire debet sibi utrius 
gratia nec auctoritas desit inferiori, si res poposce- 
rit, nec humilitas superiori. Audiat quasi aequa- 

lem, quasi patrem; et ille quasi amicus moneat, 
objurget, nec jactantia studio, sed charitatisaffectu. 
Neque monitio aspera sit, nec objurgatio contu- 
meliosa. Haec beatus Ambrosius. Caeterum, me 
poteris habere tanquam alterum te, in adversis et 
prosperis strenuum adjutorem et amicum fidelem ; 
et, ut Ambrosius ait : Solatium vitae hujus est 
ut habeas cui pectus aperias tuum , cum quo 
arcana participes, cui committas secretum, ut 
colloces tibi fidelem virum, qui in prosperis gra- 
tuletur tibi, in tristibus compatiatur, in persecu- 
tionibus adhortetur. Hanc epistolam volo audiant 
tam inimici quam amici, ut corrosores denotent, 
si possunt, maledicta, aut testes veritatis appro- 
bent, si praevalent rationabiliter oblata. 

EPISTOLA XIII. — Ad Anselmum. 

Domino suo patri, rectori, protectori, asylo, con- 
silii sui Angelo Dei gratia, Anselmo, frater 
Osbertus, totus suus quicquid usquam boni est 
et sine quo nihil est. 

Dormitat anima mea prae taedio, dilectissime, 
quod desideratam non possum faciem tuam vi- 

dere. Suspirat proinde mens mea, et caro mea 

vehementer affligitur, quoniam et diu abest pro 

quo langueo, et nescis ejus reditum quem desi- 

dero. Redeat, inquam, redeat, nec moras in- 

nectat, et orientales Anglos splendoribus suis 

tanquam sol novus irradiet, filiosque suos in de- 

solatione et tristitia derelictos visitaturus accele- 

ret. Plateae consternentur tapetibus ^Egypti, et 

via per quam transies frondibus olivarum ; holo- 

sericis Tyri vestibus indueris et circumdabis pur- 

puras Sidonis. Auro et argento domus tuae 

resplendebunt, tibique lapides pretiosi deferen- 

tur. Non negabuntur manibus tuis deliciae Asca- 

lonis, quae in corde maris sita, diversas per regna 

gazas transmittit. Ebur antiquum et metalla sin- 

gula sua tibi Britannia ministrabit. Non habet 

illa materialis Babylon varium quicquam aut de- 

lectabile quod non appareat oculis tuis. Salo- 

mon ille tuus, quem diligis, cui obsequeris, tibi 

regnum suum delegavit, et tanquam alter Mel- 

chisedech sacerdotis et regis corona praefulges. 

Nihil est pulchrum visu, aut oculis delectabile, 

quod in terra requirere deceat aliena. Redi ergo 

ad patriam. Te omnes suspiramus, te expectamus, 

ut tibi valeamus occurrere, et consona voce per- 
sonare : Gloria tibi et salus diuturna, virtus et vita 
perpetua, qui venisti ad redemptionem populi tui, 
in absentia tanto tempore desolati. 

EPISTOLA XIV. — Ad Elmarum priorem 

Cantuariensem. 

Reverentice singularis speciali cultu, vere dilecto 
et sincera charitate diligendo Domino et patri 
Elmaro, Dei gratia sanctce Cantuariensis ec- 
clesice, venerabili priori, frater Osbertus de 
Clara, eadem gratia qualiscunque prior West- 
monasterii designatus ecclesice, subjectionem et 
obedientiam et integram per omnia amicitiam. 

Quot quantisque, pater dulcissime, modis vobis 
debitor sim effectus, nec lingua, ut decet, expli- 
care, nec apicibus sufficio comprehendere littera- 
rum; tum quia meos.inter vos amoris praecipui 
sublimitatis officio, tum quod me ultra meritum 
meum . immensis semper honoribus ampliastis. 
Gratias proinde vobis et gratias uberes ago, quod 
tot et tanta bonitatis vestrae experto sentiens be- 
neficia, utriusque vitae consolationibus orationum 

vestrarum suffragiis spero praemuniri. Quum 
enim ego Tyriis et Sidoniis vicinitate sim proxi- 
mus, ubi venatores solent inutiles spirituales fre- 
quenter angustias Israelitis ingerere, voscives in 
Hierusalem cum Josue triumphali certamine con- 
tra alienigenas dimicantes, ad terram lacte fluen- 
tem et melle redundantem palmas victoriae quo- 
tidianis exercitiis delegatis. Idcirco, humiliter 
postulo et suppliciter obsecro, ut dum muros 
Jericho cum tubis sacerdotalibus septem diebus 
ad terram prosternitis, me in domo Raab deli— 
tescentem spirituali gladio ab hostium incursione 
muniatis, et sacris exhortationibus vestris tanquam 
novo vomere inculta meae mentis terra proscin- 
datur , unde ad utilitatem subditorum fructus jus- 
titiae multipliciter oriatur ; et sicut hlc in sexta per 
laborem desudamus et septimam expectamus ad 
requiem, in octava autem et corporis et animae 
gloriosam praestolamur re^urrectionem , sic ex 
hac materia de fonte scientiae vestra nova imbui 
flagitamus disciplina, unde mentis nostrae supernae 
dulcedinis haurire praevaleant condimenta. Ru- 
dis enim miles et dux incompositus nescit sine 
duce ductor existere, nec sine doctore militiae 

praeliantibus documenta praestare. Vos pleno 
gutture gaudia jam suprema ructatis, quorum a 
longe positi vix spiramus odorem. Igitur aquam 
de cisternis vestris illam nobis propinate, quae 
Spiritu Sancto irrigante ariditatem nostram in- 
fundat, et eadem nobis influat ubertate, ut omnem 
mentibus audientium secularium deliciarum ama- 
ritudinem abstergat. Hujus tam necessariae pe- 
titionis portitorem precamur fieri fratrem nostrum 
Dominum Azonem, qui nos de adventu suo dul- 
cedine fraterna laetificet, et quamdiu vobis visum 
fuerit, suam apud nos infirmitatem deportet. Si 
inde cum domino archiepiscopo loqui oportet, 
legationem hanc agite pro nobis, quia vos estis 
epistola fidei atramento conscripta et charactere 
verae dilectionis in corde nostro subtiliter signata. 



l 

EPISTOLA XV. — Ad Willelmum. 

Carissimo amico suo tanquam animce suce, sin- 
gulari et dimidio Domino et amico Willermo, 
frater Osbertus de Clara, sic terram spinas et 
tribulos germinantem odiendo despicere, ut in 
terra viventium felicitatem mereatur ceternam 
jure hcereditario possidere. 

Ad ccenam nuptiarum agni coelesti gratia invi- 
tato, viam, dilectissime , per quam ad eandem 
pertingas, tibi opponit idem unigenitus filius 

Dei; etc . 

Audi gentilem, ausculta poetam. Quid, inquis, 
ait : 

Qui non est hodie, cras minus aptus erit. 

Huic bonusille instructor 

morum Seneca, Dominicae sententiae tanquam con- 
cordans : Nulli, inquit, potest secura vita con- 
tingere, qui de producenda jiimis cogitat, qui 
inter magna bona multos consules numerat. Hoc 
quotidie meditare, ut possis aequo animo vitam 
relinquere ; cujus casus et infortunii Publius ille 

Ovidius Naso, vates gentilis, homo fidei alienus, 
terribilem in haec verba protulit sententiam : 

Omnia sunt hominum tenui pemientia filo, 
Et subito casu quae valuere ruiint. 



EPISTOLA XVI. — Ad Athelwoldum. 

Dilectissimo Domino et patri Athelwoldo, Dei gra- 
tia sanctce Karleonensis ecclesice venerabili 
episcopo, frater Osbertus de Clara, peccatis 
suis exigentibus in Anglorum regno proscrip- 
tus, ita annulo fidei et virga directionis prce- 
muniri, ut utriusqm prcpvaleat claris operibus 
insigniri. 

Quum te Dei providentia, pater egregie, jam 
super candelabrum ecclesiae tanquam novam lu- 
cernam accenderit, etc 

Esto servulo tuo quod Dominum, et pauperi 
consanguineo quod decet amicum. Nam , ut 
Tullius ait : In amicitia vera nihil est fictum, nihil 
simulatum, et quicquid est in amicitia, verum est 
et voluntarium. Quapropter a natura mihi vide- 
tur potius quam ab indigentia orta amicitia. Na- 

19 

turalis igitur generis cujusque aifectus quod sibi 
proprium est, aut amat aut odit. Unde quidam 
ait : 

Quod natura negat, non tantum bellua laedit; 

et ut Flaccus ait : 

Naturam expellas furca, tamen usque recurret. 

Te ipsum utique si velles cohibere, non posses, 
quin in adjutorium meum etiam non rogatus as- 
surgeres. Hoc agit natura germanae originis, 
cui comes individua vera semper esse debet ami- 
citia. De liberalitate enim animi etsanguine gene- 
roso nusquam inhonestum procreatur exemplum. 
Agat ergo paternitas tua quod et genus hortantur 
et mores, et sicut charactere meo et litteris ami- 
corum suggeritur, causam nostram quae multorum 
est adeo in tranquilla statione, compone, ut et 
aemuli et corrosores nostram intuentes victoriam 
contabescant , et amici nostri de novi pontificis 
strenuitate laetentur et gaudeant. Valeat sere- 
nitas tua per multa annorum pericula, et per te 
sacrificium Deo, pro ecclesia sua offeratur accep- 
tum* quod in morte Abel et sacerdotio Melchise- 
dech diu ante legem est prsefiguratum. 



OSBERTI DE CLARA EPlSTOLiE. 1 47 



EPISTOLA XVII. — Ad Robertum de Sigillum. 

Reverendissimo Domino et amico suo Roberto de 
Sigillo frater Osbertus, Dei gratia claustralium 
Westmonasterii prior ordine, sed vita et reli- 
gione longe posterior, sic in signaculo imaginis 
Dei spiritualiter imprimi, ut ad similitudinem 
conditoris sui mereatur feliciter reformari. 

Quum te, dilectissime , in fornace Babylonis 
ignis excoquat, nec exurat, cogita tamen assidue 

civem te esse Jerusalem 

Seneca docente didicimus beatum eum non esse 
quem vulgus appellat, ad quem pecunia magna 
confluxit, sed illum cui bonum omne in animo est. 

Yale et dilige me diligentem te, fixumque tene 
mortem sequalibus studiis differri a regum palatio 
ut pauperum tugurio. 

EPISTOLA XVIII. — Ad Stephanum priorem. 

Suavissimo Domino et serenissimo patri Stephano, 
Dei gratia venerabili priori, frater Osbertus 
de Clara, in terra aliena peregrinus et hospes, 
sic matutinum Deo offerre sacrificium, ut ves- 
pertinum feri mereatur holocaustum. 

Quoniam dulcedo pietatis tuae circumcirca, pa- 
ter reverendissime, in tribulatione positis miseri- 
corditer est declarata, tantaque sanctitatis formam 
laudat et veneratur omnis terra , ad tam insigne 
digniim duxi in anxia necessitate convolare sub- 
sidium, ubi bonae spei fructus, nulli usque hodie 
defuit argumentum. Prseterea familiaritas et 
conversatio illa mutua quae me olim tibi brachiis 
dilectionis astrinxit, ad provocandum in auxilium 
meum mansuetudinem tuam, audacem inde hoc 
negotio nimis effecit. In ore enim tuta dilectis- 
simi senioris et dulcissimi patris nemine teste 
pressuras measeffundo, illiusque in angustiis meis 
quantum libet placuerit indigeo relevari beneficio. 
Inveterata cordis amaritudine vehementer afflic- 
tus, cogor poculum miseriarum mearum solus 

ebibere. Unde fratribus nostris dedit Deus per 
me, bonis prius sublatis, libere communicare hac 
de causa quemdam Hebraeum, dirum creditorem, 
et crudelem ultra modum patior exactorem. Nunc 
itaque, quia secunda mihi tabula post hoc naufra- 
gium sunt beneficia et consolationes amicorum, 
precor sicut audeo, et quanta devotione possum 
imploro, ut in tanta afilictione mihi tua gratiam 
subministret dextera , et quae bonum opus solet 
avertere, procul ab hac dignatione arceatur sinis- 
tra. Memento, pater, quid beatus Gregorius 
egerit, quando in specie naufragi Angelus ab eo 
beneficia postulavit, et memoriter retines, nec 
memoriae excessit, quod Eleemosyna in specie 
virginali cuidam apparens ait : Ego sum prima 
filiarum regis. His plura addere supersedeo, quia 
a Domino et amico parva et non magna munera 
requiro. Gratias autem Deo quod plures amicos 
habeo, qui me pluraliter in hoc sustentabunt ne- 
gotio et suo juvabunt beneficio; humana autem 
verecundia vctuit quod tibi per os meum causa 
nequaquam ista innotuit. Fac ergo secundum 
velle et posse tuum, fac, pater dulcissime, per 
nuntium tuum filio tuo quod Joseph fecit, per mi- 

nistrum suum Benjamin fratri suo. Si aliquid 
dederis, tibi plura debeo ; si nihil impenderis, me 
ipsum nihilominus tuae servituti subjicio. Dei om- 
nipotentis ineffabilis bonitas concedat mihi pacatum 
invenire animum tuum, ut nuntio meo cum gaudio 
redeunte, laetus suscipiam beneficium tuum, et 
temporali quod mihi facturus es beneficio aeterna- 
liter beatifeceris in ccelo. Si litterae nostrae ef- 
fectu caruerint, iterum ad nos redeant; si pos- 
tulata obtinuerint, apud vos mansionem accipiant. 
Vale, pater, in Domino. 

EPISTOLA XIX. — . . . 

Cogunt me quidam qui de finibus illis, in qui- 
bus conversaris, adveniunt, ut tibi aliquid vel 
breviter scribam quod fieri durum mihi videtur 
et importabile ; nam in pace mea consistens, do- 
lores doloribus superadderem, si inimicorum meo- 
rum et hostium mentionem et memoriam litteris 
excitarem. Et quid tibi scribam prorsus ignoro ; 
quod tamen occurrit memoriae coactus scribo. 
Quippe, quum te scirem de genere meo traxisse 
carnis originem, et sanguinis propinquitate vici- 

num, amicum in tribulationibus existimarem, spes 
me falsa fefellit. Hostem enim infestissimum 
reperi et super cervicem meam vibrantem gla- 
dium animadverti. Gladius ille passionis et dolo- 
ris, ut personam meam terraque marique infamem 
efficeret, et a me omnem honorem abscinderet 
et decorem, coram rege et principibus ejus pilos 
exteriores secuit ; sed misericordia protectri- 
cis gratiae Dei pellem non tetigit et de carne 
mea undam cruoris non extraxit. Quod Nisus 
Euryalo, quod Polynices Tydeo, quod Pirithous 
Theseo, hoc cognatus erat cognato, prior eccle- 
siae presbytero, Osbertus Henrico. Quodque 
David Jonathae fuisse legimus, hoc ego per omnia 
me exhibebam tibi. Frequenter aerumnas tuas 
atque molestias, meas faciebam; sudores labo- 
rum et inquietudines affligentium et oppressiones 
inimicorum tecum, tanquam sine te, ut amicus 
deflebam; quibuscunque modis poteram, honori 
tuo inter domesticos et circumforaneos solatium 
impendebam. Tu vero reddidisti vicem meritis, 
expulsionem, proscriptionem, exilium. A sacris 
aedibus perlongatus, in sacras aedes perveni. Pro 
expulsione mille amplexus et receptiones et sola- 

tio amicorum reperi. Exilium in patriam versum 
est. Sicut Achitofel, quum surrexit adversum 
David, sic cum complicibus tuis sine causa contra 
me insurrexisti. Sicut Doech Idomeus in Abi- 
melech sacerdotem Domini manum extendit sa- 
crilegam, ita pro ancipiti gladio non incruentam 
sustinui linguam tuam. Si crimen objicis sacri 
loci defensio, et fratrum fidelitas et tuitio, est ec- 
clesiae jura salva esse voluisse opprobrium meum, 
ct incommodum est honorem civibus detulisse, 
domesticis fidei in necessitatibus occurrisse, fra- 
tres Christi et proximos benigne excepisse hos- 
pitio et panibus, propositionibus pavisse in quoti- 
diana refectione populum Domini, improperium 
meum et contumelia est. Nec mirum si per se- 
quipedas Judae proditoris, mea facta sit proditio, 
quum et ipse suum prodiderit magistrum cujus 
me profiteor esse discipulum. In passione Do- 
mini mea incepta est passio, et cum ejusdem tra- 
ditione sub sacrati temporis hora eisdem diebus 
mea est facta traditio, et juste. Illius enim ves- 
tigiis inhaerere cupio et passionibus quotidie com- 
municare , cujus communico carni et sanguini. 
Haeccine est gratia, haeccine amicitia.quam amicus 

amico debet impendere? Verum est quod qui- 
dam sapiens ait : Non omnis qui amat amicus est, 
sed omnis amicus amat. Dicebas te amicum, sed 
animum fingebas subdolum. Non amabas sub- 
stantiam corporis mei, sed si quid extorquere 
posses peculii. Legimus quemdam, quum inter- 
rogaretur quid esset amicus, respondisse : Alter 

ego ut Seneca scripsit : Quidam 

ea quae amicis committenda sunt, obviis narrant. 
et in quaslibet aures quicquid illos urit exone- 
rant 

Utrumque enim vitium est et omni credere et 
nulli : haec Seneca 

Lyricus ille, qui pro amico precabatur, cujus 
anima iliius animae conglutinabatur, quo affectu. 
quanto ejus salutem optabat desiderio ! 

Serves (inquit) animie dimidium moae. 

Bene quidam sapiens 

dicit : Non agnoscitur in bonis amicus, et non 

absconditur in malis inimicus 

Boethius ait : Bonis omnibus pul- 

sus, existimatione fcedatus, ob beneficium suppli- 

20 



154 OSBERTl DE CLARA EPISTOL£. 

cium tuli. Sed breve putabo malum quod fine 
meliori terminabitur, et 

Flebile principium felix Fortuna sequetur. 

■ 

Ille qui omnium sapientium mentibus praesidet, 
Deus, scit me nunquam magistratum nisi ob com- 
munem populi Dei utilitatem voluisse ; et quum 
graves ingruere coepissent immitesque discordiae, 
pro personis et odiis, pro loco et tempore, cum 
constantia animi ad loca alia sitienter emigrasse. 
Nec dubites me habere illud in me, quod a quo- 
dam didici sapiente : Nullum (inquit) bonum ad- 
juvat habentem, nisi ad cujus amissionem prae- 
paratus est animus. Nullius autem rei felicior 
amissio est, quam quae desiderari amissa non po- 
test. Sic amisi profecto quod habui, ut me dolor 
inde non cruciet, nec rursus habendi studium aut 
voluntas invitet. In honore enim et gloria et 
gaudio maximo atque tripudio vita mea tota sub- 
sistit, et non ut plerique inter mortis metum et 
vitae tormentum miseri fluctuant; volunt vivere 
et mori nesciunt. Ego mihi jucundam vitam fa- 
cio, omnem pro illa sollicitudinem deponendo; 
non quod prsesto non sim pro Ghristo et in 

Christo mori, cui semper decrevi honesta vitar 
vivere. Platonis sententia est, omnem sapien- 
tium vitam meditationem esse mortis. Noli ergo 
sic de producenda vita cogitare, ut beatam vitam 
amittas. Scito autem quod non minori mors 
incrassatos et pingues invadit audacia quam ma- 
cilentos et tenues. Tantumdem metit filios re- 
gum ut pauperum; non plus parcit purpurae et 

bysso, quam sacco aut cilicio 

QuiddocetSeneca?Concordet, inquit, sermocum 
vita, etc 



EPISTOLAXX— Ad 



Lege litteras istas, carissime frater, fraterno ex 
corde profusas, etc 

Seneca : Qui ubique est, nusquam est ; et Flac- 
cus ille tuus : 

Nilimur in vetitum semper cupimusque negata. 

Multa tibi in hunc modum pos- 

sent argumenta suppetere, sed metam prolixitas 
excedit epistolae. Quid enim ago? Minervam 
doceo; in silvam ligna fero, et in mare aquas 
fundo Haec tibi tantisper idcirco 

scribere euravi, quia per nuntium tuum manda- 
veras te ulterius, ut sperabas, in hoc saeculo non 
visurum faciem meam, nisi ante transitum meum 
contingeret ut videres eam. 

EPiSTOLA XXI. — Ad Warinim decamm 

WlGORNlENSEM DE C0NGEPT10NE BEAT£ VlRGlNlS. 

Rogasti me, pater Warine, venerabilis decane 
Wigorniensis ecclesiae. ut aliquid scribendo tibi 
de conceptione beatissimae ac perpetuae Virginis 

Mariae deberem innuere, quod, etc 

Non potui igitur tuae reluctari, pater, postulationi, 
sed tuum exsecutus sum, ut decet, imperium, et 
sermonem tibi transmitto qualicunque vulgari lima 
minus decenter articifiali decore politum. Hoc- 
que fidentioribus animis opus arripio, quia referre 
consueveras quod de beata prius Anna scripse- 
ram multis in legendo placuisse fidelibus, et quod 
per nonnullas jam solenni veneratione dilfusus 
esset ecclesias ille tractatus 

EPISTOLA XXII. — Ad Jocundum priorem. 

Jocundo, priori in comparativo et qui primus in 
superlativo incedit, ille qui in positivo graditur 
et fuii et non est. 

Arridet tibi littera nostra, et ut ei clementer 
arrideas, inclamat — inclamat et ingeminat, ut re- 
memoreris quibus quosdam fortuna sublimat insi- 
gnibus, et quantis eosdem iterum lacessit injuriis. 

Hodie sors alicujus lamen- 

tanda apparuit, cujus beri cuncta vidimus gratiosa. 
Hodierna lux multos circumdat indigentes, quo- 
rum crastina propulsabit inopiam. Scripti remi- 
niscere : 

Nain lua res agitur, paries quum proximus ardel. 

In patria nostra, quam pro exi- 

lio mutavimus, aliquam a vobis speravimus con- 
solationem; et qui ad pedes philosophiae fueras 
enutritus, in illius laboribus obversatum, ejus- 
demque lacte potatum, piis debuisses auxiliis re- 
levasse et juvisse sufiragiis : hoc, inquam, vere 
speravimus 

EPISTOLA XXIII— Ad 

In veteri amico nova stipendia quaerere, et in 
senioribus antiquis investigare sapientiam, detrita 

est omnium materia saeculorum 

Legimus namque in Seneca : Benignus causam 
dandi excogitat 

EPISTOLAXXIV— Ad 

Te, dilecte, salutat epistola, dilecti et dilectoris 

charactere designata ubi in 

sinu paupertatis Christi mufti sequaces tua iterato 
informantur prudentia et sanctitate atque religione 
transmittuntur ad supera ; in quibus et me ipsum 
annumerare desiderarem, si incolatus exilii et 

proscriptio nostra cessaret Cae- 

terum, dilectissime, gratiaset gratias infinitas tuae 
paternae debemus excellentiae , quod ad locum 
incolatus nostri venire dignatus, parvitatem nos- 
tram voluisti invisere. Sed quia pro Judaeis 
quibusdam exactoribus, vetera a me quaedam 
debita exigentibus aberam, quae in necessitatibus 
et negotiis ecclesiae prius expenderam, ab hospita 
tellure frustratus tuo reversus es desiderio. Si 
aliquid in hac causa deliqui, tuae est pietatis igno- 

scere. Libros praeterea tibi optime conservatos 
remittimus, quos gratuita praestitos gratia ex tua 
nobilitate delegatos accepimus. Rogamus itaque 
nullum tantae paternitati generetur fastidium, 
quod pro tanti temporis retenti sunt intervallum. 
Liberatrix et salvatrix gratia Dei lucernam doc- 
trinae tuae, ita ut in sublime super candelabrum 
accendat excellentiae, ut videam oculis meis, ante- 
quam moriar, te in summo constitutum sacerdotis, 
sicut populum Christi sanguine redemptum verbo 
informare sapis et exemplo. Vale, dilecte, vale, 
et in aeternum vale. 

EPISTOLA XXV. — Ad 



Quod ultra terminum quem statuimus, sine 
certa veritate evagati sumus, non egit incuria, sed 
infirmitas. Nam ad privatam domus nostrae re-? 
diens mansionem, tam subita aegritudine sum 
depressus, ut nec tuam faciem videre ulterius nec 
salutem aliquando redituram sperarem. Conva- 
lescens igitur nunc et sospitate donatus, ad te 
tanquam ad unicum animae meae reclinatorium 
dirigo, pristinam redintegrare cupiens amicitiam ; 
et quem, ut deceret, obsequio non praeveni, mu- 

neribus et promissis, eleganter convenio. Ac- 
cipe itaque, dilectissime, quod tuum est, cum 
multiplici gratiarum actione; quippe, quia me et 
immensis honoratum, imo oneratum, ad propria 
remisisti donariis, et apud te detentum utriusque 
vitae deliciis uberius satiasti 

EPISTOLA XXVI. — Ad 



Copiosas tuae, pater, excellentiae grates referi- 
mus. quod aerumnas nostras pariter et sedasti et 
coftsolidasti defectus. In exilio enim quo ver- 
samur, nebulam calamitatis et fortunae claritatis 

tuae radiis illustrasti 

Ego igitur a senatus mei concilio, tanquam a na- 
talrs soli dulcedine. in paludis antiquae barbara 
cohabitatione, unam mihi consolationem et solam 

matrem philosophiam adhibui 

Inestimabile enim bonum est, ut ait Seneca, suum 
fieri. Et quia tali deditus otio, curis pene libe- 
rum et exoneratum pectus gerere consueveram. 
beatus eram. Sententia est praedicti viri : Otium 
sine litteris mors est et vivi hominis sepultura. 
Nunc itaque quibus privatis occupatus negotiis. 
intimae quietis amissione destituor, et novam de- 

flere sum coactus injuriam Maxima enim ea 

injuria est, de libertate in servitutem, de copia ad 

inopiam Iransitum facere Nihil 

cupio propter me, sed propter eos tantum qui in 

peregrinatione mea secuti sunt me 

Scriptor in dies inquirit mercedem, et quum sine 

stipendiis militare non valeant, debita extorquere 

stipendia non cessant. Haec sunt quae me gra- 

vant, quia quum debitoribus jura persolvere de- 

berem, nihil praeter solvendi reperio voluntatem. 

Institoriis utique non sum mercibus deditus, qui- 

bus pecunia copiosa acquiritur, nec saecularibus 

adeo quaestibus mea implicatur intentio, ut talenta 

in minutias contendam expendere Sola amico- 

rum subsidia, etc 

Calendis Septembribus profecturi sumus ad con- 

cilium, verum expensas requirit et labor itineris 

et communis participatio conviventium, ibi cum 

illo, per gratiam Dei, decernentes miscere sermo- 

nem cujus tibi germanus sanguis et mihi amicitiae 

concinnat vetustatem. Nihil enim quaero, sed 

apud amicum querirnoniam facio. Videat ergo 

Dominus, amicus consideret, potens intueatur, 

copiosus perpendat. quid servo. quid dilectori, 

21 

quid imbecilli, quid inopi conveniat et valeat. 
Cujusdam enim sapientis dictum legimus : Saepe 
quod datur exiguum est, quod sequitur ex eo 
magnum. 

EPISTOLA XXVII. — Ad 



Salus in exordio amico praemittitur , nullius 

characteris nota signata 

Unde Virgilius : 

Facilis descensus Averni, 
Noctes atque dies palet atri janua Ditis : 
Sed revocare gradum, superasque evadere ad auras. 
Hic labor, hoc opus est. 

Videas tu, bone frater, videant caeteri fratres 
mei, si cum filiis Jacob elevati estis super hunc 
falcatum currum supplantationis adversum me; 
si sine causa vestras laxastis habenas et superbiae 
et invidiae: et cum non meis meritis sed elec- 
tione vestra, communi mihi cura vestrarum regu- 
lariter attributa sit animarum, sine regula, sine 
ordine, sine justitia, proscriptum/venditum, ex- 
clusum, et a patria et a senatu fraterno et mo- 
nasterio elongatum, destinare in iEgyptum esti- 

matis ad jugum. Sed, nobis gratia, ^Egyptii per- 
solvunt tributum , 



EPISTOLA XXVIII. — Ad 

Obsequium Parthorum regibus debitum novo 
tibi hodie consecramus obsequio. Nova 

festivitas, novas tibi delicias Christo resurgente 

cumulavit Avunculus tuus egre- 

gius Domini sacerdos Anselmus 

Ne differas solenniter absque fastidio legere quod 
de tam solenni viro noviter contigit nos audiisse. 
Rogerus, ex Sumeriaco Normanniae oppido gene- 
rosis natalibus oriundus, vir inter Anglorum pro- 
ceres maximae erat auctoritatis et famae, utpote 
vir longaevus et tota saeculi honestate praeditus et 
rerum saecularium copiis copiose suffultus. Hic, 
quum nimium provectae fuisset aetatis in confes- 
sione verae fidei, viam universae carnis ingressus 
est et plenus dierum in senectute bona ad patres 
suos appositus. Conjux vero illius et filii, domini 
et patris sui intendentes, ex eo valde funebrem 
planctum devoto per omnia comitantur officio. 
Ad monasterium ergo juxta Savinnae fluvium, in 

provincia Glocestriae, situm defuncti corpus dela- 
tum est et sub patrocinio beatissimae Mariae sem- 
pef virginis solenniter et honorifice traditum 
sepulturae. Dies abbati fratribusque statuitur, ut 
tertia pars totius peculii pro defuncti remedio 
dividatur. Observent sollicite tempus ut veniant , 
materque et filii quo vocantur occurrant. Adfue- 
runt, qui pro hujus rei negotio deputati sunt fra- 
tres idonei, Dominus Rogerius, prior Theotresbe- 
riensis ecclesiae, et Antonius. Quumque omnia 
quae dividenda erant deducerentur ad medium, 
totam etiam supellectilem suam ad publicum pro- 
tulit, et tam vasa pretiosa quam caetera aeque 
ornamenta divisit. Nihil sibi voluit omnino re- 
linquere, quod sine parte defuncti deliberaret 
possidere, quum scyphus ecce residuus unus 
supererat, quem praedicti pontificis extitisse eadem 
mulier affirmabat. Eademque virago diligebat 
pateram ultra supellectilem quam possederat uni- 
versam. Sic illius in sancto viro fervebat devotio, 
sic amor ardere sentiebatur intrinsecus, ut cordis 
jucunditatem vultus profiteretur exterior. Ne- 
scio utrum sibi dono datum vas idem a sancto 
pontifice fuerit, aut a quoquam mutuum illud pro 

munere receperit beneficium. Undecunque sibi 
tantum advenerit, tanquam pretiosius auro possi- 
debat praetium, et argento elarius, ipsius in pectore 
rutilabat absconditum. Removere nituntur pa- 
teram fratres qui aderant. vel quia foeminam pro- 
bitatis pro devotione sancti viri hanc sciebant 
diligere, vel quia minus pretium quantum ad sub- 
stantiam saecularem pertinet videbatur continere. 
Noluit honesta mulier retinere proprium quodcum 
sponso proposuerat inter caetera dividendum. 
Aperto etiam iis propalavit alloquio quod sors 
defuncti viri si super pateram caderet, centum vel 
eo amplius solidis hanc si juberent redimere non 
tardaret. Tanti amoris in corde foeminae sanctus 
sacerdos Domini Anselmus obtinebat dulcedinem, 
ut in eodem vase probaret efficaciter diligenlis 
firmitatem. Tres e familiaribus fiunt partes su- 
pellectilibus, et calix in iis celebrior caeteris nume- 
ratur. Erat quidam inter eos qui adstabant ex 
monachorum societate laicus, Hugo de Digniaco 
nomine, qui et mihi ex longinquo tempore co- 
gnitus et in omni probitate et fideli servitio a 
multis fideliter est expertus. Hic beatae memo- 
riae Radulfo, Cantuariensis ecclesiaearchiepiscopo, 

familiariter aliquandiu ministravit, et post ejus 
obitum Saefrido nepoti suo diutius adhaesit. Iste. 
quum tantam fervere devotionem sentiret in foe- 
mina, voce palam omnibus clamavit excelsa : Ho- 
die, inquit, mulier, probitatis tuae in sancto viro 
apparebit devotio; hodie illius in te munificentia 
copiosis beneficiis redundabit. Fidem tuam, quae 
erga illum hactenus tantopere efferbuit tanti amo- 
ris. hodie privilegio non privabit; hodie experi- 
mento cognosces verbum Domini, quia omnia 
possibilia sunt credenti. Crede hodie quod optas 
adveniet et voti tui nulla dilatio intercedet. Sor- 
tibus distractis, accitur extraneus, praesentis ne- 
gotii tunc ignarus. Miltit in incerto manum et 
retrahit et suam unicuique sortem apponit, quum 
mulier honesta sursum respiceret, et Dei mise- 
ricordiam corde potius quam labiis inclamaret. 
Scyphus sancti pontiticis ejus parti ascribitur, cu- 
jus tanta devotio fervere videbatur. Conclamant 
omnes Domino laudem et gloriam, et sancti viri 
cum lacrimis laudant praerogativam ; lacrimae 
etiam, ex quorundam oculis prorumpentes, testan- 
tur obortam in illorum cordibus ex devotione 
laetitiam. Domina vero Christina, cui hoc in mu- 

nere pro fide ferventi miseratio divina contulerat, 
gratias agens Deo sanctoque viro Domini laudes 
Anselmo, thesaurum specialiter sibi dilectum utra- 
que manu reportat; imprimit oscula vasi quod 
diligit, et tanquam pretiosas viri Dei reliquias dili- 
genter recondit 

EPISTOLA XXIX. — Ad CecIliam. 

Osbertus de Clara, servus ecclesice Dei insignitus 
charactere Jesu Christi, Cecilice nepti suce di- 
lectissimce , inter filias Hierusalem ad beata* 
visionis Dei pertingere contemplationem. 

Memento, filia Sion, quod sponsus ille cceles- 

tis, etc Ora igitur auctorem vitae 

Christum, ut castimoniae tuae custodem deputet 

beatum martyrem Laurentium, etc 

Accidit in quadam ejus ecclesia Romae res mira 
et nostris temporibus de aliis sanctis inaudita, 
quam diligenti sollicitudinementis tuaestudiisopor- 
tet ut imprimas, et hanc communicare virginitatis 
tuae concivibus non omittas. jEdituus namque 
nimis tardaverat, aliqua nocte, ad sacras vigilias 
fratres excitare. suoque vigilans jacebat in cubi- 

culo. nescio quid operiens illo temporis intervallo, 
quum repente conspicit totam fulgore corusco 
radiare basilicam et per orientalem aedis almae 
fenestram, e regione mensae Dominicae, praeclaram 
Regis introire personam, quem candidatus Ephe- 
borum comitabatur exercitus, eratque infinita 
gloriosae illius multitudinis copia, purpura et jas- 
pide, byssoque ac sindone ab omni parte auro 
circumtecta. Heros vero insignis septigera prae- 
minebat dignitate prse caeteris, quem gloria inef- 
fabili coronabat diademate et elegantia decorabat * 
immarcescibili juventute. Quem quum ingre- 
dientem secretarius ille contemplaretur stupefac- 
tus, tantaeque novitatis gloriam mirareturinsolitam, 
ccelestis hierarcha pavidum praevenit, alloquens- 
que ambiguum hac ratione convenit : Quid, 
inquit, tam longa in sacris detentus es mora vigi- 
liis? Cur tibi in nocturnis non inservit cura 
major excubiis? Jam, inquit, illa celebris hora 
praeteriit, qua tinnientibus cymbalis a somno de- 
sidiae excitandi fratres fuerant a nocturna recrea- 
tione Quumque pavefactus et stupidus ad vocem 
ejus et aspectum haesitaret aedituus, iterum per- 
sona spectabilis alloquitur hominem. toto corde 

et animo tanti viri sermonibus inhiantem : Ad 
visionem gloriae meae quae tibi praesens est, noli 
expavescere, quia non huc veni ut tibi timorem 
incutiam Haesitas fortasse quis sit qui tecum 
loquitur, etc. Ego sum sanctus mar- 

tyr Dei Laurentius, cujus titulis praesens conse- 
crata est basilica, etc. Surge itaque 

et excita fratres ad nocturna solennia, etc. 

. Et haec dicens, sanctus Dei martyr 
Laurentius eodem tramite quo venit, mira Dei 
virtute recessit, quod sublevatus a terra, visus 
est in aere firmiter incedere et per mensam Do- 
minicam, secus eucharistiam corporis Christi per- 
transire 

EPISTOLA XXX. — Ad Margaritam. 

Osbertus de Clara, factus in peregrinatione gra- 

tia Dei novus evangelista Jesu Christi, dilec- 

tissimce nepti suce Margaritce, sanctimoniali 

virgini Deo dicatce, claritate virtutum et lam- 

pade bonorum operum ita splendescere, ut in 

corona Regis ceterni inter rutilosos lapides valeat 

coruscare. 

Labor Romani itineris. qui mentem meam 

22 

occupavit curis diversis, pariter et causis manum 
meam invitat ut debeam a scribendo retrahere, 
et resarciendis peris comitum meorum et baculis 
novam studiosius operam dare. Sed pura et 
nitida devotionis tuae vigilantiae hortatur ut vel 
breviteraliquidtecumcolloquendo edisseram, etc. 



EPISTOLA XXXI. — Ad 

Pretiosis regiae nativitatis tuae, vir illustris, 
resplcndentibus radiis, spem nobis infundit tua 
promissio certae consolationis. Dilige 

diligentes te, et, etc 

Custodi igitur et protege me eo honore, pariter 
et amore, quo id promereri desidero et quo 
legitima olim servitute promeruisse non diffido. 
Si me venerationi habueris, honor tuus erit et 
gloria, et te magis propter me tota venerabitur 
Anglorum ecclesia. 

EPISTOLA XXXII. — Ad Clarembaldum. 

Salutem tibi desideriorum meorum diligentis 
dextera diligit (sir), quem te diligere serena facies 
et jucunda vultus ostendit. ... 

Vale, clarissime Clarembalde, imo, mi Clare valde, 
et Nazaraeos qui tecum in Nazareth conversantur 
nostra de parte salvere jube 

EPISTOLA XXXIII. — Ad Gaufridum 

S. ALBANI PATRIBUS PRjELATUM. 

Reverentice titulis et cultibus solenniter honestatis 
insignito venerabili Domino et patri Gaufrido, 
Albani patribus meritis et sanctitate prcelato, 
Osbertus de Clara, suce dileetorjustitice et cemu- 
lator fidei et doctrince, sic ccelestis sapientice 
canis albescere ut vitce senectus immaculatce 
eum inter lilia Paradisi valeat collocare. 

Ni>vae cultor mansionis et hospes, exercendis 
jugeribus otium praebeo, qui litteris vacare con- 
suevi, studii coelestis deditus incremento; et 
quem formosa Rachel inter brachia sua consuevit 
astringere, nunc lippientis Liae fcecunditati in filio- 
rum procreatione cogor laborare, quique cum 
Maria aliquando consueveram vacare silentio, 
modo cum Martha satago sollicitus et frequens 
in ministerio. Erga plurima crescit assidue tur- 
batio mea; et dum filiorum nostrorum in Christo 

gemebundus in ordine suspiro penuriam , prae 
dolore languentis animra carnem sentio vehemen- 
ter attenuatam. Sic humiles casas mihi com- 
missas ingressa est mea simplicitas, ut cum omni 
bonorum copia easdem sperarem temporaliter 
affluere, totius humanae substantiae reique fami- 
liaris videantur indigentiam sustinere. Unde 
et ad majestatem tuam recurrit, quod inferius 
sequitur, ut de liberalitatis tuae beneficiis nostra 
familia gratuletur : 

Parva mihi coramissa domus carethis eleraentis ; 
Est humana quibus natura fruens elementis. 
Frugibus in terram pro consuetudine jaclis. 
Deficit alma Ceres et pressi copia lactis ; 
Neccaro nec piscis apponitur intus edenti, 
Sed potus calicis est solo pane bibenti : • 

Sic destructa fiuit rerum possessio quzeque, 
Harum possessor res ut non spargeret aeque. 
Ergo decet sapiasquod sentit inops et egenus. 
Utnos respicias pietatis munere plenus. 
Huc appone manum, pater inclyte, dux aniraarum, 
Sisque per Albanum rerum solidalor eai-um. 
Magnificis clarus titulis prior est Ademarus, 
Ingenuus natus, virtutum dote beatus, 
Rhetor civilis, morum gravitale seuilis, 
Vilae forma bonae, praestans iri religione, 
Militat aetheriis sublimis in orbe tropaeis, 
Et dux in castris lucrum gregis inserit aslris, 

Ingrediturque vias quas esl ingressus Helias, 
Cui virtute Dei famulatur opus Helisaei. 
Huic me commendo, mea sit tutela tuendo. 
Martyr Pancratius decus est et gloria cujus 
Vincit religio, vincit quia cardo Britannus, 
In Ghristi gladio Jubilaeusquum redit annus. 
Frons libertatis rebus patet ecclesiarum, 
Munere primalus quum jus renovatur earum. 
Quam fesliva dies nostro resplenduil aevo, 
Quum sacra progenies mundalur schismate saevo! 

EPISTOLA XXXIV. — Ad patres ecclesije 

Eliensis. 

Excellentissimi senatus Eliensis ecclesice ingenuis 
patribus, municipii Clarensis indigena consc- 
nator capitolii eorum, Osbertus. 

Splendor beatae et gloriosae virginis Eldridae, 
quae per diversas partes orbis diversis fulgurat 
virtutibus et signis, novam vobis spiritualis tri- 
pudii repraesentat laetitiam, et gloriam suamma- 
gnificat solennibus radiis mundo declaratam. Res 
est in propatulo, relatu digna pretioso, quapi 
mihi vir auctoritatis et gratiae dominus Osbertus 
retulit, prior Daventrensis ecclesiae, cujus vita 
egregia virtutis forma, praeminet in domo Domini 
et religiosa conversatio exemplar est fidelibus ad 

coelestia suspirandi; monachus namque Clunia- 
censis idem est a diebus antiquis, et primo Cano- 
nicus in Brommiensis campi fulsit ecclesia, in 
cujus confinio contigit historiae sublimitas vestra 
conventibus memoriter retinenda; diuturnoque 
praeterea tempore eleemosy nam dividens in sanctae 
Virginis Milbergae sobria congregatione clerico- 
rum, multitudinem ex fragipentis seniorum re- 
creare consuevit, quorum pars quaedam reli- 
giosa hujus relationis testis existit. Consortes 
autem eorum facti sunt in itinere, quibus gloriam 
beatae Virginis dignatus est Dominus de supernis 
revelare. In provincia Merciorum lignea anti- 
quitus fabricata est ecclesia, quae a beato Anna 
Orientalium Anglorum rege dicitur olim fuisse 
constructa. Hic carnalis genitor Etheldridae glo- 
riosae virginis extitit, praedictamque in transitu 
basilicam fundavit. Fines enim regni sui quo- 
rundam desiderio excesserat amicorum, ut eos 
djilci cognationis affectu familiarius inviseret, et 
sui praesentia partes occiduas aliquanto tempore 
satiaret.\ ln reditu vero construxit haric aedem, 
coelestibus postea miraculis redundantem, quae in 
Britonum confinio et Anglorum posita, nomen a 

beata virgine obiinuit Aedeldria. Ejus namque 
adhuc hodie ecclesia dicitur et in eadem ad hono- 
rem Dei ipsa a (idelibus invocatur. Quum vero 
familia cujusdam memorandi militis, Herberti vide- 
licet de Furcis, per hujus loca diverteret campes- 
tria, ut de una mansione ad aliam deberet man- 
sionem militis tendere, quaedam matrona quae 
liberos ejus educare consueverat, orandi gratia 
voluit introire. Gonsodalibus autem suis per- 
suadere non potuit ut quisquam ad orationis do- 
mum secum vellet procedere, et sanctae devotionis 
in ara mentis Domino vitulos immolare. Ipsa 
tandem, tacta Spiritus Sancti gratia, propriumque 
complere gestiens desiderium, ingreditur ut totam 
se mactet holocaustum. Illapsa intra ostium 
foemina, repressit cito vestigium; hinc enim terror 
illam percusserat mirabilis, et inde confortabat 
visio coelestis. Considerat namque ante altare 
virginem orationi incumbere praecellentem, cu- 
jus tam venusta erat species et tam decora pulchri- 
tudo, quod humano explicari non posset eloquio. 
Quae manu altera praeferebat psalterium et cereum , 
altera gestabat accensum. Sic, cum talibus instru- 
mentis inservit virgo orationibus sacris, mulier 

ad eam propius accedit, et de nota vocabili dili- 
genter inquirit : QuaB es, inquit, domina glo- 
riosa? qualis es et unde tanto splendore conspi- 
cua? Edicito mihi, pro Christo, celebre nomen 
tuum, quia tam venustum et insignem conspicio 
vultum tuum. Cui virgo splendida responsum 
reddidit, eamque affabili dulcedine mulcere non 
tardavit : Quandoquidem mihi amorem Dei re- 
memorari satagis et per eum nominis mei notitiam 
inquiris, Edeldria virgo sacra nomen meum dici- 
tur, cujus virginitatis integritas coelesti sponso 
copulatur. Quod vero tibi Deus dignatus est 
ostendere, nemini studeas revelare. His dictis, 
heros generosa conticuit, et foemina, quamdiu 
voluit, oravit. Orabat virgo, excubans ante aram 
in sacrario; orabat prostrata extra chorum mulier 
in ecclesiae pavimento; sed, sive pavimentum sit, 
sive solum devotae sibi ministrabat orationis arca- 
num, quamdiu in ecclesia mulier fuit, ccelestem 
personam vidit ; quando vero exiit , eam interius 
dereliquit. Rediensque ad consortes qui prae- 
stolabantur in itinere, quod erat viae reliquum. 
hortatur maturare. Ascensis autem equis et suc- 
cincte expeditis, audiunt repente ex ecclesia cce- 

lestes resonare concentus in aere, et supernum 
melos angelicis vocibus solenniter insonare. Quid 
hoc, inquiunt, est quod audimus? Quae est tanta 
dulcedo, quam auribus haurire non consuevimus? 
Aliqua suavitas supernae miscetur harmoniae, quo- 
niam Deus fortasse nostris dignatus est mentibus 
revelare. Tunc, altrix militaris matrona prolis : 
0, inquit, miseri et infelices, 6 infausti et de- 
sides, vos per incuriam vestram atque inertiam 
cernere noluistis mirabilia Domini, quae mihi 
per ejus gratiam contigit in ecclesiola paulo ante 
speculari. Vidi nempe in illa beatam Etheldri- 
dam insignem virginem coelestibus radiis ineffa- 
bilis pulchritudinis, cujus psalterium et ardentem 
cereum intuitu tantae gloriae contemplaris gratulor 
insignita. Eo autem ccelestium fistulae reboant 
organorum, quo densa per eum redundare solet 
copia miraculorum. Qui tristes et moesti supra 
modum effecti, ad aedem redire deliberant prae- 
dictam, si forte beatae virginis faciem speculari 
liceat gloriosam: ad basilicam vero gressu prae- 
pete procurrentes, coelestis adyti non meruerunt 
oraculum, nec coelestium haurire dulcedinem me- 
ruerunt Angelorum. Ita sublatum est iis omni 

25 

ex parte quod cupierant, nec gloriam Dei intro 
conspicere, nec hymnis ultra meruerunt Angelicis 
interesse. Expeditis item jumentis, iter arripiunt, 
et quum longius aliquantulum progressi essent 
ab ecclesia, melos cceleste denuo concipiunt in 
via; eodemque modo quo prius secundo redeunt, 
et quanto propius ad ecclesiam erat accessio, 
tanto major superni concentus sentiebatur dimi- 
nutio. Suo autem frustrati revertuntur desiderio, 
quum paululum progressi coelesti tertio refove- 
rentur dulcedine, et mirantur exaudita vocis An- 
gelicae suavitate ; redeuntesque properant ad locum 
quo melos resonabat in aere supernum, amplio- 
remque tonorum sperantes concordiam, provin- 
ciam percipiunt nectarea dulcedine vacuatam. In- 
telligentes vero Deum suo crudeliter exacerbatum 
esse peccato , deflent humiliter cordis amaritudinem , 
quia divinam miseri offenderant pietatem. Et quid 
amplius ; usque ad densam pene noctem consumpse- 
runt diem , euntesque ac redeuntes organorum amit- 
tebant harmoniam ccelestium, nec lumen iis infulsit 
diu desideratum. Pergunt itaque quo eos iter vo- 
cat ad hospitium, et mirabilem sacrae virginisEthel- 
driae praedicant apud Deum gratiam meritorum. 

* 

Venerabilis Osbertus, prior Daventrensis ec- 
clesiae, quum adhuc eleemosynam divideret pau- 
peribus sanctae Milburgae virginis, hoc ex eorum 
ore veraciter didicit, quibus id Deus audire 
parum annuit, parumque negavit; quorum tes- 
timonio fidem faciebant lacrimae et longa suspiria 
de profundo carnis altius revocata. De eorum 
namque fide vir non diffidebat egregius, quos et 
in cella paupertatis Christi frequentius ante refe- 
cerat, et de relatione veridica non dubitabat. 

EPISTOLA XXXV.— Ad Idam. 

Osbertus, Deimisericordiain Westmonasterii dic- 
tus prior ecclesice, Idce dilectissimce sibi in 
Christo fHice, adamplexus sponsi ccelestis attin- 
gere et regince inter flias Sion a dexteris ejus 
coronatce regnare. 

Cogit me sanctum desiderium tuum, generosa 
progenies, ut tibi vel breviter aliquid scribam, 

unde religiosi, etc De ducibus 

namque et consulibus carnis trahens originem, 
terrenis praetulisti deliciis regis aeterni nobilita- 
tem 

Ora ut ante vultum ejus te videam in gloria, 
quum ab eo fueris aeterno splendore glorificata. 
Ibi enim non vocaberis Ida, sed viventis Dei filia 
gloriosa ; ibi non diceris neptis reginae Adelidis, 
quae cunctis terrarum reginis longe pretiosior et 

nobilior apparebis 

in saecula saeculorum ! 

EPISTOLA XXXVI. — Ad Silvestrum 

Cantariensem. 

Silvestro, collegce quondam in itinere Romano, 
nunc autem Domino et patri suo serenissimo, 
venerabili videlicet Camtuariensis ccenobii prce- 
lato, virtutum operibus splendido, Osbertus de 
Clara, re familiari nequaquam amplis posses- 
sionibus locuples, ceternce civitatis Dei charitate 
superos cocequare cives. 

De nominis tui vocabulo , vir illustrissime , 
pauca quaedam praelibare cupio, ut quod bonum 
est, inde mihi tua gratia vertatur incommodum, 
et quod ab utilitate dissentit, meis nequaquam 
usibus vergat in detrimentum. In silva namque 
nonnunquam ligna reperiuntur fructifera, quae et 

nuces pariunt et mala granata 

Praeesse me parvulae domus familiae coegit obe- 
dientia, quae ante reformatam pacem in transacto 
praesentis anni tempore, per circumcingentia nos 
quinque castella est pene destructa. Panem tan- 
tum adhuc, Deo gratias, habemus et potum; sed 
ad caetera quae restant victualia nullum nobis 
suppeditat in necessitate subsidium. Idcirco de 
liberalitatis tuae virgulto fructum aliquem postulo, 
qui me a domesticae necessitudinis expediat de- 
trimento 

EPISTOLA XXXVII. — Ad seniores 
Westmonasterienses. 

Conversationis egregice senioribus in coenobio 
Westmonasteriensi cadorum Dornino militan- 
tibus, conservus eorum et in Christo confrater 
Osbertus de Clara, magni consilii Angelum 
semper in suis habere consiliis ducem et prin- 
cipem, ut ab eo doceantur viam mandatorum 
Dei cognoscere et tenere verijudicii cum discre- 
tione veritatem. 

Delatae sunt ad nos usque ex auctoritate vestra 

quaedam famlliares litterae, in quarum serie intel- 
lexi, quod salutem nostram et honorem cui prae- 
sidem ecclesiae diligitis, dum nos, ne agamus illi- 
cita, fraterna charitate castigatis. Magna nobis 
auctoritate, qua majore non potestis, ne quendam 
ex ordine Cisternensi suscipiamus, interdicitis, et 
ne hoc ullatenus fiat, super amorem et obedien- 
tiam quae Deo et vobis debemus, constanter inhi- 
betis. Sed, salva tanti conventus reverentia, plus 
justo in fratres vestros voluistis excedere, qui non 
fuerantarguendi, dum opus quod iis objicitur illici- 
tum, nequaquam unius verbi principio studuerunt 
maturare. Qua de re, vehementer admiramur 
unde penes vos tam dolosae fraudis chaos emer- 
sit, magisque mirandum, quod nos adeo debuistis 
insulsos et irrationabiles credere, ut contra sanctae 
canonem regulae infausta praesumptione deberemus 
aliquid usurpare. In mentem nobis non venit ab 
ecclesiae unitate dissidere, nec vobis inconsultis, 
etiam si maxima inde proveniret utilitas, quicquam 
novitatis arripere. Contra jus autem et fas nulli 
religionis tribueremus habitum, quia sine abbatis 
potestate tale quid agere non est aliquatenus 
nobis permissum. Sed negare nec audeo pror- 

sus, nec volo nec debeo, fratrem quendam hones- 
tatis egregiae, nepotem videlicet Roberti filii Noelis, 
ad nos aliquotiesadvenisse, qui nobis multoties in 
hominum nostrorum et pecudum captione, dum 
spiritus furoris debaccharetur , in patria fidelis 
amicus adstitit, et frequenter, cum etiam sui peri- 
culo, quae fuerant ablata non sirie gravi sudore 
perquisivit. Quum in Hispania vel in Hibernia 
pro amore consanguineo , si illum inter gentes 
exteras cernerem, eadem tanquam mihimetipsi 
pro tempore bona cumularem. Huic itaque nec 
novum superaddere intendimus habitum, quodque 
credere non debetis, haud certamus auferre diu- 
tius usitatum. De illo nescio nisi quod nobis 
retulit, quod sine litteris abbatis sui commendc- 
titiis et licentia regulari nihil novum attentabit. 
De caetero notum est vobis quod, salva sancti pa- 
tris Benedicti regula, licet cunctis qui aliquibus in 
ecclesiisDei dignitatibus praeeminent, et religionis 
viros, sicut praedictum est, gradientes suscipere, 
et qui sibi consanguinitate juncti sunt, in fratrem 
misericordia familiarius caeteris extraneis, quan- 
tum sibi placuerit, retinere. Nolite itaque, sicut 
dicit Apostolus, omni spiritui credere, per quod a 

via veritatis et justo judicio multi frequenter con- 
sueverunt deviare. Valeant domini et seniores 
mei dilectissimi ! 

EPISTOLA XXXVIII. — Ad Theobaldim 

Cantuariensem. 

Sanctissimo patri et serenissimo Cantuariensis 
ecclesice pontifici et totius Britannice primati, 
venerabili Domino suo apostolicce sedis legato 
Dei gratia Theobaldo, Osbertus de Clara, filio- 
rum suorum ultimus, gloriam quam suis fide- 
libus pollicetur Deus. 

Merito te tantum ac talem veneretur omnis 
mundus Domini sacerdotem, cujus fortitudine et 
prudentia ad formam pacis regni desolatio rediit, 
cujusque temperantia copulata justitise tyrannos 
rapinis pauperum haud inglorios absque sanguinis 
effusione dispersit. De radiis namque tuae vide- 
tur oriri claritatis, quod suis Seneca dicit in pro- 
verbiis : Bona fama in tenebris proprium splen- 
dorem habet. In caligine vero naufragantis hujus 
vitse sic in te superni luminis fulgor supereminet, 
ut universas partes mundi jubar sanctissimae opi- 



OSRERTI DE CLARA EPISTOLjE 485 

nionis illustret. Gloria in excelsis Deo qui hanc 

tibi contulitsua ineffabilicharitate. paterorthodoxe, 
victoriam, ut per te faceret pravorum corruere mu- 
nicipia, qui ex destructione gloriari consueverant 
aliena . Mutos circumquaque conspicimus pedites 
incedere, qui de equorum fuerant superbia cur- 
sorum et feritate tumescentes; et quos arma 
decoraverant persaepe victricia, nunc innixi palis 
sustentantur aut baculis, ostiatimque mendicant a 
pauperibus etiam villicis stipem diurnae refectio- 
nis. Ampullas et verba non projiciunt sesqui- 
pedalia, sed modo cujus respuebant nomen atten*- 
dere, timore coacti nequaquam videntur ignorare. 
Arvum antiqua delitescit injuria, dum de pharetris 
sagittae non exeunt, quae strages in populo facere 
consuerunt. Intelligimus ergo quia, propitiante 
Deo, hanc te sapientiam ut pax in regno fieret 
angelus ille edocuit, qui in nocte nativitatis Domi- 
nicae cum multitudine coelestis militiae pacem ho- 
minibus bonae voluntatis nuntiavit. Quod Roma 
dum accendit augmentum tibi apostolicae legatio- 
nis attribuit, ut per Eboracensem provinciam et 
Scotiae regnum tantae paternitatis exerceat impe- 
rium et insulas adusque penetrat Orchadarum. 

524 

Eapropter deceret ut pro tam expedita sancta 
operis tui hierarchia, arcuum tibi triumphalium 
erigeretur fabrica, in quibus futuris intimaretur 
generationibus quam desiderata populo suo bona 
tuis per te temporibus operatus sit Deus. In 
descgnsu vero montis Tarpeii fabricae triumphalis 
machinam diligentfcr inspexi, quam post destruc- 
tionem urbis Hierosolymae Tito Vespasiano, ejus 
victoriam saeculis omnibus propalantes, erexerunt 
Romani ; quod et tibi juste tota deberet Britannia 
facere et pretiosiore satis excellentia studium 
vigilanter, si ad hoc sufficeret, adhibere . 



EPISTOLA XXXIX. — Ad. 



Diu est, virgo sacra, summo regi gloriae ccelibe 
matrimonio copulata, quod tibi me scripturum 
aliquod spopondi commonitorium, unde tuus ac- 
cenderetur animus ad appetenda ccelestium solen- 
nia nuptiarum. Inter illustres enim foeminas 
natalium splendoribus radias, sed fulgoribus vir- 
tutum multo serenius jam coruscas. Ex utroque 
latere, multae castis moribus tuis suppeditantur 

gratiae, quibus et Agno, virginum sponso, dilecta 
cognosceris, et cara haud mediocriter supernis 
civibus approbaris. Homines praeterea sancti 
optant in mundo tuae sanctitatis familiaritate per- 
frui, et orationibus sacris ad amorem superni prin- 
cipis ferventius accendi. Profiteor etiam me prae 
caeteris, ut aestimo, tuse specialius virginitatis 
innodatum obsequiis, tuaeque singularius vinculis 
adstrictum solidse in Gbristo dilectionis, insignis 
Domina et specialis in Ghristo gloria mea, Matildis 
de Darenta. Illum sibi locum in anima mea ex- 
cellentius vindicat, quem pulchrior et celebrior 
radiu& supernae claritatis nitidius illustrat. Scio 
enim quod usu quotidiano ejus apud superos ver- 
satur intentio, et licet in corpore cum sanctis apud 
Mellingas conversetur virginibus, est spiritualis 
ejus conversatio cum illa sanctissima virgine de 

qua natus prodiit Homo Deus 

Quum autem scriptum est 

Nuuiero Deus impare gaudet, 

disce castitatis excellentiam septiformi Spiritus 

Sancti gratia, etc, etc 

Nec intellexerant ex scripta lege quod Pythago- 
ras protulerat, naturalis legis scientia dictante : 

Non vestes esse sed pudicitiam ornamenta matro- 

narum 

Inhabitabiles autem sunt Ioci, in quibus gryphes 
hujus mundi custodiunt lapidem qualis aquilarum 
praeferunt similitudinem et corpore ac pedibus 
instaurant leonem. Veniunt in pugnam contra 
eos monoculi quidam, Arimaspi nomine, qui ocu- 
lum quem habent gestant in fronte ; Smaragdum 
gryphibus auferunt per violentiam, bonam existi- 

mantes hujuscemodi rapinam 

His duodecim lapidibus status civitatis Dei in 
supernis mysterialiter est fabricatus, dignitatisque 
murorum et fundamenta tanta claritate radiant, 
quanta sanctorum merita ex eorum actionibus 
decorata coruscant. Hi sunt lapides vivi, quibus 
muri Hierusalem aedificantur, et de quibus scrip- 
tum est : Quoniam placuerunt servis tuis Iapides 
ejus, quoniam omnibus Deum timentibus mysticas 
pretiosorum adeo delectabilis est claritas lapidum, 
quod in illorum contemplatione speculativa semper 
prsesens imminet aeterna glorificatio sanctorum. 
Plateae hujus civitatis aurum sunt mundum, quia 
charitate plenae sunt et sapientia, neque eas ma- 
cula criminis inficit ulla. 

EPISTOLA XL. — Adelidem, abbatissam 
Berthangensem, de armatura gastitatis. 

Incipit epistola Osberti de Clara, ad Dominam 
Adelidem, Berthangensis ccenobii abbatissam 
venerabilem, de armatura castitatis. 

ACTIO GRATIARUM PRO PERCEPTORUM GRATIA 

BENEFICIORUM. 

Inter illmtres et coelibes virginalis glorice dotes 
serenissimce Domince suce Adelidi, sincero ut 
creditur Spiritus Sancti consilio, sacris virgi- 
nibus prcesidenti, egregice Dei gratia virgini 
matri in Berthingensis congregatione coenobii, 
Osbertus de Clara, amator virginece in Christo 
pudicitice cemulatorque ejus sanctimonice in 
choro virginum ccelesti, a Christo coronari 
laurea, et candidce virginitatis incorruptibili 
ditescere palma. 

Apponanturcum gratia et salute recentes hodie 
tibi deliciae, ad quas, foemina virtutis, ne formides 
manus extendere, quia nos hesterna solidasti re- 
fectione, refecisti mentem non ventrem, nec 
eduliis , sed obsequiis oneratum remisisti. Et 

idcirco, Domina mea, comparasti tibi militem non 
inutilem, et amicum infatigabilem non aere sed 
amore redemisti. Quanquam et dextera mea 
tuis sit cumulata muneribus, et praetio largitatis 
tuae et donativo resplendeat 

SPECULUM VIRGINITATIS IN BEATA CeCILIA. 

Clarissima virgo, imo generosa virago, beata 
Cecilia, quot fructus Domino dicitur peperisse, 
candida cujus virginitas rosea decoratur passione 
byssus et purpura indumentum ejus, quia carnem 
suam virgo sine macula integram conservavit, 
eandemque sanguine suo purpureo Angelorum 
regi et Domino dedicavit ! Quia igitur pontificale 
non fcemineum in sancta praedicatione gessit offi- 
cium, inter summos ecclesiae Romanae pontifices, 
donante Domino, sortita est sepulcrum. Nulla 
ante illam foemina hujus praerogativae dignitatem 
obtinuit, neque post illam obtinebit ulterius. 
Legisti de illa quomodo sub deauratis carnem 
suam silicio trivit induviis, quomodo in corde can- 
tabat Dominocantantibus organis, quam familiarem 
Angelum sanctum habuerit, quomodo pauperes 
Christi benedictionibus suis in via Appia susten- 

taverit, quomodo sponsum suum Valerianum cum 
Tiburtio fratre suo convertit ad fidem, quam vi- 
rilis animi constantia evangelicam intonabat veri- 
tatem. Legisti etiam quanto superni amoris 
ardore beatum pontificem diligebat Urbanum, 
cujus vultum fratribus ostendit angelicum, et quos 
Christo lucrari poterat, per eum baptizatos trans- 
mittebat ad coelum. Haec sunt praedicanda insi- 
gniter illius admirabilis fceminae opera, quae foemi- 
neam mentem non spirant, sed virilem constantiam 
in illius redoleant libertate. Idcirco utique et 
tota supra foeminam est, et per eam edoctus rui- 
nam sexus potest vitare foemineus. Hoc te 
instruere sacra scriptura fceminae virtutis exempla 
non desinit, ut cum sanctis viris familiarem et 
religiosam parias amicitiam, sicut cum beato papa 
Urbano virginem peperisse legis gloriosam. 

De incorrupta virginitatis gloria fer beatam 
Etheldredam sacris virginibus exemplificata. 

Plurima large satis ad manum habemus exem- 
pla, quae, si repeterentur per singula, non epistola, 
sed prolixa volumina cuderentur. Tamen silere 
tibi nec audeo nec debeo quomodo beatissima 

Etheldreda, incomparabilis virgo. in fornace Ba- 
bylonis rore Sancti Spiritus irrigata, torrentis 
ignis non sensit incendium, quia flammantem car- 
nis horrebat incestum. Nunquam auditum est 
de fcemina quod haec foemina experta est in 
seipsa. Primo enim, desponsata viro, innuba 
permansit et virgo; data in conjugium terreno 
principi, nupsit intemerata Angelorum regi. Ino- 
pinata enim morte vir ille praeventus, intactam et 
immaculatam dereliquit quam sibi castus amor 
Christi, impolluto matrimonio copulavit. Regi 
deinde praepotenti sacramento conjungitur, sed 
nuptiarum usus carnaliter non expletur. Per 
annos duodecim ei ministravit, sed virginitatis 
fructum non perdidit. Exterior species circum- 
ferebat reginam. sed interea devotio humilem Deo 
exhibebat ancillam. Intuere igitur, filia Dei, 
quot cruces tam diuturno tempore pertulit, quot 
sibi taedia sponsus ille suus ingessit. Quum ille 
appeteret conjugem, et illa abdicaret voluptatem, 
quos conflictus, quanta sustinuit gloriosa virgo 
certamina! Quod majus in carne potest esse 
martyrium, quam abstinentia inter spinas delicia- 
rum? Evasit tamen, evasit illibata de saeculo et 

sacrificium suae virginitatis flammeo velata insi- 
gnivit Deo; ubi magna praecessit pugna. major 
successit victoria pugnanti. Quod utique decus 
hodieque in carne sua Christus ostendit, quae 
dormienti similis in sepulcro marmoreo tota inte- 
gra requiescit. 

ReCORDATIO BENEPICIORUM SANCT^E VIRGIMS EtHELDREDjE 
ET QUOD AD REGEM PROFECTURUS HENRICUM DEBEBAT 
TRANSFRETARE. 

Haec est Domina mea , haec est regina mea , 
quae me advenam et peregrinum excepit hospitio, 
ac utriusque vitae pane refecit, et circumdedit 
vestimento. In baculo meo iterum transibo Jor- 
danem, sed tanta interventrice apud Deum pro 
nobis suffragante, spero me cum turmis ad pa- 
triam meae redire nativitatis. Ad sepulcrum ejus 
devotus accessi, solennes excubias humiliter ce- 
lebravi, genua ante eam saepius flexi, pavimen- 
tum quo decumbebam lacrimis irrigavi, abeundi 
licentiam fle # ns et ejulans postulavi: Credo quod 
ejus meritis per aequorea fcalvabor discrimina. et 
gratia principis mihi in terra favebi t aliena . Quem- 

25 

admodum in illa posita est opes mea, et cx ea 
pendet expectatio mea; ita est et erit fiducia mea, 
ut ipsa sit dux et consolatio mea. - Nusquam 
enim in tribulatione positos consuevit relinquere, 
qui ejus solent auxilium fideliter invocare. 

De VISIONE QUAM, SECUNDUM FIGMENTLM POETARUM, VIDIT 
SlLVIA, VIRGO DeJE VeSTjE, ET QUOMODO CORRUPTA 
EST A MARTE. 

Nec tibi tantummodo, filia Syon, ex filiabus 
Jerusalem sancti hujus propositi procreatur exem- 
plum, verum etiam de filiabus Chaldaeorum. Nec 
se solummodo praevias exhibent filiae supernae 
civitatis, sed apud gentiles utique filiae Babylonis. 
Ex luto enim nunquam aurum colligimus, et 
pretiosam in sterquilinio margaritam invenimus. 
Legimus in annalibus Romanorum, Silviam, quam 
et alio nomine Iliam dicimus, virginem in templo 
Vestae sacerdotem extitisse. Haec, Numitore 
patre progenita , generositate praeclari sanguinis 
praepollebat ; quae, quum Deae et Dominae suaa 
tanquam ministra .fidelis obsecutura , ad ripam 
fluminis aquas peteret, ul sacra diluere ex con- 

suetudine praevaleret, sicut scripserunt poetae, 
secus murmur leniter sonantis aquae substitit, et 
praegravante somno languida tota et fessa resedit. 
Cujus species a Marte visa, diuque ante concu- 
pita, tunc demum intercepta est, et fallente somno 
virgo corrupta. Concepitque gemellos ex divo 
semine filios, evigilansque somnium intellexit, 
quod faustum et utile futurum non dubitavit. 
Viderat enim se in templo Vestae ante sacros 
ignes excubare, qui mechanica ex junipero arte 
conficti, Albanis videbantur esse perpetui. In 
eodem loco, ex capite suo visa est ei vitta de- 
fluere, duasque repentino ortu cernit palmas ex- 
surgere, quarum altera major erat, totamque 
faciem orbis terrae frondibus et ramis circum- 
dandopraetexerat; cujus comae adeo elatae erant, 
quod magnitudine sui ad ccelos usquepenetrabant; 
contemplansque patruum suum Amulium securim 
adhibere, ut eandem arborem deberet succidere, 
tantae visionis imaginem miratur exterrita, quod 
per picum et lupam ab illa succisione stabat de- 
fensa. Aquas itaque virgo, sed non jam virgo, 
ad sacras aedes retulit, et quod in somniis viderat, 
referre non formidavit. Crescente itaque tem- 

pore, crevere ventris onera. Quum dies accessit 
partu Silviae insignita, geminos enixa parvulos 
peperit, hacque parturiente ara Dei tremuit, ejus- 
que simulacrum virgineis oculis manus suas op- 
ponit. Exhorruit enim ad flagitium, et devirgi- 
natae virginis dedignatur ad partum. Ad tan- 
tum quoque incestum ignis ille continuus suos 
subiit cineres, nec flammas ulterius emisit scintil- 
lantes. Amulius itaque, qui Numitori fratri suo 
regnum abstulerat, quum editos ex nepte sua 
Remum et Romulum comperisset, mandat Fla- 
minibus infantes demergere , quod utique scelus 
undas legimus refugisse. Destituuntur nudi in 
humo sicca pueri, ibidemque eos lupa lacte suo 
aluit et picus avis martia cibos ministravit. 

EXPOSITIO VISIONIS JUXTA CONSIDERATIONEM VERITATIS. 

Sed ad historiam iterum redeamus, et ad rei 
veritatem jam vertamus animum, ut colorata eva- 
cuentur mendacia poetarum. In templo Vestae 
erant virgines ejus obsequiis adhaerentes, ut tali 
discamus exemplo colligere, quod gentiles etiam 
delcctabantur vitae munditia et castitate. Quia 



OBSERTI DE CLARA EPISTOI.*. 



197 





ergo philosophi nihil aliud Vestam intelligebant. . 
quam ftammam, eo quod ignis virgo est ? et ex 
illonulla sjubstantia nascitur, idcirco nulla in ejus 
obsequio nisi virginitate insignita locabatur.- Cor- 
rupta est itaque virgo a Marte, non imagine som- 
nii sed veritate. Deinde impregnata vidit som- 
nium, quod maximum in prole praefigurabat 
augmentum. Quod flammeum ejus de capite 
decidit, virginitatem in illa deperisse nuntiavit. 
Arbores palmarum quas viderat, Remus et Ro- 
mulus erant, vel illi duo praeclari Caesares ex 
genere Romuli descendcntes, Julius et Augustus. 
Quod palma major altera videbatur. altera 
minor, non sine certi factum est causa myslerii : 
mysterium autem suum in suis etiam inimicis 
nonnunquam Spiritus Sanctus ostendit. Palma 
itaque, quae sui magnitudine coelos tangebat, 
Romulus innuitur, ex cujus nomine Romanae urbi 
nomen inditum fuisse memoratur; Roma autem 
totius orbis est Domina, universarum urbium im- 
peratrix augusta, quee frondibus et ramis, sanc- 
tis videlicet Apostolis et martyribus totum mun- 
dum complectitur, et signorum magnitudine ad 
coelos usque sublimatur. Palmae vero minoris 

nomine Remus significatur, qui leges a Romulo 
institutas transgrediens morti adjudicatus in Aven- 
tino monte fratris imperio condemnatur. Mino- 
rem iterum palmam Julium Caesarem dicimus, qui 
quanquam gloria militiae famaque et probitate 
magnus extiterit, in comparatione Augusti quem- 
admodum parvus fuit. Augustus autem in 
arborem immensam crevit, quae totam faciem 
terrae frondibus suis circumdedit, quia tanta pace 
totius mundi perfudit latitudinem, quod in diebus 
suis de gladio et lancea quisque sibi vomerem 
conflaverit et ligonem. Eo imperante, mundus 
est descriptus, orbisque sibi sensum profitetur 
universus, cujus quadragesimo secundo imperii 
anno in Bethlehem civitate David, de matre vir- 
gine natus est Christus, qui et verus cum Patre 
et Sancto Spiritu ante saecula Deus extitit, et 
homo in fine saeculorum nostra mortalitate indu- 
tus apparuit. Qui non certa veritate dictus est 
Augustus, quoniam pax illius tantum et tam 
inaestimabile de coelesti pace suscepit augmen- 
tum, quod sacrae virginitatis semina, quae in terris 
nequaquam antea convaluerant in carne Dei et 
hominis incorruptibile acceperint incrementum, 

Aliud itaque Caesaris Augusti vocabulum, ab Oc- 
tavia Octavianus dicitur, neque a mysterio vacare 
ejus significatio aestimatur. Ubicunque enim titu- 
lus psalmi scribitur pro octava, ibi resurrectionis 
nostrae certa requies designalur et gloria. Sub 
imperio ergo Octaviani Caesaris, qui et Augustus 
dicitur, bene nascitur Christus, cujus nativitate 
renati sumus ad vitam et cum illo in octava resur- 
gemus ad novorum corporum immortalitatem et 
gloridm. In sexta enim laboramus, in septima re- 
quiescere, in octava autem glorificatae carnis novo 
splendore reflorebimus. Secundum quod de vi- 
sione Silviae sentire potui utriusque palmae signi- 
ficationes expressi. Sic frondibus et ramis visa 
est silvescere, et altera in sui parvitate dimi- 
nuenda constare. Quia propter exaestuantem 
deformis lucri cupiditatem et propter intempe- 
rantiam in venereos usus exardescentem, mere- 
trices merito lupae nominantur. Acca quae et 
Laurentia, quum meretrix antea impudica extiterit, 
in silva repertos lacte suo fideliter infantulos enu- 
trivit. Avis autem martia, conjux Laurentiae, 
Faustulus erat, qui de matre progenitis vitae sub- 
sidia minislrabat. Haec igitur sunt picus avis et 

lupii, qiiibus tutoribus a succisione stabat arbor 
illaesa, quia Faustulus et Acca fuere praesidio ne 
Romulus per Amulium mortis subjaceret detri- 
mento.. 

COMPROBATIO PER GENTILIUM EXEMPLA QUOD CARMS 
INTEGRITAS SIT DILIGENDA. 

Eccc vides, o praecellentissima superni princi- 
pis sponsa, quomodo, etc 

QUALITER FORMA JuDITH SPIRITUALITER SIT INTUENDA, ET 
CONTRA HOSTEM ANTIQUUM OBTINENDA VICTORIA. 

Ingredere proinde secreto cubiculum animae 
tuae, etc 

DE DUABUS SANGUISUGJB FILIABUS, QUiE ANIMAS FIDELIUM 

LACERANT. 

Ecce hae sunt duae filiae sanguisugae dicen- 
tes : Affer! affer! Avaritia videlicet et luxuria. 
quae, etc 

De TRIDUANA MANSIONE JlDlTH. 

Mansit, inquit scriptura, Judith in castris tri- 
duo. et. ctc. 



OSBERTI DE CLARA EPISTOLjE. 201 

QuiBUS VESTIBUS SIT ORNANDA IN YICTORIOSO CERTAMINE 

VIRGINITAS GLORIOSA. 

Si ergo ad hanc civitatem Dei viventis cum 
triumphalibus signis coneris ascendere, etc. 

Pura hominis 

meditatio sub viri nomine mystice describitur; 
infirma vero cogitatio mulieris titulo praenotatur. 
Bona vero opera ad masculum referimus ; actus 
autem noxios sexus inferioris charactere figura- 
mus ; unde poeta, 

Varium (inquit) et mutabile semper fcemina. 
De HOSPITALITATIS GRATIA exempla sanctorum patrum 

IMITANDA. 

In lectulo meo, inquit, per noctem, etc. . 

QUOMODO CARN1S MUNDITIA ELEEMOSTNARUM OPERIBUS SIT 

COMITANDA. 

Date eleemosynam, etc 

De operibus misericordi^. 
Prius ergo in te exerce actus misericor- 
diae, etc 

26 

De spiritualibus antma: vesttmentis. 
Audi quid Joannes Apostolus dicat, etc. . 

De spiritualibus epulis et de sptrituali gladio, quo 
conterendus est inimicus. 

His ita decursis, redeamus ad materiam, etc. 
De quadriga qua beata Ethelberga elevata est ad 

SUPERA. 

Satis et satis habes in monasterio tuo quotidie 
prae oculis cujus sanctitatis opera praecordialiter 
imiteris, gloriosa et insignis et pretiosa sponsa 

summi regis Ethelbergae, etc 

Quae sancti pontificis Erkenwaldi germana, dum 
fraternum in vivis operibus aemularetur studium, 
ccelestis obtinuit militiae triumphum, etc. 

Qui vitam ejus plenius cupit ad- 

discere, legat quod Beda in historia gentis An- 
glorum luculento de ista stilo contexuit , et quanti 
sit apudDeum meriti, scire sine dubiopraevalebit. 
Secundum etymologiam nominis ejus resplendent 
in mundo opera ejus. Anglice enim Ethelberga 
civitas dicitur nobilis vel regia, etc, etc. . 

Epilogus totius operis ET commendatio auctoris. 

Quia tibi lucidum illustris foemina, etc, etc. 
[usque ad finem] Amen ! 

Dux illustris Normannorum 
£t comes Andegavorum, 
Pictavorum damnator, 
Turonorum propugnator, 
Cujus nutu vibrant enses 
Populi Genomannenses, 
Anglorumque plebs turbata 
Gratulatur pace data ; 
Tibi C03tus cceli plaudit, 
Te victorem Deus audit, 
Quum sis nepos magni regis 
Per quem stetit summa legis; 
Illius jam praefers nomen 
Cujus tibi ridet omen. 



206 



POEMA 

Velint nolinl inimici, 
Haeres ejus potes dici 
Magnitudine virtutis 
Per quem crevit lux salutis, 
El redemplio multorum 
Hoc in regno captivorum. 
Eranlantevenatores 
Quorum tales scimus mores 
Pecudes haud ambiebant, 
Homines at capiebant, 
Redimentes eos dure, 
Sine lege, sine jure, 
Donec Deus te reduxit 
Per quem nova lux illuxit, 
Dum libertas celebratur 
Servitusq\ie profligatur. 
Annusreddit jubilaeus, 
Ouo respexit regnum Deus, 
Innocens ut glorietur 
Et reus exterminetur. 
Mitibus es mitis agnus 
Et tyrannis leo magnus, 
Et qui corde sunt opaco 
Eos lerres quasi draco ; 
A supremis Orchadarum 
Finibus es insularum, 
Alpes usque divulgatus; 
Dux a Deo nobis datus, 
Roma tibi gratulatur 
Et Apulia laetatur; 
Siculaequ* gentes ovant 
Italique plausum novanl. 

De te gaudet omnis mundus 
£t fit pro te laetabundus. 
Corruerunt utcastella, 
Saevit fervens haud procella ; 
Grates tibi, fures multi 
Delitescunt, jam sepulti; 
Et praedones exterrenlur, 
Ut insontes glorientur 
Qui superbi fremuerunt 
Pauperesque depresserunt. 
Ingemiscunt nunc afflicti 
£t terrore tuo victi ; 
Sermo tuus pravos scindit 
£1 ut ensis illos findit. 
Qui justitiam non colunt 
£1 qui sponte flecti nolunt, 
Ab elatione sua 
Curvat hos formido tua; 
£t mitescunt sic polentes, 
Ul disperdant haud egentes. 
Dives quondam gazis plenus 
Nunc plus gemitquam egenus, 
£t qui soiet imperare 
Cogitur nunc supplicare. 
Angelusque quum sis Dei, 
Per te splendel lux diei, 
£t quae regnum nox depressit 
In adventu tuo cessit. 
Sol aeternus radix David 
Tuos actus illustravit, 
£t ubique manet tecum 
Quia colis jus et aequum. 

Muri Jericho ruerunt 
Buccinae dum sonuerunt, 
Quum levitae circuibant 
Sacerdotesque praeibant; 
Sic Pontifices egerunt, 
Qui de pace tractaverunt. 
Hoc consilio polentes 
Crudeles stravere gentes, 
Quorum corruerunt muri 
In seternum perituri. 
Yincit, regnat in te Deus, 
Imperatque piastes meus. 
Vivas ergo sine fine, 
Quia non nos terrent minae, 
Nec ingluvie raptorum 
Yorat escas orphanorum. 
Sceptrum regni consequcris 
Beatusque princeps eris, 
Quum in vertice suprema 
Cingit caput diadema. 
Tunc applaudent coeli cives, 
Plaudet pauper, plaudet dives, 
Teque sanctum dicent regem 
Qui seclantur Dei legem. 
Reges Jerusolymorum 
Te condecorant decorum. 
Tui patruus et avus 
Quibus cedit quisque pravus ; 
Fama sonat laude bona, 
Capta quod sit Ascalona; 
Babylonque confundetur 
£t Damascus capietur 

Hique proximi suut tibi 
Qui sic nunc triumphanl ihi. 
Tribulanlur Saraceni 
Immenso dolore pieni , 
Et exultant Christiani, 
Cultus casu jam profani. 
Rex Christus per genus tuum 
Sic conservat locum suum, 
Sepulcrique sancti decus 
Haud delehit error csecus. 
Hoc edoctus es exemplo, 

Ut ubique Dei templo 
Per te jam sit restauratum 
Quod lugebat plebs ablalum. 
Jerusalem novam fundas, 
Hocque regnum lotum mundas 
A spurcitiis eorum 
Servi qui sunt idolorum, 
Et argentum ambientes 
Multas occiderunt gentes. 
Vir Horatio Maecenas 
Amoris laxans habenas, 
Suo tempore dilexit 
Et in mullis hunc provexil; 
Et Virgilius, veitusto 
Carmine gratus Auguslo, 
Auctus esl mercede bona, 
Ampla satis sumens dona. 
Josephus spe non iuani 
Filium Vespasiani 
Titum colens liheratur 

Servitute qua gravalur. 

Ergo manum dans Osberlo, 
Hunc gaudere fine cerlo, 
In afflictione sua 
Fac protectione tua, 
Ne ecclesia gravetur 
Gui praeesse se fatetur, 
Quam deprimere conantur 
Qui perverse malignantur. 
Pax sit tecum, victor clare, 
Qui scis ita triumphare, 
Ut sit regnum regnum pacis 
Ensis tui vi minacis. 
Christus auctor verse pacis, 
Per quem nobis pacem facis 
Tibi regnum dans supernum 
Te conservet in aeternum. 
Nutrix mundi, larga Ceres, 
Gaudet tibi quod sit baeres 
Potens post le qui regnabit, 
El ex poste triumpliabit; 
Lineaque stirpis clarae 
Nescietdegenerare, 
Sed sicut processit a te, 
Sic sequetur probitate 
Cujus honor genitricis 
Est raemorias felicis, 
Quia nulla laude pari 
Illi potesl coaequari, 
Tam prudens el generosa 
Tam est decens et formosa. 
Vincat omnes ut splendore 
Quae in mundo sunt decorse. 

Salvet Christus auctor rerum 
Speculum hanc mulierum, 
Sobolemque divae prolis 
Lustrel splendor veri Solis. 
Septem quondam sapientes 
Si nunc essent inter genles, 
Magna de te el de tuis 
Intimarentscriplis suis. 
Apollo si te viderel, 
Novem Musas adhiherel, 
Decachordum temperaret, 
Tuas laudes personaret. 
Orpheusqiie tangens lyram , 
Amoveret fel et iram 
Faceretque quercus loqui. 
Te ducem juris et aequi 
In te cuncta quae completa 
Speculamur fronte laeta, 
Qui brutorum das naturam, 
Ut hoc fiat per figuram. 

EPISTOLA I. — Ad Andream abbatem. 

Venerando Domino ac reverendo patri Andrece, 
glorioso abbati, frater Elmerus, extremus mo- 
nachorum ecclesice Christi Cantuarice, prcesen- 
tem vitam tranquilla prosperitate transire, et 
futuram cum beata felicitate possidere. 

Nota satis res est, quod quanto quisque sub- 
tiliue, propriae iiiemor debilitatis, virtutes quibus 
salutem mereatur sibi deesse considerat, tanto 
studiosius necesse est ut eorum quos per subli- 
mem vitam Deo appropinquare cognoverit, pa- 
trocinia requirat. Fama igitur, venerande pater, 

bonitatis vestrae per dilectissimum Dominum 
meum, cognatum vestrum, praesentium latorem, 
Balduinum, tam vitae quam ingenii laudabilis cle- 
ricum, mihi notifica; omnem mentis meae vigo- 
rem in venerationem et amorem vestri fortiter 
excitavit. Nec ignoratio vultus vestri, quem 
nunquam vidi, amorem meum ergo vos minuit; 
quia talem vos esse credo, qualem me ipsum esse 
desidero : nam amore justitiae vos spero flagrare ; 
quod ut ego, quandoque Sancti Spiritus favente 
gratia, facere valeam, vos peto ut pro me orare 
dignemtai. Neque enim idcirco meipsum minus 
amo, quia corporalem faciem meam non video ; 
igitur etsi tegumentum animae vestrae videre non 
possum, quod est mortale corpus, ibi vos intueor 
ubi immortalem bonitatem in vobis vigere credo 
et firmiter spero, propter quam vos diligo. Su- 
scipiat ergo pietas vestra, desideratissime pater, 
in munus sanctarum orationum vestrarum me 
pauperem et indignum, et omni virtute desfitu- 
tum ; ut misericordiam conditoris quam a me mea 
removet iniquitas, vestris precibus placata illius 
mihi conferat benignitas. Nam gemens ac suspi- 
rans dico, quod misera mens mea quae ad superna 

contemplationis gaudia libero et tranquillo gressu 
transire deberet, tantis perturbationum fluctibus 
quatitur, ut nihil inveniat unde aliquo solatio 
foveatur. Plures jam anni transierunt ex quo 
mundo renunciavit, et adhuc mundanis vanitatibus 
implicatum esse se sentit; quamobrem, gloriose 
pater, ea familiaritate qua vos coram Deo florere 
confido, pro me infelici apud eum intercedite ut 
me a perniciosis perturbationibus liberet et con- 
templationis suae gaudiis tranquilla mente frui 
concedat, Omnipotens Divinitas summae beati- 
tudinis amore flagrantem animam vestram ad 
utilitatem et honorem sanctse ecclesiae suae per 
longa tempora incolumem custodiat, suaeque vi- 
sionis gaudio dignam exhibeat, dilectissime ac 
multum in Christi gratia desiderande atque am- 
plectende pater. 

EPISTOLA II. — Ad Henricum. 
Amabili et fideli Dei famulo Henrico, frater El- 

merus Christianorum minimus, desiderio divini 

conspectus insatiabiliter adhcerere. 

Licet, dilectissime, dulcedinem vestram prap- 
sentialiter nosse nequaquam meruerim, misen- 

cordia tamen Dei succurrente infirmitati meae, 
jam mihi tarn nota est probitas vestra, ut vestri 
amore et desiderio se satiare non possit anima 
mea. Benedicta in omnibus gratia pii conditoris, 
qui fideliter sibi servientes sic honorat largissimo 
munere sui beati amoris ; augmentum talis devo- 
tionis multiplicet Spiritus Sanctus semper in mo- 
ribus vestris. Beata mens illa, quae in hac adhuc 
valle plorationis constituta, sic in superna illa gau- 
dia desiderando se elevat, ut omnem sancti affec- 
tus cessationem declinet, donec ad illa pertingat. 
Tale namque studium terrenis tumultibus non 
variatur, nec humana vel laude extollitur, vel 
vituperatione concutitur; animus enim internae 
dulcedinis suavitate repletus, sic jam praegustatae 
dulcedini inhiat, ut nullis exterioris perturbationis 
passionibus succumbat. Quamobrem, cum fer- 
ventissimo sanctitatis amore mentem vestram 
plenam esse confidam, submissis precibus sup- 
plico bonitati vestrae, ut peccatrici animae meae 
sanctis precibus vestris succurrere, et me, licet 
indignum, in aliquam partem familiaritatis vestrae 
suscipere dignemini : quatenus bona si quae nobis 
miseratio divina conferre dignetur, ita per sancti 

amoris jungantur affectum, ut in aeterna gloria 
animae nostrae sociatae gaudere mereantur. Amen. 

EPISTOLA III. — Ad Turstanum archidiaconum. 

Venerabili archidiacono Turstano, frater Elme- 
rus, minimus monachorum ecclesice Christi 
Cantuarice, infatigabili desiderio ccelestibus 
inhcerere, et interminabili gaudio in iisdem 
plena felicitate gaudere. 

Memor, dilectissime , dulcium lachrymarum 
quas inter colloquia meae parvitatis profudistis, 
dum de miseriis vitae praesentis sermo texeretur, 
eo magis voluntatis vestrae me cognosco debito- 
rem, quo bonitatem vestram erga me in pura 
dilectione considero esse majorem. Huc accedit 
quod supra vires proprias petitioni vestrae obtem- 
perare contendo, dum ea quae mihi scribenda 
injunxistis, quomodo exprimere dispono ; succur- 
ret enim mihi pium desiderium vestrum ubi meum 
deficere videbitur ingenium. Petivit itaque di- 
lectio vestra aliquid sibi a me describi, unde 
perpendatis et vitam vestram secundum benepla- 
citum vivi ac veri Dei melius dijudicare atque 

28 

componere, et commissarum vobis animarum cu- 
ram instructius exercere ; quod nimirum quam 
praesumptuosum sit, meliori scilicet legem tradere 
et sapientiori doctrinam proponere, quilibet ra- 
tioni cedens facile potest advertere, .... 
videlicet Munditia cordis, Discretio jidich, Apfa- 

BILITAS IN SERMONE, AmOR LIBERALIS, PrOSECLTIO JUS- 
TITI.fi, VlGOR DISCIPLUUE, DoCTR1N£ STUDIUM , CtRA 
PAUPERUM, et Erga DEBILES VEL MENTE VEL CORPORE 
MANSUETA ET CHARITIVA COMPASSIO. 

DE CORDIS MUNDITIA. 

Munditia namque cordis vobis, qui aliisadvitam 
consulere debetis, valde necessaria est. . 

De Discretione JUDICII. 

Sequitur itaque de discretione judicii . . 

[ad finem hujus partis epistolce poetam quendam 

citat his verbis]. Unde egregie in laude 

cujusdam probi viri dictum : 

Extitit hic magnus, duris leo, milibusagnus. 

De Affabilitate sermonis. 
Affabilrtas autem in sermone 

De LIRERALl AMORE. 

Sed quid prodest si sermone affabili alios ad 
amorem, etc. 

De Prosecutione justitle. 
Ad haec valde necessaria est prosecutio, elc. 

De VlGORE DISCIPLINjE. 

Vigor quoque, etc 



De Studio doctrinb 
Tunc autem vigorem disciplinae, etc. 



De Gura pauperum. 
Sed quid prodest si fideles, etc. 



De Compassione. r 

Huic quoque operi diligentia illa adhibenda, etc. 

Breviter igitur his quae ad vitae vestrae orna- 
tum pertinent explicatis, considerandum est qua- 
liter alienae vitae consulendae intendere debea- 
tis, etc. [usque ad finem epistolce]. 

EPISTOLA IV— Ad Ricardum. 
Incipit epistola de bono vitce claustralis Domino 
merito honorabili et pice dilectionis affectu su- 
blimiter amplectendo, fratri Ricardo, venerabili 
filio eeclesice sancti Pancratii, frater Elmerus, 
suce dilectionis servus, in prcesenti sancte et 
in futuro beate vivere. 

Num quidnam, carissime, charitatis jura prae- 
cipiunt cuilibet aliquid supra vires injungi debere, 
cum imbecillum debilitati condescendere ad ejus 
leges videatur pertinere? Quid ergo sibi vult 
quod dilectio vestra parvitati meae praecepit ali- 
quid de claustralis vitae bono tractare, quum con- 
stet me talis vitae nec extrema gustasse? an 
attendistis, quia saepe praebet obedientia quod 
non conferunt^merita? Et quidem me vobis obe- 
dientem esse debere charitas clamat, quae non sua, 
sed quae aliorum sunt, quaerit Quamobrem, gra- 
tiae pii conditoris et veslris orationibus sensum 
nostrum committens, dabo pro posse operam 
vestrae parere jussioni, si quo modo obtemperanti 
rnihi obediendi devotio tribuat quod propria impe- 
ritia denegat Videtur itaque mihi claustralis vita 

quoddam esse vestiarium animarum , ubi animas 
saeculo renuntiantes , vestiuntur et ornantur, ut 
ad supernum altare digne accedere mereantur. 
Nam sicut sacerdos ad altare non praesumit acce- 
dere, ut conficiat corpus Ghristi, nisi vestibus 
eidem ministerio congruis fuerit redimitus, ita 
humana anima gloriee illius sublimis altaris non 
valet assistere, nisi dignis virtutum ornamentis 

fuerit decorata Ad 

frequentanda igitur missarum solennia, haec, ut 
simplicibus verbis exprimantur, necessario sunt 
habenda : amictus videlicet, alba, cingulum, ma- 
nipulus, stola, casula. Sine his vestimentis sa- 

cerdos missam non celebrat 

Primo itaque notandum quia sacerdos, his oro- 
nandis vestibus, in primis amictum capiti imponit, 
deinde albam superinduit, quam statim cingulo 

stringit 

post cingulum manipulus sumitur, per quem opera 
bona designantur 

Ne autem opera bona murmurando faciamus. 
stola jocunditatis manipulo est socianda . 

His vero indumentis omnibus casula superpo- 
nitur, ut ad ornatum charitatis omnia rcferantur. 

EPISTOLA V. — Ad Nicolaum Glocestrensem. 
Sincerissimo Dei famulo, suo autem Domino ca- 

rissimo, Nicolao Glocestrensi, frater Eimerus, 

extremus fratrum ecclesice Christi Cantuarice, 

Deo in omnibus placere. 

Ex litteris benedicti Gregorii Domini mei dul- 
cissimi magnum vos erga me amorem habere 
percepi; unde multum gaudeo, licet indignus 
sim amari ab aliquo religioso, et Deo ac vobis 
pro tali amore, quas possum gratias ago. Licet 
autem condignam amori vestro vicem reddere 
nequeam, ad indicium tamen amoris mei erga vos 
has vobis meditationes, quas peccata mea consi- 
derando dictavi, transmitto; ubi si aliquid posi- 
tum est quod in corde legentis amicam sanctis 
mentibus compunctionem valeat excitare, etiam 
vestrae devotioni famuletur. Obsecro autem dul- 
cedinem vestram, ut quum in his meditationibus, 
quibus miseriis sim involutus videretis, memecum 
deileatis, et ne a misericordia Dei multiplicibus 
peccatis meis exigentibus excludar misericorditer 
oretis. Omnipotentis Dei clementia dflectissi- 
mam mihi animam vestram suo regno dignam 

efficiat, desiderantissime Domine atque carissime 
frater. Amen. 



InCIPIT EXCITATIO MENT1S IN 1NQUISITIONEM DeI. 

Usquequo, Domine, obliviscerismeinfinem?etc. 

INCIPIT QUERIMONIA DE ABSENTIA VULTUS DeI. 

Non sufficit, Domine, non sufficit peccatrici, etc. 

EPISTOLA VI. — Aj) WlLLELMUM. 

Domino ac patri suo dilectissimo Willelmo frater 
Elmerus, dilectione et servitii devotione suus, 
spiritualibus profectibus infatigabiliter inser- 
vire et ad beatorum spirituum societatem feli- 
citer pervenire. 

Desiderio mentis vestrae, quod amor vitae 
aeternae, venerande pater, copiose replevit, parere 
desiderans, ea quae vestrae dulcedini, quum apud 
vos essem, promisisse me recolo, ea, qua vos 
plurimum in Christi visceribus amo, vobis devo- 
tione transmitto. Promisi enim dilectioni vestrse, 
secundum quod cor vestrum desiderare cognovi, 
quandam sententiam, quam me habere praecepis- 

tis. eujus assidua meditatione mens vestra ad 
desiderium patriae ccelestis accenderetur , me 
quum domum venirem scripturum vobisque mis- 
surum. Faciam igitur quod promisi, etc. 

EPISTOLA VII— Ad 

Incipit epistola de fuga sanctorum, id est qualiter 
inter mala mundi pericula nostrarum fugiamus 
animarum, et ad divinam clementiam confu- 
giamus. 

Tertius, credo, jam annus est, venerande pater, 
quod dulcedini vestrae quoddam juxta desiderium 
vestrum scriptum transmittens, prolixius aliquid 

me vobis scripturum promisi 

Quid igitur faciam? nam meo in Dei amore amico 
me scripturum promisi, quem utique tanto me 
conspicio superiorem, quanto non solum illo, sed 
et quolibet infimo Christiano me cognosco infe- 
riorem. 

EPISTOLA VIII. — Ad Gaufridlm. 

Beati regni fervido amatori Gaufrido, frater El- 
merus, in terris semper ccelestia sapere et in 
coelis ceterna gaudia sublimiter percipere. 

Olim quidem dilectioni vestrae quaedam trans- 
mittenda dictaveram, sed priusquam mitterentur, 
dum vestros egregios versus susciperem, non 
adeo mihi curae fuit dictis egregiis scriptis vilibus 
respondere. Illud tamen philosophicum atten- 
dens quo dicitur : Non aequum judicat, qui inter 
impares paria vult officia exigere, versibus vestris 
dictandi munere cupio respondere , etsi non pari 
laude, certe non otiosa devotione. Quod enim 
in sapientiae gratia impares simus, ex eo satis 
elucet, quod vestrum subtile ingenium incompa- 
rabiliter meae supereminet hebetudini. Quum 
igitur in hac parte par vobis officium nequeam 
redhiberd, hoc omnimodis curabo, quo dilectioni 
vestrae non imparem dilectionis afFectum non ne- 
gligam exhibere. Itaque juxta illud Sapientis : 
Liceat inter olores sonoros anserem strepere. 
Malo enim etiam inter luscinios cantus vel raucus 

29 

crocitare, quam vestrae benevolentiae minus de- 
votus apparere. Vestros igitur versus gratanter 
suscepi, laelius legi, dulcius relegi; in quibus 
erga me tam sincerum vos habere percepi amo- 
rem, ut me vestrae dilectioni non immerito fatear 
perpetuum debitorem. Quibus idcirco prosa 
rcspondeo, quia et charitas vestra me diutius vobis 
loqui compellit, et diffusa oratione scribere versi- 
ficandi districtio non permittit 

Hlc itaque stylus noster quiescat, quum mens 
in vestra dilectione quiescere nesciat, sed magis 
in dies illam in se augere contendat. Licet enim 
verba cessent, nunquam cessabit erga vos nostrae 
dilectionis affectus. Orantem pro me servo ves- 
tro sinceritatem vestram superna gratia in omni- 
bus et ubique custodiat, amice dulcissime ac di- 
lectissime frater. 

EPISTOLA IX. — Ad GlFFARDUM. 

Venerabili viro ac dilectissimo amico sito Giffardo 

frater Elmerus, extremus fratrum ecclesice 

Christi, mutabilis vitce fallaces sapienter blan- 

ditias contemnere, et vitce incommutabilis per- 

manentem beatitudinem feliciter possidere. 

Quam jocunda, quam suavia sint charitatis vin- 

cula, ex eo satis apparet, quod nulla intercapedo 

terrarum, per quarnlibet disjunctionem corporem 

mentes eorum separat. Numquid enim dilectum 

meum Giffardum idcirco minus diligo, quia eum 

praesentia corporali frequenter videre non valeo? 



EPISTOLA X. — Ad Hugonem militem. 

Desiderato ac dilecto amico swo Hugoni militi 
frater Elmerus, minimus fratrum ecclesice 
Christi Cantuarice, sempiternam in Christo 
salutem. 

Gratias multimodas ago dulcedini vestrse, ca- 
rissime, quia cor vestrum a memoria et amore 
nostro nec maris profunda spatia dividere possunt; 

quod dulciter ostenditis, quum per nuntios ves- 
tros de nostro esse requirere studetis. Breviter 
igitur de nostro esse respondeo, quia mecum valde 
bene est, si vos statis in Domino. Nam si bo- 
nitas et Christiana devotio in moribus vestris 
crescit, summo gaudio de vobis anima mea exul- 
tat. Profectus enim vester tam coram Deo quam 
coram hominibus, praecipua mihi prosperitas est 
et jocunda laetitia. Bene itaque meum est, quia 
dilectissimum meum Hugonem prospere et reli- 
giose se habere desiderata sui nuntii relatione 
cognovi. Rogo igitur, dulcissime, et moneo di- 
lectissimam mihi animam vestram, ut sic Chris- 
tiane vivatis, quo sine fine cum Christo regnare 
possitis. Ponite semper ante oculos cordis vestri 
exitum vestrum de hac vita, gaudia sanctorum et 
pcenas impiorum, ut quando de hoc mundo exi- 
bitis, a malorum societate disjungi, et sanctorum 
choris in coelesti patria valeatis conjungi. Estote 
solatium pauperum, defensiopupillorum, protectio 
viduarum ; hospitalitatem diligite , eleemosynas 
erogate, ecclesiae limina frequentate, servos Dei 
diligite, ut orationum illorum particeps esse pos- 
sitis. Super omnia sinceram charitatem erga om- 

nes firmiter habete. Hac agite, et Deus pacis 
erit vobiscum. Vale, dulcissime. 



EPISTOLA XI. — Ad Avitiam. 

Dilectce in Christo sorori Avitim frater Elmerus, 
extremus omnium timentium Deum, tempora- 
lem vitam perfecte Christum desiderando trans- 
ire, et ceternam vitqm, quce ipsa est sine fine, 
gaudendo possidere. 

De dulci conversatione tua et desiderio cordis 
tui, quod in amorem Christi Spiritus Sancti gratia 
dignanter excitavit, venerabilis negotiator et dc- 
votus religiose viventium amicus Algarus mihi 
diligenter narrando, animam meam valde laetifica- 

vit Nunc ergo, cara soror. 

licet nunquam faciem tuam viderim, nec me in 
hac vita visurum sperem, aliquid quod sanctam 
animam tuam in proposito religiosae conversationis 
edificet, prout super memorato amabili viro pro- 
misi , scribere curavi ; non quid meis scriptis 
egeas, quae de sanctorum patrum fontibus spiri- 
tualem doctrinam sufficicnter bibere potcs . 

EPISTOLA Xn— Ad Thomam. 

Amabili, honestce vitve dilectori Thomce, frater 
Elmerus, omnium religiosam vitam profiten- 
tium extremus, suat autem dilectionis servus 
in hac egena vita, beatam vitam super omnia 
diligere, et in interminabili vita omni egestate 
sine fine carere. 

Dici non potest, dilectissime , quanta laetitia 
gratuletur oor meum, quove gaudio repleantur 
omnia intima mea, de pio desiderio dulcissimi 
cordis vestri, quo sublimi intentione mentem 
vestram sic supemo amori dedicastis, ut alicui 
terreno amori amodo nullatenus servire velitis. 

Si vobis est cordi lapsum 

vitare, nolite juxta labiles ripas fluvii saecularis 
incedere , quia , ut in Virgilio legere potestis : 
Non bene ripae creditur 

Rogo igitur, carissime, ut prudens mens vestra 
poeticum illud attendens, quo dicitur : 

Pronaque quum spectentanimalia caetera terram, 
Os homini suhliuie deriit, coelumque videre 
Jussitel ereclos ad sidera lollere vultiis. 



► 

dignitatem suae conditionis perpendat, etc. . 

festinanter venite ; semper 

enim nocuit differre paratis 

EPISTOLA XIII. — Ad Robertum. 

Dilectissimo ac desideratissimo in Christo fratri 
et amico suo Roberto frater Elmerus, sua> 
dulcedinis fdelis dilector, dum terrena inhabi- 
tatione constringitur, divinis conspectibus grato 
sanctitatis ornatu florere, et post temporalem 
vitam in illa coelesti patria pleno sempiternce 
beatitudinis fructu sine fine gaudere. 

Dici non potest, dilectissime , qua dulce- 

dine, etc, etc 

Cum amore vitae praesentis nullo bono boni mores 
perfecte poterunt custodiri. Quod non solum 
Scriptura Sacra, sed etiam philosophorum libri 
testantur. Unde est illud Ciceronis in Rheto- 
ricis suis : Qui nihil (ait) habet in vita jocundius 
vita, hic cum virtute non potest vitam colere. 

EPISTOLA XIV. — Ad Hlgonem. 

Carissimo ac dilectissimo Domino et amico suo 
Hugoni, honorando militi, frater Elmerus, suce 
salutis ferventissimus desiderator, in terris reli- 
giose vivere, et post terrenam vitam in ccelo 
cum angelis sine fine regnare. 

Cognoscens, dulcissime, per praesentium lato- 
rem, quia prospere se habet dulcissima mihi 
anima vestra, immensas Omnipotenti Deo gratias 
ago, etc, etc 



EPISTOLA XV. — Ad Edgivam. 

Honorabili ancillce Christi Edgivce frater Elme- 
rus, Deo famulantium minimus, fallaces hujus 
sceculi vani oblectationes toto mentis annisu 
contemnere, et adversa gaudia futuri sceculi 
pleno cordis desiderio anhelare. 

Quod absens et ignotus tibi scribo, fama tuae 
probitatis effecit, quae te beatae vitae desiderio 

mundo praedicat rcnuntiasse 

[usque ad finem epistolce.] 

Sequuntur verba : Reliqua desiderantur. 

Carolus rex. 

SERMO, UT VIDETUR EJUSDEM ELMERI. 

In illo tempore factum est, quum loqueretur 
Jesus ad turbas, extollens vocem, qucedam mulier 
de turba dixit illi : Beatus venter qui te portavit 
et ubera quce suxisti. 

Ordo misericordiae Dei, fratres dilectissimi , 
qualiter se ad nos sublimis illa majestas dignata 
est inclinare. etc 

Pagc 8, line 12. for angilis, read : angelis 

>< 14, » 8. '• sinseparabiliter, » inseparabiliter 

» conciatibus, » cruciatibus 

* et : » et 

* Omnis, > omnis 
» Norwicensensem, » Norwicensem 

» Cantariensem, » 

